ইলমে গায়েব কী? জানতে হলে পড়ুন | ইসলামী ছাত্রসেনা\nইলমে গায়েব কী? জানতে হলে পড়ুন\nইলমে গায়েবের মাসয়ালাটি খুবই সূক্ষ্ম, ঝুঁকিপূর্ণ ও তাৎপর্যপূর্ণ। বুঝলে পানির মতোই সহজ – নইলে, পাথরের চেয়েও কঠিন এবং মাকড়সার জালের চেয়েও জটিল মনে হবে। ফলে, গোমরাহ হওয়ার সমূহ সম্ভাবনা থাকবে! বহু আলেমকে দেখেছি যে, এ নিয়ে আলোচনা বা বিতর্ক করতে গিয়ে জগাখিচুড়ি পাকিয়ে ফেলেন! ফলে, নিজেরাতো গোমরাহ হনই, বরং অনুসারীদেরও গোমরাহ করে ফেলেন; এমনকি অনেকে না বুঝে কুফরি মন্তব্য করে কাফেরের খাতায় পর্যন্ত নাম লিখিয়েছে (মায়াজাল্লা)। উল্লেখ্য, সুন্নী মুসলিম ও ওয়াহাবীদের মাঝে আকীদাগত প্রধানতম পার্থক্য রয়েছে, এ মাসয়ালায়। কেননা, এতে হাজির-নাযির, মীলাদ ও কিয়াম শরীফ এবং নবী-ওলীগণের দূর থেকে বা তাঁদের ইন্তেকালের পরে দুনিয়াবাসীকে সাহায্য করার মাসয়ালাগুলোও ওতপ্রোতভাবে জড়িত।\nইলমে গায়েবের মাসয়ালা সঠিকভাবে বুঝতে হলে, আগে এ সংক্রান্ত কিছু গুরুত্বপূর্ণ প্রশ্ন এবং সেগুলোর উত্তর পরিষ্কারভাবে জানতে হবে। যেমন-\n১। এলেম বা জ্ঞান কতো প্রকার ও কী কী এবং সেসবের সংজ্ঞাইবা কী?\n২। ইন্দ্রিয় কাকে বলে এবং কতো প্রকার ও কী কী?\n৩। নাবা, নবুয়ত ও নবী শব্দের অর্থ ও মর্ম কী কী?\n৪। ইলমে গায়েবের ভান্ডারগুলো কী কী?\n৫। “আলিমুল গায়েব” এর অর্থ কী এবং আল্লাহুতা’লা ছাড়া আর কেউ আলিমুল গায়েব কিনা?\n৬। মহান আল্লাহপাক মহানবীকে ইলমে গায়েব দান করেছেন কিনা এবং করে থাকলে, কতোটুকু ও কিভাবে?\nদুঃখজনক ব্যাপার হচ্ছে, অধিকাংশ আলেমেরই এসব ব্যাপারে স্পষ্ট, সঠিক ও সন্তোষজনক ধারণা নেই। ফলে, সুন্নী ও ওয়াহাবীদের মাঝে দূরত্ব দিনে দিনে বাড়ছেই। তাই, আমি এ ব্যাপারে আলোকপাত করবো এবং আমার প্রতিপক্ষের প্রতি চ্যালেঞ্জ থাকবে – গঠনমূলক যুক্তি দিয়ে আমার বক্তব্যগুলো খন্ডন করার!\nপ্রথম প্রশ্নের (এলেম বা জ্ঞান কতো প্রকার ও কী কী এবং প্রত্যেক প্রকারের সংজ্ঞাইবা কী?) উত্তর হচ্ছে, ইলম বা জ্ঞান দু’ প্রকার। যথা- (১) ইলমে গায়েব বা অতীন্দ্রিয় জ্ঞান ও (২) ইলমে শাহাদাত বা ইন্দ্রিয়গ্রাহ্য জ্ঞান। আমার প্রাসঙ্গিক বিষয় হচ্ছে, ইলমে গায়েব; আর আনুষঙ্গিক বিষয় হলো, ইলমে শাহাদাত।\nইলমে গায়েবের অর্থ কী? অনেকেই না বুঝে এর বাংলা অর্থ করেছে, অদৃশ্য জ্ঞান। ফলে, বাংলা ভাষা-ভাষীদের মাঝে ব্যাপক বিভ্রান্তি জন্ম নিয়েছে। মনে রাখবেন, গায়েবের সকল জ্ঞান অদৃশ্য হলেও সকল অদৃশ্য জ্ঞান গায়েব নয়। যেমন- আওয়াজ, গন্ধ, বাতাস, সুখ, দুঃখ, ভালোবাসা, ঘৃণা, জ্ঞান, বুদ্ধি, আদর্শ, পরিকল্পনা, উদ্দেশ্য ইত্যাদি সবই অদৃশ্য, কিন্তু ইলমে গায়েবের অন্তর্ভুক্ত নয়। কাজেই, গায়েবের একটি অর্থ অদৃশ্য হলেও ইলমে গায়েবের বাংলা অর্থ “অদৃশ্য জ্ঞান” মনে করাটা বেঠিক ও বিভ্রান্তিকর। এর সঠিক বাংলা অর্থ হচ্ছে, অতীন্দ্রিয় জ্ঞান; অর্থাৎ যা ইন্দ্রিয়গ্রাহ্য নয় বা ইন্দ্রিয় যেসব জ্ঞানের নাগাল পায় না – তাই হচ্ছে, ইলমে গায়েব। ইমাম ফখরুদ্দীন রাজী, নাসিরুদ্দীন বয়দ্ববী, শাইখ ইসমাঈল হাক্কী আফেন্দী, কাজী সানাউল্লাহ পানিপথী প্রমুখ (’আলাইহিমুর রাহমাহ) গায়েবের এ অর্থই লিখেছেন। তাই, এটিই এর সঠিক অর্থ। কুরআন মজীদে “ইলমুল গাইব” কথাটি একটি (সূরা নাজম:৩৫) এবং “আনবাউল গাইব” কথাটি তিনটি (সূরা আলে ইমরান:৪৪, সূরা হুদ:৪৯ ও সূরা ইউসূফ:১০২) জায়গায় রয়েছে। “আনবাউ” শব্দটি “নাবা” শব্দের বহুবচন – যার অর্থ হলো, খবর, বার্তা, সংবাদ ইত্যাদি। সুতরাং “আনবাউল গায়েব” মানে, অতীন্দ্রিয় খবরাখবর। লক্ষণীয় যে, কুরআন করীমে “আনবাউ” (খবরাদি) তথা এ বহুবচন বাচক শব্দটি “গায়েব” শব্দের সঙ্গে (মুদ্বাফ হিসেবে) ব্যবহৃত হলেও গায়েবের বিপরীত “শাহাদাত” শব্দের সঙ্গেও কখনো ব্যবহৃত হয় নি! সুতরাং আল-কুরআন বলছে, “আনবাউ” শব্দটি গায়েব বা অতীন্দ্রিয় বিষয়ের সঙ্গেই সম্পৃক্ত; শাহাদাত বা ইন্দ্রিয়গ্রাহ্য বিষয়ের সঙ্গে সংশ্লিষ্ট নয়। আর তাই, “নাবা” শব্দ থেকে উৎপন্ন নবী শব্দের অর্থ হচ্ছে, গায়েব বা অতীন্দ্রিয় বিষয়ের খবরদাতা।\nদ্বিতীয় প্রশ্নের (ইন্দ্রিয় কাকে বলে এবং কতো প্রকার ও কী কী?) উত্তর হচ্ছে, যেসব অঙ্গ বা শক্তি দিয়ে কোনো পদার্থের বা বাইরের বিষয়ের জ্ঞান বা ধারণা জন্মে এবং কাজ করা যায় – ওসব অঙ্গ বা শক্তির প্রতিটিকে ইন্দ্রিয় বলে। মানুষের ইন্দ্রিয় মোট চোদ্দটি। যথা- চোখ, কান, নাক, জিহ্বা ও ত্বক (চামড়া) – এ পাঁচটিকে জ্ঞানেন্দ্রিয়; বাক (কথা), হাত, পা, পায়ু (মলদ্বার) ও উপস্থ (লিঙ্গ বা যোনি) – এ পাঁচটিকে কর্মেন্দ্রিয় এবং মন, বুদ্ধি, অহংকার ও চিত্ত – এ চারটিকে অন্তরিন্দ্রিয় বলা হয় (সূত্র: ব্যবহারিক বাংলা অভিধান – বাংলা একাডেমী)। সুতরাং এগুলোর মাধ্যমে অর্জিত এলেম কখনোই ইলমে গায়েব নয়, বরং ওগুলো সবই ইলমে শাহাদাত বা ইন্দ্রিয়লব্ধ জ্ঞান। আর ঐ চোদ্দটি ইন্দ্রিয় ছাড়া যেসব জ্ঞান আমরা লাভ করি – সেগুলোই হচ্ছে, ইলমে গায়েব। যেমন- আল্লাহুতা’লার অস্তিত্ব ও পরিচিতি, আত্মার স্বরূপ, আরশ, কুরসি, লওহ, কলম, জান্নাত ও জাহান্নামের বিবরণ, হুর, ফেরেশতা ও জ্বীনের অস্তিত্ব ও পরিচিতি, হাশর-নশর, মিজান, মাকামে মাহমুদা, সিদরাতুল মুন্তাহা, আলমে আরওয়াহ্ বা আত্মার জগতের বিবরণ, আলমে বারঝাখ বা কবরের জগতের বর্ণনা, আখেরাতের জীবনের বিবরণ, বায়তুল মা’মুর, তাকদীর, পুনরুত্থান, পুলসিরাত, ভবিষ্যতের বর্ণনা ইত্যাদি সংক্রান্ত সকল জ্ঞানই ইলমে গায়েব বা অতীন্দ্রিয় জ্ঞান। কেননা, মানুষের ইন্দ্রিয়গুলো দিয়ে কোনোভাবেই এগুলোর নাগাল পাওয়া যায় না। আধুনিক বিজ্ঞানও বৈজ্ঞানিক যন্ত্রপাতি দিয়ে এসব জ্ঞানের কোন সন্ধান পায় নি; বরং আম্বিয়ায়ে কেরাম (’আলাইহিমুস্ সালাম) এসব অতীন্দ্রিয় বিষয় আমাদের জানিয়েছেন। তাই, ওহীও ইলমে গায়েবের অংশ (সূরা আলে ইমরান:৪৪ ও সূরা হুদ:৪৯)। কেননা, ওহীর জ্ঞানও ইন্দ্রিয়ের মাধ্যমে হাসিল করা যায় না। নইলে, যে কেউ তার ইন্দ্রিয় ব্যবহার করে নবী হতে পারতো।\nতৃতীয় প্রশ্নের (নাবা, নবুয়ত ও নবী শব্দের অর্থ ও মর্ম কী কী?) উত্তর হচ্ছে, ইসলামিক ফাউন্ডেশন বাংলাদেশ থেকে প্রকাশিত আরবী-বাংলা অভিধানের দ্বিতীয় খন্ডের ৯০৪ নং পৃষ্ঠায় “নাবা” শব্দের বাংলা অর্থ লেখা হয়েছে, খবর, সংবাদ, তথ্য, রিপোর্ট। ৯০৭ নং পৃষ্ঠায় “নবুয়ত” শব্দের বাংলা অর্থ লেখা হয়েছে, “আল্লাহর পক্ষ থেকে ঐশী অনুপ্রেরণার মাধ্যমে অদৃশ্য বা ভবিষ্যৎ সম্পর্কে সংবাদ দেওয়া, আল্লাহতা’লা এবং তাঁর সাথে সংশ্লিষ্ট বিষয়াবলী সম্পর্কে তথ্য প্রদান করা, নবীর পদ। প্রকাশ থাকে যে, ইহা নাবা থেকে নির্গত।” পরের (৯০৮ নং) পৃষ্ঠায় “নবী” শব্দের বাংলা অর্থ লেখা হয়েছে, “নবী, রাসূল, আল্লাহর প্রেরিত পুরুষ, আল্লাহতা’লা এবং তাঁর সাথে সংশ্লিষ্ট বিষয়াবলী সম্পর্কে তথ্য প্রদানকারী, আল্লাহর পক্ষ থেকে ঐশী অনুপ্রেরণার মাধ্যমে অদৃশ্য বা ভবিষ্যৎ সম্পর্কে সংবাদ দানকারী, উঁচু ভূমিকেও নবী বলা হয়।”\nসুতরাং “নবুয়ত” নিঃসন্দেহে ইলমে গায়েব বা অতীন্দ্রিয় জ্ঞানের অংশ এবং নবী শব্দের অর্থ, গায়েব বা অতীন্দ্রিয় বিষয়ের সংবাদদাতা। নবুয়ত যদি ইলমে গায়েবের অংশ না হয়ে ইলমে শাহাদাতের অংশ হতো – তাহলে, পিথাগোরাস, সক্রেটিস, প্লেটো, এরিস্টটল, আল-কিন্দী, আল-ফারাবী, ইবনে সীনা, ওমর খৈয়াম, রজার বেকন, রেনে ডেকার্টে, লাইবোনিজ, ভলটেয়ার, ইমানুয়েল কান্ট, হেগেল, হার্বার্ট স্পেন্সার, নীটসে, বার্গসো, বার্টান্ড রাসেল প্রমুখ দার্শনিকেরা কিংবা আর্কিমিডিস, জালিনুস, জাবির ইবনে হাইয়ান, আল-হাজেন, আল-বেরুনী, কোপার্নিকাস, গ্যালিলিও, নিউটন, এডিসন, জগদীশ চন্দ্র বসু, আইনস্টাইন, ওপেনহেইমার প্রমুখ বিজ্ঞানীরা অথবা সাংবাদিকরা নির্দ্বিধায় নবী হতে পারতেন। তদুপরি, নবীকে ইংরেজিতে Prophet বলা হয়। Prophet শব্দটি Prophecy বা Prophesy শব্দ থেকে এসেছে। Prophecy শব্দটি Noun বা বিশেষ্য – যা অর্থ হচ্ছে, ভবিষ্যদ্বাণী এবং Prophesy শব্দটি Verb বা ক্রিয়া – যার অর্থ হচ্ছে, ভবিষ্যদ্বাণী করা। তাই, Prophet শব্দের অর্থ হচ্ছে, ভবিষ্যদ্বক্তা। সুতরাং আম্বিয়ায়ে কেরাম (’আলাইহিমুস্ সালাম) হচ্ছেন, গায়েবের বা অতীন্দ্রিয় বিষয়ের সংবাদদাতা। কেননা, যে কোন সংবাদদাতাকে নবী বলা যায় না। উল্লিখিত দার্শনিক, বিজ্ঞানী ও সাংবাদিকরা আমাদের অনেক নতুন নতুন সংবাদ, তথ্য বা জ্ঞানের কথা জানিয়েছেন বা জানান। কিন্তু তারপরেও তাঁরা কি নবী?\nচতুর্থ প্রশ্নের (ইলমে গায়েবের ভান্ডারগুলো কী কী?) উত্তর হচ্ছে, ইলমে গায়েবের দু’ রকম ভান্ডার রয়েছে; যথা- (১) উৎস ও (২) সূত্র। উৎস হচ্ছেন, আল্লাহ সুবহানাহুতা’লা নিজেই। কেননা, তিনি হচ্ছেন, অতীন্দ্রিয় পরম সত্তা। তাই, তিনি ইলমে গায়েবের সার্বিক বা পরম ভান্ডার। তাফসীরে ইবনে আব্বাসে সূরা আল-বাকারার শুরুতে গায়েবের অন্যতম তাফসীরে লেখা হয়েছে, “গায়েব অর্থ আল্লাহুতা’লা স্বয়ং।” আর সূত্র হচ্ছে, মহান আল্লাহপাকের প্রদত্ত বিশেষ বিশেষ ভান্ডার; যেমন- (ক) সাহেবে কুরআন সায়্যিদুনা হুজুরে পুরনূর (সল্লাল্লাহুতা’লা ’আলাইহি ওয়া সাল্লাম), (খ) লওহে মাহফুয, (গ) কুরআন মজীদ, (গ) হাদীছ শরীফ, (ঘ) অন্যান্য নবী (’আলাইহিমুস্ সালাম), (ঙ) অন্যান্য আসমানি কিতাব, (চ) আওলিয়ায়ে কেরাম (রাদ্বিআল্লাহুতা’লা ’আনহুম), (ছ) ফেরেশতাগণ (’আলাইহিমুস সালাম) ইত্যাদি।\nইলমে গায়েব ও ইলমে শাহাদাত তথা অতীন্দ্রিয় জ্ঞান ও ইন্দ্রিয়লব্ধ জ্ঞানের প্রধান ভান্ডার বা সবচেয়ে বড় সূত্র হচ্ছেন, সায়্যিদুনা হুজুরে পুরনূর (সল্লাল্লাহুতা’লা ’আলাইহি ওয়া সাল্লাম)। তাঁর সম্পর্কে মহান আল্লাহপাক ঘোষণা করেছেন: (ওগো আমার পেয়ারা নবী!) আপনার প্রতি আল্লাহর ফযল (দয়া) ও রহমত (মেহেরবানী) রয়েছে বলেই, যারা আপনাকে গোমরাহ্ করতে চাচ্ছিলো – তারা বরং নিজেদেরই গোমরাহ করবে এবং ওরা আপনার কোন ক্ষতিই করতে পারবে না। আর আল্লাহ্ আপনার প্রতি কিতাব ও হেকমত নাযিল করেছেন এবং আপনি যা জানতেন না – তা আপনাকে শিখিয়েছেন। কেননা, আপনার প্রতি আল্লাহর অপরিসীম করুণা রয়েছে (সূরা নিসা:১১৩)। এখানে আল্লাহুতা’লা দ্ব্যর্থহীন ও শর্তহীনভাবে ইরশাদ করেছেন যে, “আপনি যা জানতেন না – (আল্লাহুতা’লা) তা আপনাকে শিখিয়েছেন।” এতে ইলমে গায়েব ও ইলমে শাহাদাত – উভয়ই শামিল। এ বিষয়ে ৬নং প্রশ্নের উত্তরে বিস্তারিত আলোচনা করবো। তাছাড়া, আল্লাহুতা’লা আরো ফরমান: আর তিনি (নবী) গায়েবের ব্যাপারে কৃপণ নন (সূরা তাকভীর:২৪)। নবীজীর কাছে গায়েবের এলেম না থাকলে, এমন কথা মহান আল্লাহপাক কখনোই বলতেন না। সর্বোপরি, নবীজীকে ইলমে গায়েবের সৃষ্ট উৎসও বলা যেতে পারে। এ বিষয়েও সামনে বিস্তারিত আলোকপাত করবো, ইন শা আল্লাহুতা’লা।\nইলমে গায়েবের অন্যতম ভান্ডার বা সূত্র হচ্ছে, লওহে মাহফুয। কেননা, প্রথমত, কুরআন শরীফ লওহে মাহফুযেও সংরক্ষিত রয়েছে (সূরা বুরূজ:২১-২২)।\nদ্বিতীয়ত, মাফাতিহুল গায়েব বা গায়েবের চাবিগুচ্ছের খবর লওহে মাহফুযে লিপিবদ্ধ রয়েছে (সূরা আন’য়াম:৫৯)।\nতৃতীয়ত, ছোট-বড় সব কিছুই লওহে মাহফুযে রয়েছে (সূরা ক্বামার:৫৩ ও সূরা সাবা:৩)।\nচতুর্থত, প্রতিটি জিনিস লওহে মাহফুযে লিখিত ও সংরক্ষিত রয়েছে (সূরা ইয়াসীন:১২)।\nপঞ্চমত, মহান আল্লাহপাক যখন ফেরেশতাদের বলেছিলেন যে, তিনি পৃথিবীতে খলীফা বা প্রতিনিধি সৃষ্টি করবেন – তখন তাঁরা মানুষ জাতির নেতিবাচক দিকটি তুলে ধরে তাঁকে নিষেধ করেছিলেন (সূরা আল-বাকারাহ:৩০)। মানুষ জাতির এ ভবিষ্যৎ কর্মকান্ড সম্পর্কে তাঁরা এ আংশিক ধারণা বা জ্ঞান লাভ করেছিলেন, লওহে মাহফুয থেকেই।\nষষ্ঠত, হাদীছ শরীফে রয়েছে যে, নবীজী (’আলাইহিস্ সলাতু ওয়াস সালাম) পৃথিবীতে তাশরীফ আনার আগে দুষ্ট জ্বীন বা শয়তানরা লওহে মাহফুযে উঁকিঝুঁকি মেরে ভবিষ্যতের জ্ঞান জেনে নিয়ে গণক ও জ্যোতিষদের জানিয়ে দিতো। এভাবেই হযরত মূসার (’আলাইহিস সালাম) সম্পর্কে ফেরাউনের গণকরা আগাম খবর পায়। অবশ্য নবীজীর তাশরীফ আনার পরে, এ ওদের এ সুযোগ বন্ধ হয়ে যায়।\nইলমে গায়েব ও ইলমে শাহাদাতের অন্যতম ভান্ডার বা প্রধানতম সূত্র হচ্ছে, কুরআন মজীদ। প্রথমত, লওহে মাহফুযে যা কিছু লিপিবদ্ধ রয়েছে – আল-কুরআনেও তা লিপিবদ্ধ রয়েছে। মহান আল্লাহপাক শর্তহীন ও দ্ব্যর্থহীনভাবে ফরমান: আমি কিতাবে কোন কিছুই বাদ দেই নি (সূরা আন’য়াম:৩৮)। তাফসীরে ইবনে আব্বাসে এ আয়াতে কারীমার তাফসীরে লিখা আছে, “লওহে মাহফুযে আমি যা কিছু লিখে রেখেছি – তার কোন কিছুই বাদ দেই নি; সবই কুরআনে বর্ণনা করেছি।\nদ্বিতীয়ত, পবিত্র কুরআনে প্রতিটি জিনিসেরই (ইলমে গায়েব ও ইলমে শাহাদাত) স্পষ্ট ও বিস্তারিত বিবরণ ও ব্যাখ্যা রয়েছে (সূরা ইউসূফ:১১১ ও সূরা নাহল:৮৯)।\nইলমে গায়েব ও ইলমে শাহাদাতের অন্যতম ভান্ডার বা সূত্র হচ্ছে, হাদীছ শরীফ। প্রথমত, যেহেতু, নবীজী (’আলাইহিস্ সলাতু ওয়াস সালাম) ইলমে গায়েব ও ইলমে শাহাদাতের প্রধান ভান্ডার বা সবচেয়ে বড় সূত্র – সেহেতু, তাঁর পবিত্র জবান, কাজ, অনুমোদন, আচরণ ও হাদীছে কুদসি নিঃসন্দেহে গায়েব ও শাহাদাতের জ্ঞান-ভান্ডার।\nদ্বিতীয়ত, “নবী” অর্থ যেমনি গায়েবের খবরদাতা – ওহী বা প্রত্যাদেশও তেমনি গায়েবের বিষয় (সূরা আলে ইমরান:৪৪ ও সূরা হুদ:৪৯) – যা গায়েবের উৎস মহান আল্লাহপাকের তরফ থেকে আসা। আর কুরআন মজীদ ও হাদীছ শরীফ – উভয়ই ওহী। কুরআন শরীফ ওহীয়ে মাতলু বা তেলাওয়াৎযোগ্য ওহী এবং হাদীছ শরীফ ওহীয়ে গায়রে মাতলু বা অতেলাওয়াৎযোগ্য ওহী।\nতৃতীয়ত, হাদীছ শরীফে কিয়ামত সংঘটিত হওয়ার দিন-তারিখ, কিয়ামতের আলামত, হযরত ঈসা ও ইমাম মাহদীর (’আলাইহিমাস সালাম) আগমন, দাজ্জাল ও দাব্বাতুল আরদের আবির্ভাব, পশ্চিমে সূর্যোদয়, হযরত ইস্রাফীলের (’আলাইহিস সালাম) শিঙ্গায় ফুৎকার, ফেরেশতা, হুর, জ্বীন, শয়তান, বেহেশত, দোযখ, পুলসিরাত, শাফায়াত, আলমে বারঝাখ, হাশর-নশর ইত্যাদি সংক্রান্ত বহু ভবিষ্যৎবাণী ও বর্ণনা রয়েছে – যেগুলো সন্দেহাতীতভাবে ইলমে গায়েবের অন্তর্গত।\nইলমে গায়েবের অন্যতম ভান্ডার বা সূত্র হচ্ছেন, অন্যান্য নবী (’আলাইহিমুস সালাম)। প্রথমত, আল্লাহুতা’লা তাঁর মনোনীতি রাসূলগণকে (’আলাইহিমুস সালাম) গায়েব জানিয়েছেন (সূরা আলে ইমরান:১৭৯ ও সূরা জ্বীন:২৬-২৮)।\nদ্বিতীয়ত, “নবী” শব্দের অর্থই হচ্ছে, গায়েবের খবরদাতা। (এটা আগেই প্রমাণসহ উল্লেখ করেছি)\nতৃতীয়ত, যেহেতু প্রত্যেক নবী আমাদের প্রাণের চেয়েও প্রিয় নবীজীর প্রতি ঈমান আনতে এবং তাঁকে সাহায্য করতে মহান আল্লাহপাকের কাছে প্রতিশ্রুতিবদ্ধ (সূরা আলে ইমরান:৮১ ও ৮২) – সেহেতু, তাঁরা প্রত্যেকেই যাঁর যাঁর উম্মতকে মীলাদুন্নবীর তথা তাঁর আগমনের সুসংবাদ দিয়েছেন বা এ ব্যাপারে ভবিষ্যৎবাণী (গায়েব) করেছেন।\nচতুর্থত, আল্লাহুতা’লা হযরত আদমকে (’আলাইহিস সালাম) প্রতিটি জিনিসের (গায়েব ও শাহাদাতের) নাম শিখিয়েছেন (সূরা আল-বাকারাহ:৩১)।\nপঞ্চমত, হাদীছ শরীফে রয়েছে, প্রত্যেক নবী (’আলাইহিমুস সালাম) যাঁর যাঁর উম্মতকে দজ্জালের ব্যাপারেও সতর্ক করেছেন বা ভবিষ্যৎবাণী (গায়েব) করেছেন।\nষষ্ঠত, পবিত্র মেরাজের রজনীতে সায়্যিদুনা শাফীউল মুযনিবীন (সল্লাল্লাহুতা’লা ’আলাইহি ওয়া সাল্লাম) যখন মহান আল্লাহপাকের তরফ থেকে পঞ্চাশ ওয়াক্ত নামাজের তোহফা নিয়ে ফিরছিলেন – তখন, হযরত মূসা (’আলাইহিস সালাম) “উম্মতে মুহাম্মাদী এতো নামাজ আদায় করতে পারবে না” – মর্মে ভবিষ্যৎবাণী (গায়েব) করেন এবং তাঁকে বারবার নামাজ কমিয়ে আনতে অনুরোধ করেন।\nসপ্তমত, আল্লাহুতা’লা হযরত খিজিরকে (’আলাইহিস সালাম) ইলমে লাদুন্নী দান করেছেন (সূরা আল-কাহাফ: ৬৫)। তাফসীরে তাবারীতে হযরত ইবনে আব্বাসের (রাদ্বিআল্লাহুতা’লা ’আনহু) সূত্রে এবং তাফসীরে বয়দ্বাভী, নাসাফী, খাঝিন ও তাফসীরে রূহুল বয়ানে এ আয়াতে কারীমার তাফসীরে লিখা হয়েছে যে, ইলমে লাদুন্নী মানে ইলমে গায়েব – যা আল্লাহুতা’লা হযরত খিজিরকে (’আলাইহিস সালাম) দান করেছেন।\nইলমে গায়েবের অন্যতম ভান্ডার বা সূত্র হচ্ছে, অন্যান্য আসমানি কিতাব। প্রথমত, পবিত্র কুরআন আগেকার আসমানি কিতাবগুলোর সমর্থক (সূরা ইউনূস:৩৭ ও সূরা ইউসূফ:১১১)।\nদ্বিতীয়ত, আসমানি কিতাব মানেই হচ্ছে, ওহীর সম্ভার। আর ওহী মানেই হলো, গায়েবের বিষয় (সূরা আলে ইমরান:৪৪ ও সূরা হুদ:৪৯)।\nতৃতীয়ত, সেগুলোতে মহান আল্লাহপাকের পরিচিতি, নবীজীর (’আলাইহিস সলাতু ওয়াস সালাম) আগমনের ভবিষ্যৎবাণী, কবর ও পরকালের পুরস্কার ও শাস্তি, বেহেশত ও দোযখের বিবরণ, ফেরেশতাগণের কর্মকান্ড, কিয়ামত ও হাশর-নশরের বর্ণনা ইত্যাদি অবশ্যই ছিলো।\nইলমে গায়েব ও ইলমে শাহাদাতের অন্যতম ভান্ডার বা সূত্র হচ্ছেন, আওলিয়ায়ে কেরাম (রাদ্বিআল্লাহুতা’লা ’আনহুম)। প্রথমত, কুরআন শরীফে পরিষ্কার ও দ্ব্যর্থহীনভাবেই রয়েছে যে, আল্লাহতা’লা তাঁর ওলীদেরকেও গায়েব জানিয়ে দেন বা দান করেন। যেমন- তিনি হযরত মরিয়মকে (’আলাইহাস্ সালাম) জানিয়েছেন (সূরা আলে ইমরান:৪২, ৪৩, ৪৫-৪৭ ও সূরা মরিয়াম:২৪-২৬)। অথচ তিনি নবী ছিলেন না, বরং ওলীয়া ছিলেন।\nদ্বিতীয়ত, আওলিয়ায়ে কেরামের কারামত সত্য। আর এ কারামতকে চোদ্দ ইন্দ্রিয় দিয়ে প্রমাণ করা যায় না, বরং বিশ্বাস করতে হয়। তাই, এ কারামতও ইলমে গায়েবের অন্তর্গত।\nতৃতীয়ত, বহু ওলী কাশফ বা স্বজ্ঞার অধিকারী ছিলেন এবং তাঁরা ইলহাম লাভ করতেন। আর কাশফ ও ইলহামও অতীন্দ্রিয় জ্ঞান বা গায়েবের বিষয়। কেননা, এগুলোকে ইন্দ্রিয় দিয়ে প্রমাণ বা অনুধাবন করা যায় না। (সূত্র: আওলিয়ায়ে কেরামের বিশ্বস্ত জীবনী)\nচতুর্থত, বহু ওলী কাশফুল কুবুরও ছিলেন – যাঁরা কবরবাসীদের হাল-হাকীকত জানতে পারতেন। গাউছে পাক ও খাজা গরীবে নেওয়াজ প্রমুখের (রাদ্বিআল্লাহুতা’লা ’আনহুম) বিশ্বস্ত জীবনীগুলো এর সাক্ষ্য বহন করছে; যেমন- বাহজাতুল আসরার, সিয়ারুল আকতাব, আনিসুল আরওয়াহ, সিররুল আরিফীন, খাজিনাতুল আসফিয়া ইত্যাদি।\nপঞ্চম প্রশ্নের (আলিমুল গায়েব অর্থ কী এবং আল্লাহুতা’লা ছাড়া আর কেউ আলিমুল গায়েব কিনা?) উত্তর হচ্ছে, আলিমুল গায়েব শব্দের অর্থ হলো, গায়েবজান্তা এবং আল্লাহুতা’লা ছাড়া অন্য কেউ আলিমুল গায়েব হতে পারেন – যেভাবে তিনি ধনী হওয়া সত্ত্বেও তাঁর মাখুলক ধনী হতে পারে। যেমন- তিনি ফরমান: আর আল্লাহ্ ধনী এবং তোমরা (বান্দারা) ফকীর (সূরা মুহাম্মাদ:৩৮)। অথচ তারপরেও নেসাব পরিমাণ সম্পদের মালিককে শরীয়তে ধনী বলা হয়। যারা বলে, আল্লাহুতা’লা ছাড়া আর কেউ আলিমুল গায়েব হতে পারেন না – তারা “আলিমুল গায়েব” শব্দের অর্থ ও মর্ম বোঝেন নি, বরং তারা আলিমুল গায়েবকে মালিকুল গায়েব ভেবে ভুল বুঝেছেন; যদিও তিনি সন্দেহাতীতভাবে মালিকুল গায়েব ও মালিকুশ শাহাদাত। তাই বলে, আলিমুল গায়েবের মর্ম কখনোই মালিকুল গায়েব নয়। আরেকটু পরিষ্কার ও সহজ করে বলছি: ধনী হওয়ার জন্যে যেমনি আসমান-জমীনের সকল ধন-ঐশ্বর্যের মালিক হওয়ার দরকার নেই, বরং নেসাব পরিমাণ তথা আংশিক সম্পদের মালিক হলেই চলে – তেমনি, আলিমুল গায়েব হওয়ার জন্যেও সকল গায়েব জানার দরকার নেই, বরং আংশিক জানলেই যথেষ্ট – যতোটুকু আল্লাহুতা’লা জানিয়েছেন।\nলক্ষ্য করুন, আল-কুরআনে আল্লাহুতা’লার শানে “আলিমুল গায়েব” কথাটি মোট ১৩বার (সূরা আনয়াম:৭৩, সূরা তাওবা:৯৪ ও ১০৫, সূরা রা’দ:৯, সূরা মু’মিনূন:৯২, সূরা সাজদা:৬, সূরা সাবা:৩, সূরা ফাতির:৩৮, সূরা যুমার:৪৬, সূরা হাশর:২২, সূরা জুমু’য়া:৮, সূরা তাগাবুন:১৮ ও সূরা জ্বীন:২৬) এবং “আল্লামুল গুয়ূব” কথাটি মোট ৪বার (সূরা আল-মায়েদা:১০৯ ও ১১৬, সূরা তাওবা:৭৮ ও সূরা সাবা:৪৮) ব্যবহৃত হয়েছে। এবার আসুন, প্রাসঙ্গিক শব্দগুলো নিয়ে একটু বিশ্লেষণ করি। “আলিম” শব্দটির আভিধানিক অর্থ হচ্ছে, জ্ঞানী বা জান্তা। এটি একটি ইসমু ফায়েল বা ক্রিয়াবাচক বিশেষ্য – যা ধর্মীয় জ্ঞানে অভিজ্ঞ ব্যক্তির ক্ষেত্রে অহরহ ব্যবহৃত হয়। আর “আল্লামু” শব্দটি আলিম শব্দের ইসমু মুবালাগাহ (Hyperbolic word) – যার আভিধানিক অর্থ হলো, মহাজ্ঞানী। তেমনি, “গায়েব” শব্দটি মুফরাদ বা একবচনবাচক একটি শব্দ। এর বহুবচন হচ্ছে, “গুয়ূব”। সুতরাং আলিমুল গায়েব-এর আক্ষরিক অর্থ হচ্ছে, গায়েবজান্তা; আর আল্লামুল গুয়ূব-এর আভিধানিক অর্থ হলো, সকল গায়েব সম্পর্কে মহাজ্ঞানী; অর্থাৎ “আলিমুল গায়েব” কথাটি সাধারণ অর্থ বোঝাচ্ছে; আর “আল্লামুল গুয়ূব” কথাটি ব্যাপক অর্থ বা অত্যুক্তি বোঝাচ্ছে! কিন্তু কালামে পাকে আল্লাহুতা’লার শানে দু’ রকমই ব্যবহারের উদ্দেশ্য কী – যেখানে একটি দিয়ে সাধারণ এলেমদার আর আরেকটি দিয়ে বেশি এলেমদার বোঝাচ্ছে? আরো স্পষ্ট করে বললে, আল্লাহুতা’লার জন্যে যদি শুধু আলিমুল গায়েব হওয়াই যথেষ্ট হতো – তাহলে, এর চেয়েও ব্যাপক অর্থবোধক “আল্লামুল গুয়ূব” কথাটি তিনি তাঁর নিজের শানে ব্যবহার করলেন কেন? তাঁর জ্ঞান বাড়ে-কমে নাকি (মায়াজাল্লা)? এর উদ্দেশ্য বা হেতু একটিই। আর তা হচ্ছে, বান্দার ক্ষেত্রে আলিমুল গায়েব শব্দটি ব্যবহার করা জায়েজ বলেই মহান আল্লাহপাক মাঝে মাঝে আলিমুল গায়েবের চেয়েও ব্যাপক অর্থবোধক শব্দ (আল্লামুল গুয়ূব) নিজের জন্যে ব্যবহার করেছেন। কিন্তু গোমরাহ ওয়াহাবী সম্প্রদায় আলিমুল গায়েব ও আল্লামুল গুয়ূবের পার্থক্য ও মর্ম বুঝতে অক্ষম! সোজা কথা হচ্ছে, “আল্লামুল গুয়ূব” আল্লাহ সুবহানাহুতা’লার একক বৈশিষ্ট্য বা সিফাত; কিন্তু আলিমুল গায়েব তাঁর সৃষ্টির ক্ষেত্রেও প্রযোজ্য। আর তাই, আম্বিয়া ও আওলিয়ায়ে কেরামও যাঁর যাঁর মর্তবা অনুসারে, আলেমুল গায়েব বা গায়েবজান্তা।\nষষ্ঠ প্রশ্নের (মহান আল্লাহপাক মহানবীকে ইলমে গায়েব দান করেছেন কিনা এবং করে থাকলে, কতোটুকু ও কিভাবে?) উত্তর হচ্ছে, সুন্নী জামায়াতের অধিকাংশ আলেমের মতে, মহান আল্লাহপাক অবশ্যই মহানবীকে (সল্লাল্লাহুতা’লা ’আলাইহি ওয়া সাল্লাম) তাঁর গায়েবের আংশিক এলেম তথা সৃষ্টিকুল সংক্রান্ত সকল এলেম দান করেছেন। অবশ্য, কোনো কোনো আরেফবিল্লাহ্ বলেছেন: নবীজী আল্লাহুতা’লার সব এলেমই জেনেছেন। আল্লামা শেখ আবূল হাসান বিকরী, আল্লামা শেখ উসমাভী (রিদওয়ানুল্লাহিতা’লা ’আলাইহিমা) এবং তাঁদের অনুসারীগণ এ মতের অনুসারী। আর সকল সুন্নী আলেম ও ওলী একমত যে, আল্লাহুতা’লা নবীজীকে এক মুহূর্তে নয়, বরং ধীরে ধীরে গায়েবের এলেম দান করেছেন। যেমন- দুনিয়াতে তাঁর শানে কালামুল্লাহ শরীফ ধীরে ধীরে বা দীর্ঘ ২৩ বছরে নাযিল হয়েছে। তাছাড়া, আল্লাহুতা’লা ফরমান: আর আমি আপনার প্রতি নিজ থেকেই ওহী হিসেবে একটি রূহ নাযিল করেছি; এর আগে আপনি জানতেন না যে, কিতাব কী এবং ঈমান কী; তবে হাঁ, আমি সেটাকে এমন আলো বানিয়েছি – যা দিয়ে আমি আমার বান্দাদের মাঝে যাকে চাই – তাকে হেদায়েত করি। আর আপনিতো সহজ-সরল পথে হেদায়েত করেনই (সূরা শুরা:৫২)। তিনি আরো ফরমান: আপনার অতীতের চেয়ে ভবিষ্যৎ বেশি সমৃদ্ধ (সূরা দোহা:৪)। সুতরাং যতোই সময় গড়িয়েছে – ততোই তিনি বেশি বেশি করে গায়েবের এলেম জেনেছেন। গায়েবের আংশিক, নাকি পুরো এলেম লাভ করেছেন – এখন তা নিয়ে একটু আলোকপাত করবো।\nঅনাদিকাল থেকেই আল্লাহ সুবহানাহুতা’লার এলেম অসীম ও সত্তাগত; অর্থাৎ তাঁর এলেম কোথা থেকে বা কারো কাছ থেকে অর্জিত নয়। কেননা, তিনি সমাদ (অমুখাপেক্ষী বা স্বয়ংসম্পূর্ণ) পরম সত্তা। তিনি কখনো কারো কোনো ধার ধারেন না এবং তাঁর কর্মকান্ডের জন্যে কারো কাছে জবাবদিহি করতে বাধ্য নন। তবে তিনি তাঁর সৃষ্টিকুলের প্রতি পরম করুণাময় ও অসীম দয়ালু। আর গোটা মাখলুকাতে তাঁর সবচেয়ে প্রিয়পাত্র হচ্ছেন, সায়্যিদুনা মুহাম্মাদ মুস্তাফা আহমাদ মুজতাবা (সল্লাল্লাহুতা’লা ’আলাইহি ওয়া সাল্লাম); তারপর, অন্যান্য নবী-রাসূল (’আলাইহিমুস সলাতু ওয়াস সালাম); এরপর তাঁর ওলীগণ (’আলাইহিমুর রাহমাহ), অতঃপর ফেরেশতাগণ (’আলাইহিমুস সালাম) এবং তারপর অন্যেরা। তাই, বেশিরভাগ সুন্নী আলেম মনে করেন যে, তিনি তাঁর প্রিয়পাত্রদের যাঁর যাঁর মর্যাদা অনুসারেই এলেম দান করেছেন। যেমন- তিনি ঘোষণা করেছেন: তিনি যতোটুকু চান – ততোটুকু ছাড়া তাঁর জ্ঞান থেকে তারা কোন কিছুই পায় না (সূরা আল-বাকারাহ:২৫৪)। তিনি আরো ফরমান: আর প্রত্যেক জ্ঞানবানের উপরে একজন মহাজ্ঞানী (আলীম) রয়েছে (সূরা ইউসূফ:৭৬)। এর তাফসীর রয়েছে, “(জ্ঞানের) এ ধারাবাহিকতা সবশেষে আল্লাহুতালা পর্যন্ত পৌঁছেছে। তাঁর জ্ঞান সবার জ্ঞানের চেয়ে বেশি।” (তাফসীরে ইবনে আব্বাস)\nঅন্যদিকে, ঐ আরেফগণের পক্ষে যুক্তি হচ্ছে, প্রথমত, আল্লাহুতা’লা নবীজীকে (’আলাইহিস সলাতু ওয়াস সালাম) শুধু ভালোইবাসেন না, বরং তিনি তাঁর হাবীব বা প্রেমাস্পদও বটেন। তাই, কালামে পাকে তিনি দ্ব্যর্থহীন ও শর্তহীনভাবে নিজ থেকে তাঁর হাবীবের সঙ্গে এভাবে ওয়াদাবদ্ধ হয়েছেন: আপনার পালনকর্তা আপনাকে এমনি দেবেন যে, আমি সন্তুষ্ট হয়ে যাবেন (সূরা দোহা:৫)। সুতরাং এ পর্যায়ে নবীজী আল্লাহুতা’লার সকল এলেম জেনে নেয়ার দাবি করতেই পারেন। আর তাই, আয়াতুল কুরসির ঐ (তিনি যতোটুকু চান – ততোটুকু ছাড়া তাঁর জ্ঞান থেকে তারা কোন কিছুই পায় না) হুকুম নবীজীর ক্ষেত্রে প্রযোজ্য নয়। কেননা, আল্লাহুতা’লা তাঁর নিজের মর্জি মোতাবেক, সৃষ্টিকুলকে দান করেন। কিন্তু তাঁর হাবীবকে দান করেন – হাবীবেরই ইচ্ছা বা সন্তুষ্টি মোতাবেক।\nদ্বিতীয়ত, আল্লাহুতা’লা দ্ব্যর্থহীনভাবে ঘোষণা করেছেন: আপনি যা জানতেন না – তা আপনাকে শিখিয়েছেন (সূরা নিসা:১১৩)। এখানে শর্তহীনভাবে সার্বিক এলেমের (ইলমে গায়েব ও ইলমে শাহাদাত) কথাই বলা হয়েছে – আংশিক এলেমের কথা বলা হয় নি।\nতৃতীয়ত, সবচেয়ে বড় বা পরম গায়েব হচ্ছেন, আল্লাহতা’লা নিজেই – যাঁকে পবিত্র মীরাজের রাতে নবীজী (’আলাইহিস সলাতু ওয়াস সালাম) দেখেছেন! কাজেই, এরপরেও কি তাঁর আর কোন গায়েব জানা বাকি থাকতে পারে? কেউ যদি বলেন: পারে। তাহলে, তাকে প্রশ্ন করছি যে, আল্লাহুতা’লার চেয়েও বড় গায়েব আর কিছু আছে নাকি? থাকলে, বলুনতো?\nযাহোক, এ হচ্ছে, ইলমে গায়েব সম্পর্কে সুন্নী জামায়াতের আকীদা। যেহেতু, ধীরে ধীরে নবীজীকে (’আলাইহিস সলাতু ওয়াস সালাম) গায়েবের এলেম জানানো হয়েছে – সেহেতু, তাঁর পূতপবিত্র দুনিয়াবী জিন্দেগীতে এমনো কিছু ঘটনা ঘটে থাকতে পারে – যেগুলোর এলেম হয়তো তখনো তাঁর কাছে পৌঁছে নি, বরং পরে পৌঁছে ছিলো কিংবা পৌঁছে থাকলেও – স্থান-কাল-পাত্রের বিবেচনায়, সেসব প্রকাশের অনুমতি ছিলো না অথবা তিনি কোনো কারণে তা প্রকাশ করেন নি। যেমন- মা আয়েশা সিদ্দীকার (রাদ্বিআল্লাহুতা’লা ’আনহা) বিরুদ্ধে অপবাদ, রাজীর ঘটনা, বীরে মাওনার ঘটনা, হযরত উছমানের (রাদ্বিআল্লাহুতা’লা ’আনহু) শহীদ হওয়ার গুজবের প্রেক্ষিতে বায়াতে রিদওয়ান অনুষ্ঠিত হওয়া, ঝাইনাব বিনতে হারিস নামক ইহুদি নারীর দেওয়া ছাগীর বিষ মেশানো রান খাওয়া, উকুলের ঘটনা ইত্যাদি। এ বিষয়টা বুঝতে পারলে, ইলমে গায়েব সম্পর্কে অনেক সন্দেহেরই নিরসন হওয়া সম্ভব। ওয়া আল্লাহু ওয়া রাসূলুহু আ’লামু। ধন্যবাদ।


শান্তি ফিরলো ৫৪ পরিবারে\nপ্রকাশ: ২২ ফেব্রুয়ারি ২০২১, ০৮:৪৩ পিএম | আপডেট: ২২ ফেব্রুয়ারি ২০২১, ০৯:১৩ পিএম\nপ্রকাশ: ২২ ফেব্রুয়ারি ২০২১, ০৮:৪৩ পিএম\nআপডেট: ২২ ফেব্রুয়ারি ২০২১, ০৯:১৩ পিএম\nসুনামগঞ্জে আবারো দৃষ্টান্ত স্থাপন করলেন সুনামগঞ্জের নারী ও শিশু নির্যাতন দমন ট্রাইব্যুনালের বিচারক মো. জাকির হোসেন। তিনি নারী ও শিশু নির্যাতন দমন আইনের পৃথক ৫৪টি মামলা আপসে নিষ্পত্তি করে দিয়েছেন।\nআদেশ ঘোষণার পর স্বামী-স্ত্রীকে আদালত থেকে তাদের ফুল দিয়ে বরণ করা হয়। তবে ১১টি মামলায় স্বামীদের বিভিন্ন মেয়াদে কারাদণ্ড প্রদান করেছেন।\nসোমবার (২২ ফেব্রুয়ারি) দুপুরে ৬৫টি পৃথক মামলার একসাথে দেয়া রায়ে সুনামগঞ্জের নারী ও শিশু নির্যাতন দমন ট্রাইব্যুনালের বিচারক মো. জাকির হোসেন এই আদেশ দেন।\nবিষয়টি নিশ্চিত করেছেন, সুনামগঞ্জ নারী ও শিশু নির্যাতন আদালতের পিপি অ্যাডভোকেট নান্টু রায়। রায় ঘোষণার পর আদালতের পক্ষ থেকে ৫৪ দম্পতিকে ফুল দেয়া হয়েছে।\nগত বছরের ২৫ নভেম্বর একই আদালতের বিচারক মো. জাকির হোসেন একদিনে পৃথক ৪৭টি নারী ও শিশু নির্যাতন দমন মামলায় ৪৭টি পরিবারকে আপসের মাধ্যমে তাদের স্বাভাবিক জীবনে ফেরত পাঠাতে সক্ষম হয়েছিলেন। এ নিয়ে মোট ১০১টি পরিবার ধ্বংসের হাত থেকে রক্ষা পেলো।\nআদালত সূত্রে জানা যায়, সুনামগঞ্জের বিভিন্ন উপজেলায় যৌতুকসহ নানা কারণে নির্যাতনের শিকার হয়ে ৬৫ জন নারী সংসার থেকে বিতাড়িত হয়ে তাদের স্বামীর বিরুদ্ধে পৃথকভাবে আদালতে মামলা করেছিলেন। দীর্ঘদিন এসব মামলার বিচারকাজ চলছিল। নির্যাতনের শিকার হয়ে নারীরা তাদের ছোট শিশুদের নিয়ে অর্ধাহারে অনাহারে অন্যত্র আশ্রয় নিয়ে অনিশ্চিত এক জীবনযুদ্ধ চালিয়ে যাচ্ছিলেন। অনিশ্চিত জীবন থেকে ৫৪ স্ত্রীকে স্বামীর এবং সন্তানদের তাদের বাবার পারিবারিক বলয়ে আবদ্ধ করে ব্যতিক্রমী আপসের রায় দিলেন বিচারক। বিচারক উভয়ের পক্ষের বক্তব্য শুনে তাদের সন্তানদের এবং তাদের মঙ্গলের জন্য স্বামী-স্ত্রীর মধ্যে বন্ধন এটে ৫৪টি দম্পতিকে পারিবারিক পুনর্মিলনের ব্যবস্থা করে দেন।\nকিন্তু ১১টি পরিবারকে একত্রিত করতে সক্ষম না হওয়ায় এবং নির্যাতিত স্ত্রী ও তাদের সাক্ষীরা স্বামীর বিরুদ্ধে সাক্ষ্য দেয়ায় এবং স্বামীদের বিরুদ্ধে অভিযোগ প্রমাণিত হওয়ায় ১১ স্বামীকে বিভিন্ন মেয়াদে কারাদণ্ড প্রদান করা হয়েছে।\nআপসে নিষ্পত্তিকৃত মামলার বাদী-বিবাদী পক্ষের স্বজনদের দাবি, সংসার থেকে বিতাড়িত ছোট ছোট সন্তানাদি নিয়ে ওই নারীদের জীবন ছিল চরম দুর্দশাগ্রস্ত। এসব দুঃখ-বেদনা আর দীর্ঘশ্বাসে আদালত অঙ্গন ভারি থাকত। শান্তিপূর্ণ সমাজ বিনির্মাণে এই রায় ৫৪টি পরিবারকে বিশৃঙ্খলার বেড়াজাল থেকে মুক্ত করে দিলো। কারণ এসব মামলার সুষ্ঠু নিষ্পত্তি না হলে ছোট শিশুরা পরিবার থেকে বিচ্ছিন্ন হয়ে অযত্ন অবহেলায় বেড়ে ওঠে ভবিষ্যৎ অন্ধকারে নিপাতিত হতো। এই রায় অত্যন্ত প্রশংসার দাবিদার।\nজেলার সচেতন মহল বলেন, এভাবে যদি বিচারকার্য চলে এবং মামলার নিষ্পত্তি হয় তাহলে বিচার ব্যবস্থার উন্নতি হবে। এবং বিচারপ্রার্থী জনগণ তাদের সুবিচার পাবে। এই রায় অত্যন্ত প্রশংসার দাবিদার।\nসুনামগঞ্জ নারী ও শিশু নির্যাতন আদালতের পিপি অ্যাডভোকেট নান্টু রায় বলেন, আদালত পৃথক ৬৫টি নারী-শিশু নির্যাতন দমন মামলায় রায় দিয়েছেন। ১১টি মামলায় ১১জন স্বামীকে বিভিন্ন মেয়াদে কারাদণ্ড প্রদান করেছেন। তবে ৫৪টি মামলায় স্বামী-স্ত্রীকে আপসের মাধ্যমে নিষ্পত্তি করে দিয়েছেন। এর আগেও তিনি যুগান্তকারী রায় দিয়েছেন।\nবিষয় : সুনামগঞ্জ নারী ও শিশু নির্যাতন দমন ট্রাইব্যুনাল


পারক গল্পপত্র: 'আত্মজা ও একটি করবী গাছ' : তপন দাস\n'আত্মজা ও একটি করবী গাছ' গল্পে আত্মজাকে যেভাবে পেলাম\nদেশভাগ কোন একক মানুষের আত্মভাগ নয়, হাজার হাজার মানুষের বাস্তুভূমি ছেড়ে চলে যাওয়ার কান্না-বেদনার এক সজীব-চিত্র। ১৯৪৭ সালে বাঙালি স্বাধীনতা লাভ করেছিল, সেই স্বাধীনতা লাভ বাঙালি বড়ো চোখে দেখেছিল, কিন্তু দেখেনি দাঙ্গা, দেখেনি বাস্তুহীন্তার অভিশাপ। সেদিনের সাধারণ মানুষ নিজেদেরকে বাঙালি বলে মনে করলেও সর্বভারতীয় নেতারা নিজেদের হিন্দু বা মুসলিম বলে মনে করেছিলেন, তারা নিজেদেরকে আর বাঙালি বলে ভাবতে পারছিলেন না। ফলে তাদের মধ্যে শুরু হয়ে যায় ক্ষমতা দখলের লড়াই। সর্বভারতীয় নেতৃবৃন্দের চক্রান্ত এবং উদ্দেশ্য সেদিনের সাধারণ মানুষ বুঝে উঠতে পারেনি। আর বুঝে উঠতে পারেনি বলেই সেদিনের সাধারাণ বাঙালিকেই দেশভাগের শিকার হতে হয়েছিল। আপন বাস্তুভীটে ছেড়ে সেদিনের সাধারণ বাঙালিকে পারি দিতে হয়েছিল অজানা ঠিকানায়।\nসর্বভারতীয় নেতারা যখন নিজেদেরকে হিন্দু বা মুসলমান ভাবতে আরম্ভ করল তখন সৃষ্টি হল হিন্দু-মুসলমানের জন্য আলাদা আলাদা সংগঠন। হিন্দুদের জন্য হল হিন্দু মহাসভা(১৯০৬) আর মুসলমানদের জন্য মুসলিম লীগ(১৯০৬)। আগা-খাঁর নেতৃতে এক প্রতিনিধি দল মুসলমান সমাজের জন্য আলাদা নির্বাচনের দাবি করল, আর সেদিনই যে দেশভাগের বীজ রোপণ করা হল তা বাঙালি উপলব্ধি করতে পারেনি। মুসলিম লীগের উদ্দেশ্য ছিল শাসনকার্য পরিচালনার কাজে মুসলমানদের যোগদান যাতে সহজ হয়। আর ইংরেজ সরকারও আপন স্বার্থসিদ্ধির জন্য মুসলিম লীগকে কাজে লাগাতে থাকে। শুরু হল বাঙালির ভেতরকার বিচিত্র অন্তর্বিরোধ।\n১৯০৫ সালে কার্জন বাংলা ভাগের পরিকল্পনা করার সঙ্গে সঙ্গে সেদিনের বাঙালি গড়ে তুলেছিল বঙ্গভঙ্গ বিরোধী আন্দোলন, কিন্তু সেই বাঙালি ১৯০৫ থেকে ১৯১১ সালের মধ্যবর্তী ঘটনা প্রবাহ চল্লিশ দশকে পুরোপুরি ভুলে গিয়েছিল। বঙ্গভঙ্গের উত্তাল দিনগুলিতে রবীন্দ্রনাথ হিন্দু-মুসলমানকে একসঙ্গে নিয়ে ব্রিটিশ সরকারের বিরুদ্ধে বঙ্গভঙ্গ বিরোধী আন্দোলনে নেমেছিল। কিন্তু তার দেহাবসানে কিছু স্বার্থান্বেষী মানুষ নিজেদের ক্ষমতা দখলের পাটিগণিত নিয়ে ব্যস্ত ছিলেন, বাংলা এবং পাঞ্জাবকে তারা বলির পাঠা হিসাবে বেছে নেন। এই দুঃসময়ে আর রবীন্দ্রনাথ ছিলেন না, ফলে আর শোনা গেল না বাংলার মাটি বাংলার জল বাংলার ঘরে যত ভাইবোনের এক করার গান। তারা বাংলা আর পাঞ্জাবকে নিয়ে পাশা খেলায় নেমে পরেন। আর এই পাশার গুটিতে পরিণত হয়েছিল হাজার হাজার মানুষ, মানুষকে বহু প্রজন্মের আশ্রয় হারাতে হয়েছিল এবং মিথ্যা স্ব-ভূমির আশ্বাসে প্রতারিত হয়ে ঘৃণার পাশাপাশি উদ্বাস্তু অভিধা অর্জন করতে হয়েছিল।\nবিশ শতকের ষাটের দশকের অন্যতম কথাশিল্পী হিসাবে হাসান আজিজুল হকের আত্মপ্রকাশ। প্রথম থেকেই তাঁর গল্পে সাধারণ মানুষ, মানুষের সামাজিক-অর্থনৈতিক অবস্থা অর্থাৎ সমকালীন বাস্তবতা স্পষ্টভাবে উপস্থাপিত। হাসান আজিজুল হকের জন্ম পশ্চিমবঙ্গের বর্ধমানের জেলার যবগ্রামে। জীবনের প্রথম ষোল বছর তিনি রাঢ়বঙ্গে অর্থাৎ বর্ধমানে কাটান। কিন্তু দ্বি’জাতিতত্ত্বের ভিত্তিতে ভারত বিভক্তির কারণে ১৯৪৭ সালের পর থেকেই পূর্ববঙ্গের বেশীর ভাগ হিন্দু বাঙালি পশ্চিমবঙ্গে চলে আসতে থাকে এবং তাদের স্থলে চলে যায় পশ্চিমবঙ্গ থেকে মুসলিম বাঙালিরা। শুরু হয়ে যায় বিনিময় প্রথা, জায়গা-জমি-বাড়ির বিনিময়। এই বিনিময় ব্যবস্থার মাধ্যমে হাসান আজিজুল হকের পরিবারকে পূর্ববঙ্গে চলে যেতে হয়েছিল।\nভারত বিভক্তিতে সাম্প্রদায়িকতা শব্দটিকে এমনভাবে ব্যবহার করা হয়েছিল যাতে হিন্দু-মুসলিম পরস্পর পরস্পরকে প্রতিদ্বন্দ্বী মনে করে। ফলে শুরু হল হিন্দু-মুসলমান আন্তঃসংঘর্ষ। হিন্দু ও মুসলমান আর কেউ কাউকে মেনে নিতে পারছিল না, শুরু হল সাম্প্রদায়িক দাঙ্গা। ১৯৪১ থেকে ১৯৪৬ সালের মধ্যে প্রতি বছর সাম্প্রদায়িক দাঙ্গা সংঘটিত হয়েছে, ভয়াবহ ঘটনায় বাস্তব পরিস্থিতির অবনতি ঘটেছে। ফলে শেষ পর্যন্ত দেশভাগ করতেই হয়েছে, মানুষকেও পাড়ি দিতে হল অজানা ঠিকানায়। হাসান আজিজুল হক শৈশব-কৈশোরে দ্বিতীয় বিশ্বযুদ্ধের (১৯৩৯-১৯৪৫) ভয়াবহতা, সাম্প্রদায়িক দাঙ্গা, দেশভাগ স্বচক্ষে দেখেছিলেন। দেশভাগের ক্ষত তাঁকে ভীষণভাবে তাড়িত করেছে। দেশত্যাগী মানুষের মানসিক বিপর্যয় একজন শিল্পীর কলমে যেভাবে উদ্ভাসিত হয় হাসান আজিজুল হকের আত্মজ ও একটি করবী গাছ গল্পে তারই এক বাস্তবচিত্র ফুটে উঠেছে।\n১৯৪৭ সালে দেশভাগের ফলে বহু মানুষ যে উদ্বাস্তুতে পরিণত হয়েছিল তাদের না ছিল কোন অর্থনৈতিক নিরাপত্তা, না ছিল জীবনযাপনের নিরাপত্তা। ফলে বাস্তুহীন মানুষ বেঁচে থাকার তাগিদে, বেকারত্বের জ্বালায় মনুষ্যত্ব বিক্রয়ে বাধ্য হয়েছিল। সাধারণ ঘরের ছেলেরা লেখা পড়া ছেড়ে উদ্দেশ্যহীন জীবনযাপন শুরু করে। দেশভাগ তাদের ভবিষ্যতের উচ্চ ভাবনার দ্বারকে রুদ্ধ করে দিয়ে চৌর্যবৃত্তি অবলম্বন করতে বাধ্য করেছে। আবার অনেক পরিবার পেটের জ্বালা মেটাতে গিয়ে নিজের আত্মজাকে অন্যের ভোগের পাত্রে পরিণত করে, এইরকম এক পীড়াদায়ক কাহিনী লিপিবদ্ধ হয়েছে আত্মজা ও একটি করবী গাছ গল্পে। গল্পের প্রথমেই তিনজন বখাটে যুবক ফেকু, সুহাস ও ইনামের সাথে গল্পকার আমাদের পরিচয় করিয়ে দেন, যারা স্কুলজীবন থেকে ছিটকে পড়েছে এবং চৌর্যবৃত্তি, ছিনতাই, পকেটমার বৃত্তি অবলম্বন করেছে। স্খলিত এই যুবকরা দেশভাগের পর ভারত থেকে চলে আসা এক পরিবারের অসহায়ত্বের সুযোগ গ্রহণ করে। এই যুবক দল অসহায় পরিবারকে আর্থিক সাহায্যের প্রলোভন দেখিয়ে রুকুর দেহ সম্ভোগের ব্যবস্থা পাকা করে নিয়েছে। অসহায় বৃদ্ধ পিতা মনুষ্যত্ব ও মূল্যবোধ বিসর্জন দিয়ে নিজের আত্মজা রুকুকে যুবক দলের হাতে তুলে দিয়েছে। ভিটেমাটি ত্যাগ করে চলে আসা অসুস্থ বৃদ্ধ কোন রকম আর্থিক সংস্থান গড়ে তুলতে পারেনি। ফলে শীতের রাতে একটু উষ্ণতার স্পর্শে বালক দল মাত্র দু’টাকার বিনিময়ে রুকুর দেহ সম্ভোগ করে। অসহায় বৃদ্ধ নিজের আত্মগ্লানি ঢাকতে বাড়ির উঠানে রোপণ করা করবী গাছ এবং করবী গাছের বীজ থেকে যে বিষ হয় সেই প্রসঙ্গ বারবার বলতে থাকেন। নিজের হাতে গড়া আত্মজাকে লম্পটধারী ছেলেদের হাতে তুলে দিয়ে বৃদ্ধ যেন সেই করবীগাছের বিষ পাণ করে জীবন্মৃত অবস্থায় বেঁচে থাকার স্বপ্ন দেখে।\nস্বল্পকাহিনীতে গল্পকার তৎকালীন সময়ের দু’ধরনের অবস্থা উদ্ভাসিত করেছেন। যথা-\nক) সামাজিক প্রতিকূলতা\nখ) রাজনৈতিক প্রতিকূলতা\nসামাজিক প্রতিকূলতা সম্পর্কে আলোচনা করতে গেলে প্রথমেই গল্পে বর্ণিত বালক ফেকু, সুহাস ও ইনামের মতো নষ্ট চরিত্রের কথা উঠে আসে। এই তিনটি বালক সেই সময়কার ঘুণে ধরা বিকলাঙ্গ সমাজকে প্রতিনিধিত্ব করে। মূল জীবন থেকে বিচ্ছিন্ন এই বালকের দল সারাদিন বিপর্যস্ত কাকের মতো ঘুরে বেরায়। তাদের এমন চরিত্রহীনতার জন্য তাদের পরিবার অনেকাংশে দায়ী। সামাজিক দুরাবস্থা, অর্থনৈতিক অনিশ্চয়তা কারণে তারা লেখা পড়ার জীবনকে বেছে নিতে পারে না। পারিবারিক ভালোবাসা ও একতার অভাবে ইনাম তার পিতার ছোট স্ত্রীর পুত্র হিসাবে জন্ম নিয়েছে। পরিবারের কড়া শাসনের কারণে ফেকুর মতো ছেলে ডানপীঠে হয়ে বারে বারে দাদার কাছে ধরা পড়ে তাঁর খারাপ কাজের জন্য মার খেয়েছে। ইনাম পূর্বে স্কুলে গেলেও সে এখন আর স্কুলে যায় না। কারণ শিক্ষিত মানুষের উজ্জ্বল ভবিষ্যতের সুন্দর মূর্তিটি তার সামনে থেকে মহাকাল ঝাপসা করে দিয়েছে। তাই ইনাম আশাহীনভাবেই বলে-\nচাকরি গাছে ফলতিছে!...লেখাপড়ার মুহি পেচ্ছাব…উঁচো জায়গায় দাঁড়োয়ে সবির উপর পেচ্ছাব। কাজ কোয়ানে? জমি নেই খাঁটী, ট্যাঁহা নেই ব্যবসা করি-কি কলাডা করবানে?১\nতাই তারা উদ্দেশ্যহীন জীবন নিয়ে চোর ও পকেটমারে পরিণত হয়। পকেট কাটতে গিয়ে বহুবার উত্তম-মাধ্যম খেয়ে ভাগাড়ে গরু পড়ার মতো অবস্থা হয় ইনামের। ঝুঁকি থাকা সত্ত্বেও সে একাজ থেকে সরে আসতে পারে না। কারণ মার খেতে খেতে এধরণের কাজে তার গা সওয়া হয়ে গেছে। মার খেয়ে একসময় তাদের ঘা শুকিয়ে যায়। ইনাম আমাদের করুণ বাস্তবতার সম্মুখীন করিয়ে দিয়ে বলে\nনারকেল চুরি করে বিক্রি করলে হয়; কিন্তু ভাতের চালের অভাবে উপোষ করে থাকতে বড়ো কষ্ট।২\n১৯৪৭ সালের দেশবিভাগের উনিশ বছর পর ১৯৬৬ সালে আত্মজা ও একটি করবী গাছ গল্পটি রচিত হয়। দেশবিভাগের এত বছর পরও সমকালীন দাঙ্গা, বিকৃত সমাজের ছবি হাসান আজিজুল হকের মন থেকে মুছে যায়নি। এই গল্পে ১৯৪৬-১৯৪৭ সালের রাজনৈতিক প্রতিকূলতার পরিণাম দেখানো হয়েছে। ভারত-পাকিস্তান নামক হিন্দু ও মুসলিম রাষ্ট্র প্রতিষ্ঠার নামে বহু অসহায় মানুষ আপন বাস্তুভিটে ত্যাগ করে উদ্বাস্তুতে পরিণত হয়। ঠিক এমনই একটি শরণার্থী পরিবারের নিজ দেশ ছেড়ে অপর দেশে আগমনের পরবর্তী সময়টি বর্ণিত হয়েছে। হাসান আজিজুল হকের ব্যক্তিগত জীবনের সাথে এই গল্পের মিল রয়েছে। তিনি জন্মে ছিলেন বর্ধমানের যবগ্রামে। স্বাধীনতার প্রাক্কালে যখন হিন্দু-মুসলমান দাঙ্গা আরম্ভ হয়, তখন হাসান আজিজুল হকের শিশু বয়স। কিন্তু এই দাঙ্গা যখন শহর থেকে গ্রামাঞ্চলে ছড়িয়ে পড়ে, তখন হাসান আজিজুল হকের কিশোর মনকে আলোড়িত করেছিল। আর এই দাঙ্গার বিষক্রিয়া স্বরূপ মানুষের ভাগ হতে থাকল। পাকিস্তান থেকে মানুষ বাস্তুহীন হয়ে ভারতে এবং ভারত থেকে মানুষ বাস্তুহীন হয়ে পাকিস্তানে চলে যেতে থাকে। এইভাবে বাস্তুহীন মানুষ জীবনের মূল স্রোত থেকে বিচ্ছিন্ন হয়ে পড়েছিল। আপন বাস্তুভূমি ছেড়ে অপর দেশে থাকাটা যে কতটা কষ্টদায়ক তা গল্পকার এখানে উপস্থাপন করেছেন। গল্পে ফেকু, সুহাস ও ইনামের কথোপকথনে ধরা পড়ে উদ্বাস্তু মানুষের কথা:\nতাদের বাড়ির পলেস্তরা-খসা দেয়াল, কারণ বাড়িটা আসলে সেনদের। ওরা চলে গেছে পঞ্চাশে।৩\nদেশভাগ হয়েছে, সময় পেড়িয়ে গেছে, কিন্তু উদ্বাস্তুদের অভাব-অনটন কমেনি। তাই ১৯৬৬ সালে লেখা আত্মজা ও একটি করবী গাছ গল্পে বর্ণিত অসুস্থ নিরুপায় বৃদ্ধ পেটের জ্বালা মেটাতে নিজের আত্মজা রুকুকে ইনামদের মতো বখাটে ছেলেদের হাতে তুলে দিয়েছেন। সলিল সেনের নতুন ইহুদি (১৯৫১) নাটকের পরীর জীবনের সাথে রুকুর জীবনের অনেকটা মিল খুঁজে পাওয়া যায়। এই নাটকে যে পরিবারটির কথা বর্ণিত হয়েছে তা পাকিস্তান থেকে ভারতে আসা একটি উদ্বাস্তু পরিবার। পরী অসুস্থ বাবার চিকিৎসা এবং পরিবারের মুখে অন্ন তুলে দিতে অন্যের হাত ধরে বাড়ি থেকে পালিয়ে যায়। ধর্মের ভিত্তি দেশভাগের ফলে বাস্তুহারা মানুষের আজন্ম লালিত ভিটেমাটির প্রতি মাতৃসুলভ পরম মায়া, উদ্বাস্তু জীবনের আর্থিক সংকট মানুষকে চরম সংকটে নিপাতিত করে। উদ্বাস্তু মানুষের মাতৃভূমি ত্যাগের যন্ত্রণা গল্পকার দক্ষতার সাথে উপস্থাপন করেছেন। বৃদ্ধের কথায় তা ফুটে উঠেছে-\nদেশ ছেড়েছে যে তার ভেতর বাইরে নেই। সব এক হয়ে গেছে।৪\nহ্যাঁ, আজ বৃদ্ধের ভেতরে বাইরে এক হয়ে গেছে, তার চিরাচরিত মূল ছিন্ন হয়ে গেছে। আর এই কারণেই ছিন্নমূল বৃদ্ধের পরিবার আজ নতুন ইহুদীতে পরিণত হয়েছে। সুস্বাদু ফলপ্রাপ্তির প্রত্যাশায় মানুষ বৃক্ষরোপণ করে, গল্পে বর্ণিত বৃদ্ধ রোপণ করেছিল করবী গাছ, যার ফল বহন করে তীব্র তিক্ততা অর্থাৎ বিষ বহন করে। কন্যার যৌবনের বিনিময়ে অর্জিত অর্থে জীবন ধারণে বাধ্য হওয়া বৃদ্ধের কাছে করবী গাছের বিষময় ফল ভক্ষণের নামান্তর। কন্যাটি এখানে করবী গাছ এবং তার অর্জিত অর্থ এখানে করবী গাছের ফল। তা গ্রহণ করে তিক্তভাবে বেঁচে থাকা যায় মাত্র, মানুষ কখন সফলভাবে বিকশিত হতে পারে না। আর এ পরিণতির জন্য লেখক বৃ্হদার্থ দেশভাগকেই দায়ী করেছেন এবং বাংলা তথা ভারত বিভক্তির মাধ্যমে প্রাপ্ত স্বাধীনতাকে বিষবৃক্ষের ফলরূপে চিহ্নিত করেছেন।\n১. হক, হাসান আজিজুল। দেশভাগের ছয়টি গল্প ও টুকরো কতক স্মৃতি। সাহিত্য প্রকাশ, ঢাকা- ১০০০। প্রকাশকাল: ফেব্রুয়ারি ২০১৯। পৃ. ৫১।\n২. পূর্বোক্ত, পৃ. ৫৩।\n৩. পূর্বোক্ত, পৃ. ৫৪।\n৪. পূর্বোক্ত, পৃ. ৫৬।\n৫. হক, হাসান আজিজুল। আগুনপাখি। দে’জ পাবলিশিং, কলকাতা- ৭০০০৭৩। প্রথম প্রকাশ: এপ্রিল, ২০০৮।\n৬) হক আজিজুল, হাসান। এই পুরাতন আঁখরগুলি। ইত্যাদি গ্রন্থপ্রকাশ, প্রথম পাবলিশার্স, ঢাকা। ২০১৪।\n৭) হক আজিজুল, হাসান । লেখকের উপনিবেশ। বাংলাপ্রকাশ, ২০১৪, ঢাকা।\n৮) হক আজিজুল, হাসান । চালচিত্রের খুঁটিনাটি । দে’জ পাবলিশিং। ১৩ বঙ্কিম চ্যাটার্জী, স্ট্রিট কলকাতা-৭০০০৭৩। জানুয়ারি, ২০০৯।\n৯) হক আজিজুল, হাসান। ফিরে যাই ফিরে আসি । দে’জ পাবলিশিং। ১৩ বঙ্কিম চ্যাটার্জী স্ট্রিট, কলকাতা-৭০০০৭৩। জানুয়ারি, ২০১২\n১০) আনোয়ার, চন্দন। হাসান আজিজুল হক নিবিড় অবলোকন। কথাপ্রকাশ, ঢাকা- ১০০০। প্রথম প্রকাশ: ফেব্রুয়ারি, ২০১৫।\n১১) দাশ, উদয়চাঁদ ও চট্টোপাধ্যায়, অরিন্দম। দেশ বিভাগ ও বাংলা উপন্যাস। বাংলা বিভাগ উচ্চতর বিদ্যাচর্চা কেন্দ্র, বর্ধমান বিশ্ববিদ্যালয়, বর্ধমান: ৭১৩১০৪। প্রথম প্রকাশ: ১৫ই আগস্ট, ২০০৫।\n১২) চট্টোপাধ্যায়, ভবানীপ্রসাদ। দেশবিভাগ পশ্চাৎ ও নেপথ্য কাহিনী। আনন্দ, কলকাতা- ৭০০০০৯। প্রকাশ: জানুয়ারি, ১৯৯৩।\nএর দ্বারা পোস্ট করা পারক গল্পপত্র on ১২:০১ AM


হাজতখানায় গিয়ে 'মর্মাহত' প্রধান বিচারপতি\nহাজতখানায় গিয়ে ‘মর্মাহত’ প্রধান বিচারপতি\nসময়ের কণ্ঠস্বর – প্রধান বিচারপতি সুরেন্দ্র কুমার সিনহা ঢাকার সিএমএম এবং ম্যাজিস্ট্রেট ও জজ আদালত পরিদর্শনের বিষয় তুলে ধরে বলেছেন, ‘মায়ের সঙ্গে হাজতে থাকা এ শিশু হয়তো একদিন রাষ্ট্রপতি কিংবা প্রধান বিচারপতিও হতে পারে।’\nসোমবার সকাল নয়টায় ঢাকা আইনজীবী সমিতির কনফারেন্স রুমে আইনজীবীদের সঙ্গে মতবিনিময় সভায় তিনি এ মন্তব্য করেন।\nতিনি আরো বলেন, ‘মা হয়তো অপরাধ করেছেন। কিন্তু শিশুগুলোর কী দোষ? অথচ তারাও মায়ের সঙ্গে হাজত খাটছে।’\nমায়েরা কেউ খুন, কেউ মাদকের মামলার আসামি। বাচ্চাদের থাকার কোনো ব্যবস্থা না থাকায় মাসের পর মাস তারা ঢাকার কারাগারে মায়েদের সঙ্গে থাকছে।\nঘটনাটি তাকে কষ্ট দিয়েছে উল্লেখ করে প্রধান বিচারপতি বিষয়টি সহানুভূতির সঙ্গে দেখতে সংশ্লিষ্ট বিচারকদের দৃষ্টি আকর্ষণ করেন।\nপ্রধান বিচারপতি এস কে সিনহা বলেন, ‘বিচার বিভাগের প্রতি মানুষের আস্থা বেড়েছে। আগে বিচার বিভাগের প্রতি মানুষের যে কিছুটা অনাস্থা ছিল, এখন তা নেই। বিচারপ্রার্থী কোনো মানুষকে এখন মামলায় হারলেও অনেক সময় বলতে শুনেছি, যা-ই হোক বিচার তো হয়েছে’।\nতিনি আরো বলেন, ‘বাদী যেমন ন্যায়বিচার চান, তেমনি আসামিও ন্যায়বিচার চান। বছরের পর বছর মামলার সাক্ষী আসেন না। এতে করে আসামি ন্যায়বিচার থেকে বঞ্চিত হচ্ছেন।’\nএর আগে সকালে ঢাকার সিএমএম আদালতের হাজতখানা পরিদর্শনের সময় নারী হাজতখানায় চার নারী হাজতির সঙ্গে তাদের চার দুগ্ধপোষ্য শিশুকে দেখেন প্রধান বিচারপতি।\nপ্রধান বিচারপতি প্রথমে বিচারপতি ভবানী প্রসাদ সিংহ ও রেজিস্ট্রার জেনারেল সৈয়দ আমিনুল ইসলামকে নিয়ে সিএমএম আদালতের হাজতখানা পরিদর্শনে যান। সেখানে তিনি হাজতখানার কয়েকটি কক্ষ ঘুরে দেখেন। একটি হাজতখানায় থাকা তিন দুগ্ধপোষ্য শিশুসহ নারী হাজতিকে তাদের মামলা সম্পর্কে জিজ্ঞাসাবাদ করেন। সেখান থেকে চিফ মেট্রোপলিটন ম্যাজিস্ট্রেট (সিএমএম) শেখ হাফিজুর রহমানের আদালতে যান। তখন বিচারকাজ শুরু না হওয়ায় তিনি সিএমএমের খাসকামরায় কিছু সময় বসেন।\nএরপর চিফ জুডিশিয়াল ম্যাজিস্ট্রেট (সিজেএম) আদালতের বিচারক জেমিন আরা বেগমের খাসকামরায় গিয়ে কিছু নথি পর্যবেক্ষণের পর সকাল সোয়া ১০টার দিকে ঢাকা মহানগর দায়রা জজ আদালতে যান।\nএদিন মহানগর দায়রা জজ মো. কামরুল হোসেন মোল্লা ছুটিতে থাকায় ভারপ্রাপ্ত বিচারক হিসেবে অতিরিক্ত মহানগর দায়রা জজ মো. রুহুল আমিন বিচারকাজ পরিচালনা করছিলেন। ওই সময় প্রধান বিচারপতি তার পাশে বসে জামিন আবেদনের শুনানি পর্যবেক্ষণ করেন। প্রায় ৩০ মিনিট বিচারকার্য পর্যবেক্ষেণের পর তিনি মহানগর দায়রা জজের খাসকামরায় বসে জামিন হওয়া বিভিন্ন মামলার নথি পর্যালোচনা করেন। একইভাবে এরপর তিনি ঢাকার তৃতীয় অতিরিক্ত মহানগর দায়রা জজ এস এম জিয়াউর রহমানের এজলাসে বসে বিচারকার্য পর্যবেক্ষণের পর তার খাসকামরায় বসে বিভিন্ন মামলার নথি পর্যালোচনা করেন।\nএরপর একইভাবে ঢাকার ২ নম্বর নারী ও শিশু নির্যাতন দমন ট্রাইব্যুনালের বিচারক সফিউল আজম, প্রথম যুগ্ম জেলা জজ সাহাদাৎ হোসেন এবং সর্বশেষ জেলা ও দায়রা জজ এস এম কুদ্দুস জামানের এজলাসে এবং তাদের খাসকামরায় বসে বিচারকার্য পর্যবেক্ষণ এবং নথি পর্যালোচনা করেন।\nপরে বেলা পৌনে ৩টার দিকে তিনি ঢাকা আইনজীবী সমিতিতে বসে আইনজীবী নেতাদের সঙ্গে মতবিনিময় করেন।


প্রিন্সের পরিবারের সাথে দেখা করুন: মা, বাবা, প্রয়াত তারকার ভাই এবং বোন - পরচর্চা\nপ্রধান পরচর্চা প্রিন্সের পরিবারের সাথে দেখা করুন: মা, বাবা, প্রয়াত তারকার ভাই এবং বোন\nপ্রিন্সের পরিবারের সদস্যরা কারা ছিলেন? প্রিন্স খুব কমই তার পরিবারের কথা বলতেন, যার মধ্যে ছিল তার মা ম্যাটি; বাবা, জন; এক পূর্ণ রক্তের বোন, টাইকা; সাত সৎ ভাইবোন এবং দুই প্রাক্তন স্ত্রী। প্রিন্সের একমাত্র সন্তান বয় গ্রেগরি এক সপ্তাহ বয়সে ফেফার সিনড্রোমে মারা যান।\nপ্রিন্সের বাবা জন লুইস নেলসন ছিলেন একজন সংগীতশিল্পী যিনি প্রিন্স রজার্স হিসেবে পেশাগতভাবে পরিচিত। জন লুইসিয়ানাতে জন্মগ্রহণ করেছিলেন। তিনি তার সঙ্গীত স্বপ্নের তাড়া করে মিনিয়াপলিসে চলে যান এবং প্রিন্স রজার্স ট্রায়ো গঠন করেন। জন, যিনি তার ছেলের সাথে একাধিক গান লিখেছিলেন, 2001 সালে মারা যান।\nমিনিয়াপলিসে জন্ম নেওয়া জ্যাজ গায়ক ম্যাটি ডেলা শ ছিলেন 16 বছরের জন জুনিয়র। ম্যাটি প্রিন্সের একমাত্র পূর্ণ রক্তের ভাই টাইকার মা। প্রিন্স যখন 10 বছর বয়সী ছিলেন তখন ম্যাটি এবং জন বিবাহ বিচ্ছেদ করেছিলেন। ম্যাটি 2002 সালে মারা যান\nজন থেকে ম্যাটির বিবাহ বিচ্ছেদের পরে, তিনি হায়ওয়ার্ড বেকারকে বিয়ে করেছিলেন, যার সাথে তার ওমর নামে একটি পুত্র ছিল। প্রিন্স অনুভব করেছিলেন যে ম্যাটি তাকে এবং টাইকাকে তার নতুন পরিবারের জন্য ত্যাগ করেছে এবং তার জীবনের সময় তার মা সম্পর্কে খুব কমই বলা হয়েছিল।\nনৃত্য মায়ের seasonতু4পর্ব 5\nপূর্ণ রক্তের বোন টাইকা নেলসন ছয় সন্তানের জননী: স্যার, প্রেস, চেলসি, রাচার্ড, ক্রিস্টাল এবং ড্যানিয়েল। বড় ভাই প্রিন্সের সহায়তায় রিহ্যাবে প্রবেশ করার সময় টাইকা মাদকাসক্ত এবং পতিতার কাজ করতেন। তার জীবন চিরতরে বদলে গেল এবং টাইকা একজন গসপেল গায়ক হয়ে উঠলেন যিনি ছয়টি অ্যালবাম প্রকাশ করেছেন।\nপ্রিন্সের অর্ধ-ভাইবোন, তার বাবা জন এর ভিভিয়ান নেলসনের সাথে বিবাহ থেকে, শ্যারন নেলসন, জন আর নেলসন, লরনা নেলসন এবং নররিন নেলসন। লোরনা ২০০ 2006 সালে 63 বছর বয়সে মারা যান। আরেক সৎ ভাই, ডুয়ান নেলসন, ১8৫8 সালে ভিভিয়ান এবং জন-এর জন্মগ্রহণ করেন এবং প্রিন্সের বাবা ম্যাটির সাথে বিবাহবন্ধনে আবদ্ধ হন। প্রিন্সের প্রাক্তন নিরাপত্তা প্রধান ডুয়ান ২০১২ সালে 52 বছর বয়সে মারা যান।\nআলফ্রেড জ্যাকসন ম্যাটিসের আগের সম্পর্কের প্রিন্সের সৎ ভাই। টাইকা তার বড় ভাইকে আলফ্রেড ফ্রাঙ্ক আলোনসো বলে উল্লেখ করেছেন। প্রিন্সের প্রাক্তন ড্রামার চার্লস স্মিথ পসেসেড বইটি লিখেছিলেন যাতে তিনি প্রকাশ করেছিলেন যে আলফ্রেড প্রিন্সের সংগীতে প্রভাব ফেলেছিল। আলফ্রেড ভিয়েতনামে চাকরি করেছিলেন কিন্তু দেশে ফেরার পর তাকে একজন প্রবীণ হাসপাতালে ভর্তি করা হয়েছিল যেখানে তিনি এখনও থাকেন।\n'বেগুনি বৃষ্টি' গায়ক বিবাহিত এবং দুইবার তালাকপ্রাপ্ত। তার প্রথম স্ত্রী মায়তে গার্সিয়া ছিলেন তার সফর নর্তকীদের একজন। এই দম্পতি 1990 সালে দেখা করেছিলেন এবং 1996 সালে ভ্যালেন্টাইনস ডে তে বিয়ে করেছিলেন।\nমেটে প্রিন্সের একমাত্র সন্তান বয় গ্রেগরির জন্ম দেন। মাত্র এক সপ্তাহ বয়সে শিশুটি ফাইফার সিনড্রোমের কারণে মারা যায়। মেতে গার্সিয়া দ্বিতীয়বার গর্ভবতী ছিলেন কিন্তু গর্ভপাত করেছিলেন। এই ট্র্যাজেডির কারণ হিসেবে বলা হয় যে মেটে এবং প্রিন্স 1999 সালে বিবাহ বিচ্ছেদ করেছিলেন।\nদ্বিতীয় স্ত্রী ম্যানুয়েলা টেস্টোলিনি ছিলেন 19 বছরের প্রিন্সের জুনিয়র। দুজনের দেখা হয়েছিল যখন তিনি প্রিন্সের একটি দাতব্য সংস্থার জন্য কাজ করছিলেন। 2001 সালে বিবাহিত, ম্যানুয়েলা টেস্টোলিনি এবং প্রিন্স 2006 সালে বিবাহবিচ্ছেদ ঘটে।\nটিএমজেড রিপোর্ট করেছে যে প্রিন্স তার মৃত্যুর কয়েক দিন আগে পেরকোসেট ওভারডোজের জন্য ইলিনয়ের মলিনের একটি হাসপাতালে চিকিত্সা করেছিলেন। প্রিন্সের দলের সদস্যরা জরুরি চিকিৎসা প্রযুক্তিবিদদের পরামর্শ দিয়েছিলেন যারা বিমানবন্দরে সাড়া দিয়েছিলেন যে প্রিন্স আটলান্টায় তার কনসার্টের পরে ওষুধটি নিয়েছিলেন। জরুরি অবতরণের পর বিমানবন্দরে গায়ককে একটি সেভ শট দেওয়া হয়েছিল।\nভাল ডাক্তার সিজন2পর্ব 2\nড্যান্স মমস রিক্যাপ - অশ্রু টন: সিজন6পর্ব 20 মেয়েরা বিদায় জানায়\nলাভ অ্যান্ড হিপ হপ মিয়ামি প্রিমিয়ার রিক্যাপ 1/1/18: সিজন 1 পর্ব 1 মিয়ামিতে স্বাগতম\nডিকানটার সাক্ষাত্কার: ওয়াইন নিয়ে স্যার অ্যালেক্স ফার্গুসন...\nটম হ্যাঙ্কস কি ডিভোর্স নিচ্ছেন?\nআইন ও শৃঙ্খলা: বিশেষ ভুক্তভোগী ইউনিট সিজন 17 পর্ব 5\nএনসিআইএস: লস অ্যাঞ্জেলেস সিজন 10 পর্ব 7\nরান্নাঘর seasonতু 17 পর্ব 12\nবিউটি ডায়ার এবং নিকি মিনাজ


০৪:২৯পিএম, ১৯ অক্টোবর ২০১৯\nবিজনেস আওয়ার প্রতিবেদক : মিরপুরের কালশীতে এক সময় ৬০ ফিট খাল ছিল। বর্তমানে আছে ৫ ফিট। এই খাল গেল কোথায়? বললেন ঢাকা উত্তর সিটি কর্পোরেশনের (ডিএনসিসি) মেয়র মো. আতিকুল ইসলাম।\nমেয়র নবীন শিক্ষার্থীদের উদ্দেশ্যে বলেন, শিক্ষককে সম্মান, শ্রদ্ধা ও ভক্তি করতে হবে। বড়দের সম্মান, ছোটদের ভালোবাসতে হবে। শিক্ষা-দীক্ষায় সুনাগরিক হয়ে গড়ে উঠতে হবে- এগুলোর বিকল্প নেই।\nফুট ওভারব্রিজ ব্যবহার, জেব্রা ক্রসিং দিয়ে পারাপার, সিগনালের লাল বাতি জ্বলে উঠলে থেমে যাওয়া- এসব মানতে হবে। রাস্তায় ময়লায় ফেলা যাবে না। এগুলো নিজে মানতে হবে, অন্যকেও সচেতন করতে হবে।\nখালকে দেশের সম্পদ উল্লেখ করে এগুলো মুক্ত রাখার তাগিদ দেন মেয়র। এসময় তিনি বলেন, কালশীতে এক সময় ৬০ ফিট খাল ছিল। পরে ২০ ফিট হয়ে যায়। বর্তমানে আছে ৫ ফিট। এই খাল গেল কোথায়?\nএলাকাবাসীর অভিযোগ, বৃষ্টির পানিতে সড়ক ডুবে যায়, জলাবদ্ধতার সৃষ্টি হয়। খাল না থাকলে পানি যাবে কোথায়? আমি বিভিন্ন সময় পরিদর্শন করে দেখেছি, এই খাল পেশীশক্তি দখল করে বহুতল ভবন করছে। এরাই সমাজের শত্রু দেশের শত্রু।


নতুন ৩ জনসহ দেশে আক্রান্ত ২০ – দৈনিক মাথাভাঙ্গা\nনতুন ৩ জনসহ দেশে আক্রান্ত ২০\nবিশ্বে মৃতের সংখ্যা ১০ হাজার ছাড়লো\nস্টাফ রিপোর্টার: দেশে করোনা ভাইরাসে নতুন করে আরও ৩জন আক্রান্ত হয়েছেন। এ নিয়ে মোট আক্রান্তের সংখ্যা দাঁড়িয়েছে ২০ জনে। নতুন আক্রান্ত ৭০ বছরের একজন পুরুষের অবস্থা আশঙ্কাজনক। তাকে আইসিইউতে রাখা হয়েছে। গতকাল শুক্রবার বিকেলে আইইডিসিআর সভা কক্ষে করোনা ভাইরাস নিয়ে নিয়মিত প্রেস ব্রিফিংয়ে স্বাস্থ্য অধিদফতরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা এ তথ্য জানিয়েছেন। এদিকে, ১৮২টি দেশ ও অঞ্চলে মহামারী আকারে ছড়িয়ে পড়েছে নভেল করোনাভাইরাস (কোভিড-১৯)। এতে সারাবিশ্বে মৃতের সংখ্যা ১০ হাজার ছাড়িয়ে গেছে। একদিনে গোটা বিশ্বে আক্রান্ত ১৫ হাজার ২১৭ এবং মৃত্যু ৯শ’ ছাড়িয়েছে। ইতালিতেই একদিনে আক্রান্ত ৪ হাজার ২০১ এবং মৃতের সংখ্যা দাঁড়িয়েছে ৪২৭। স্পেনে ২৪ ঘণ্টায় ২১০ জন মারা গেছে। ইরানে ১৮৯, জার্মানিতে ৪, নেদারল্যান্ডসে ৩০ জন মারা গেছে। এ ভাইরাসে গোটা বিশ্বে আক্রান্তের সংখ্যা দেড় লাখ ছাড়িয়ে গেছে।\nরোগতত্ত্ব, রোগনিয়ন্ত্রণ ও গবেষণা ইনস্টিটিউট (আইইডিসিআর) এ সংবাদ সম্মেলনে অধ্যাপক ডা. নাসিমা সুলতানা বলেন, গত ২৪ ঘণ্টায় যাদের নমুনা পরীক্ষা হয়েছে, তাদের মধ্যে তিনজন নতুন করে আক্রান্ত হয়েছেন। এদের মধ্যে একজন নারী, দুজন পুরুষ। নারীর বয়স ৩০ বছর। পুরুষ একজনের বয়স ৩০। আরেকজনের বয়স ৭০, তিনি আইসিইউতে আছেন ক্রিটিক্যাল অবস্থায়। তিনি অন্যান্য দুরারোগ্য ব্যাধিতে ভুগছিলেন। একজন ইতালিফেরত। আর দুজন প্রবাসীর সংস্পর্শে থেকে আক্রান্ত হয়েছেন। এখন পর্যন্ত দেশে আইসোলশনে আছেন ৩০ জন। প্রাতিষ্ঠানিক কোয়ারেন্টিনে আছেন ৪৪ জন। এক প্রশ্নের জবাবে ডা. নাসিমা সুলতানা বলেন, কুর্মিটোলায় চিকিৎসাধীন অবস্থায় যে দুজন মারা গেছেন, তাদের করোনা ভাইরাস সম্পর্কিত পরীক্ষার ফল নেগেটিভ এসেছে, অর্থাৎ তারা করোনায় আক্রান্ত ছিলেন না। ২৪ ঘণ্টায় ৩৬ জনের নমুনা পরীক্ষা করা হয়েছে। আইইডিসিআর-এ করোনা সম্পর্কিত কল এসেছে দুই হাজার ২৬৯টি। আসন্ন বিভিন্ন নির্বাচন নিয়ে অপর এক প্রশ্নের জবাবে তিনি বলেন, নির্বাচনে ইলেকট্রনিক ভোটিং মেশিন (ইভিএম) ব্যবহার করায় করোনা হওয়ার ঝুঁকি রয়েছে। নির্বাচন কমিশনকে বিষয়টি নিয়ে ভাবা উচিৎ বলে অতিরিক্ত মহাপরিচালক মনে করেন।\nবর্তমানে ইউরোপ মহাদেশ করোনা মহামারীর কেন্দ্রে পরিণত হয়েছে। মহাদেশের বিভিন্ন দেশে আক্রান্ত ও মৃত্যুর সংখ্যা লাফিয়ে লাফিয়ে বাড়ছে। ইরানে প্রতি ১০ মিনিটে একজন করোনা আক্রান্ত রোগী মারা যাচ্ছেন আর প্রতি ঘণ্টায় আক্রান্ত হচ্ছেন ৫০ জন। ভাইরাসটির বিস্তার ঠেকাতে মানুষের চলাফেরা কমাতে বিভিন্ন দেশ তাদের সীমান্ত বন্ধ করে দিচ্ছে ও ভ্রমণ নিষেধাজ্ঞা জারি করেছে। এরপরও বিস্তার রোধ করা যাচ্ছে না। এদিকে করোনা সংক্রমণ রোধে সক্ষম ৭৭টি রাসায়নিক পদার্থ চিহ্নিত করেছে।\nআন্তর্জাতিক জরিপ সংস্থা ওয়ার্ল্ডওমিটারস ডট ইনফো’র হিসাব অনুযায়ী- বাংলাদেশ সময় বৃহস্পতিবার রাত ৯টা পর্যন্ত বিশ্বজুড়ে করোনায় মোট ১০ হাজার ৮৮ জনের মৃত্যু হয়েছে। আক্রান্তের সংখ্যা দুই লাখ ৪৮ হাজার ৬৭৮। চিকিৎসা গ্রহণের পর সুস্থ হয়ে উঠেছে ৮৮ হাজার ৫৬৩ জন। উৎপত্তিস্থল চীনে আক্রান্তের সংখ্যা ৮০ হাজার ৯৬৭। এর মধ্যে তিন হাজার ২৪৮ জনের মৃত্যু হয়েছে। চিকিৎসা গ্রহণের পর সুস্থ হয়ে উঠেছে ৭১ হাজার ১৫০ জন। ইতালিতে আক্রান্তের সংখ্যা ৪১ হাজার ৩৫। এর মধ্যে তিন হাজার ৪০৫ জনের মৃত্যু হয়েছে। ইউরোপের অন্য দেশগুলোতে আক্রান্ত ও মৃত্যুর সংখ্যা ক্রমাগত বাড়ছে। এ পর্যন্ত স্পেনে এক হাজার, ফ্রান্সে ২৬৪, যুক্তরাষ্ট্রে ২০৫, যুক্তরাজ্যে ১৪৪ জন মারা গেছেন।\nকরোনার বিস্তার ঠেকাতে বিশ্বের বিভিন্ন দেশে ‘লকডাউন’, কারফিউ জারি, ফ্লাইট বাতিলসহ নানা পদক্ষেপ নেয়া হয়েছে। মক্কা-মদিনায় মসজিদ চত্বরে নামাজ স্থগিত করা হয়েছে। শ্রীলঙ্কায় পার্লামেন্ট নির্বাচন স্থগিত ও কারফিউ জারি করা হয়েছে। কারফিউ জারি করেছে আর্জেন্টিনাও। আর যুক্তরাষ্ট্রের ক্যালিফোর্নিয়ার ৪ কোটি মানুষকে ঘরে থাকতে বলা হয়েছে। বিশ্বে করোনা ভাইরাসে মৃত্যুর সংখ্যা গতকাল ১১ হাজার ছাড়িয়ে গেছে। এখন পর্যন্ত আক্রান্ত হয়েছেন ২ লাখ ৬৬ হাজার ২০৮ জন।\nPublished March 21, 2020 By Shrestho Shangket\nব্যক্তি পর্যায়েও সচেতনতা জরুরি\nচুয়াডাঙ্গায় দুটি প্রতিষ্ঠানসহ কুষ্টিয়া ও গাংনীতে সামাজিক অনুষ্ঠানের আয়োজন করায় জরিমানা


নারীদের উপর পুরুষদের অশ্লীল আচরণের জন্য নারীরাও কম দায়ী নয় – ইস্টিশন ব্লগ\nনারীদের উপর পুরুষদের অশ্লীল আচরণের জন্য নারীরাও কম দায়ী নয়\nAuthor: তানিয়া ফারাজী Published Date: মার্চ ১৬, ২০১৭\nযে মেয়েরা অশ্লীল পোশাক পরে তারা যখন পুরুষদের অশ্লীল আচরণের শিকার হয় তখন আমার কম খারাপ লাগে। কারণ যে নারী তার শরীরের বিভিন্ন অংশ অশ্লীলভাবে প্রদর্শন করছে সে তা পুরুষদের উত্তেজিত করে তার প্রতি মনোযোগ আনার জন্যই করছে। এমন অবস্থায় কোন পুরুষ যদি উত্তেজিত হয়ে উক্ত নারীর সাথে জোর করে যৌন সম্পর্ক করে ফেলে তবে পুরুষটিকে দায়ী করার তেমন কিছু থাকেনা, আর মেয়েটাকে নিষ্পাপ ভাবারও কিছু নেই।\nতাই এই ধরণের মেয়েদের প্রতি আমার সবসময় সমবেদনা কম। হ্যা, তবে আমদের বর্তমান পুরুষতান্ত্রিক সমাজ মেয়েদেরকে পণ্য বানাতে ব্যস্ত। তাই উগ্র উচ্ছৃঙ্খল মেয়েদের প্রতি একটু দয়া আমার হয়।\nঅনেক পুরুষ আছে যারা মানসিকভাবে অসুস্থ। এই ধরণের পুরুষদের সামাজিক, পারিবারিক শিক্ষার কথা মনে থাকেনা। তারা সহজেই নারীদের সাথে যৌন আচরণের ক্ষেত্রে বিকৃত রুচির পরিচয় দেয়। শিশু ধর্ষণ পুরুষদের বিকৃত মানসিক অবস্থার ফলাফল। এই ধরণের পুরুষদের ক্ষেত্রে সকল সামাজিক শিক্ষা মিথ্যে হয়ে যায়। এদের শাস্তি অনেক কঠিন হওয়া উচিৎ। কিন্তু যখন পূর্ণ বয়ষ্ক নারীরা কতক্ষণ ক্লিভেজ বের করে, কতক্ষণ অর্ধ পা বের করে মিনি স্কার্ট পরে, কতক্ষণ স্তন বের করে দেখায়, কতক্ষণ ব্রা, পেন্টি পরে দেখায়, কতক্ষণ শরীরের বিভিন্ন অংশগুলো কাটা ছেঁড়া পোশাক পরে দেখাতে ব্যাকুল হয়ে যায় তখন তাদেরকে টাকার লোভীই শুধু বললে ভুল হবে, বলা যায় যে এই ধরণের মেয়েরাই পুরুষদেরকে ধর্ষক বানায় আর নারীদেরকে মূল্যহীন বানায়।\nএই ধরণের নারীদের জন্যই পুরুষরা নারীদেরকে স্তন, যৌনাঙ্গ ও সামগ্রিকভাবে যৌন যন্ত্র ছাড়া আর কিছু ভাবতে সক্ষম হয়না। এর ফলাফল স্বরূপ যেসব নারীরা শিক্ষিত, সভ্য হয়ে উঠেছে তারা অনেকক্ষেত্রে অবমূল্যায়িত হতে থাকে এবং পুরুষদের দ্বারা সহজেই যৌন আক্রমণের শিকার হচ্ছে।\nঅতি পর্দাপ্রথা নারীদের জন্য যেমন অপমানজনক তেমনি অতি বেপর্দা হওয়া নারীদের মান সম্মান ধ্বংসের একটি কারণ। আমাদের দেশেও অনেক বাঙ্গালী মুসলিম মেয়েরা বর্তমানকালে হলিউডের তারকাদের মত পোশাক আশাকে সেক্সি সেক্সি ভাব আনার চেষ্টা করতে গিয়ে ক্লিভেজ বের করছে, ব্রেস্ট, পেটের সৌন্দর্য প্রদর্শনের জন্য নানা কৌশল অবলম্বন করছে নির্লজ্জভাবে। এই ধরণের মেয়েদেরকে পুরুষরা বিয়ে করেনা, শুধুমাত্র ব্যবহার করে। পুরুষরা সভ্য, সাধারণ মেয়েদের বিয়ে করে, কিন্তু স্ত্রীদের নিকট থেকে অসভ্য মেয়েদের মত আচরণ না পেলে আবার অসভ্য মেয়েদের সাথেই গোপন সম্পর্কে লিপ্ত হয়।\nসবদিক থেকে বিচার করলে দেখা যায় যে, আমাদের নারীদের পোশাক ও অচরণে শালীন হওয়া সমাজের সবার মঙ্গলের জন্য অত্যন্ত প্রয়োজন। পুরুষরা সমাজে অনেক নিরাপদ, কিন্তু তারপরও তারা প্রায়ই শালীন পোশাক পরে। নারীরা সমাজে নিরাপদ নয় অথচ তারাই বেশী উচ্ছৃঙ্খল নিজের শরীর প্রদর্শনের ব্যাপারে। এই বিষয়টি অবাক করার মত। সেটি হল নারীরাও পুরুষের সুঠাম শরীরের প্রতি আকর্ষণ বোধ করে। পুরুষদের মধ্যেও কাউকে কাউকে সেক্সি বলা হয়, সবাইকে সেক্সি বলা হয়না। কিন্তু তাই বলে বেশীরভাগ পুরুষরাই নিজেকে সেক্সি বানানোর জন্য খালি গায়ে, বুক পিঠ, পেশী দেখিয়ে সমাজে বা নারীদের নিকট সেক্সি ইমেজ তৈরীর চেষ্টা করেনা। ফ্রি সেক্সের দেশেও বেশীরভাগ পুরুষ ভদ্র পোশাক পরে বাইরে বের হয়। কারণ পুরুষরা নিজেদের গুণ ও দক্ষতা বাড়ানোর প্রতি বেশী মনোযোগী। কিন্তু বর্তমানে মুসলিম দেশগুলোতেও নারীরা নিজের সেক্সি ইমেজ সৃষ্টির জন্য নানারকম অশ্লীল পোশাকের দিকে ঝুঁকে পড়েছে। এটা শুধু পুরুষতান্ত্রিক সমাজের ষড়যন্ত্রের ফল নয় ; বরং নারীদের নিজেদের সস্তা মানসিকতার ফল, নারীর আত্মমর্যাদাহীন হয়ে পড়ার ফল। যেভাবে সমগ্র বিশ্বে নারীদের নগ্নতাকে গ্রহণ করা হচ্ছে তাতে একদিন যৌনকর্মী ও সাধারণ নারীদের মধ্যে কেউ পার্থক্য করতে পারবেনা।\nনারী পুরুষের প্রাপ্ত বয়সের শারীরিক সম্পর্কটা স্বাভাবিক। কিন্তু সমাজে আরও কোটি কোটি কাজ আছে যা শেষ করতে নারী পুরুষের মেধা, দক্ষতার প্রয়োজন। কিন্তু বর্তমানকালের নারীদের সেদিকে মনোযোগ কমে গিয়ে শুধু যৌন সম্পর্কের ক্ষেত্রে নিজেদেরকে যোগ্য করার দিকে মনোযোগ বেশী দিতে দেখা যাচ্ছে। এতে নারীরা চরম ব্যক্তিত্বহীন ও তুচ্ছ হিসেবে সমাজে স্থান পাচ্ছে। আজকাল নেটে সার্চ দিলে আমাদের দেশের বাঙ্গালী মুসলিম মেয়েদের যেসব অশ্লীল ছবি পাওয়া যায় তা লজ্জার।\nআমাদের দেশে পূর্বের দিনে শাবানা, ববিতা, কবরীসহ বেশীরভাগ নায়িকারা সুন্দর করে শাড়ী চুড়ি পরে অভিনয় করত এবং তাই দেখে নারী পুরুষ সবাই পাগল হয়ে যেত। এই নায়িকাদের মুখে থাকত নির্মল হাসি, চোখে থাকত শিশুর মত সরলতা, কিন্তু তাদেরকে কম রোমান্টিক কখনোই মনে হয়নি কারও। তারা দেহটাকে অশ্লীলভভাবে প্রদর্শন করতনা বলে সিনেমার দর্শকদের মধ্যে নারীদের প্রতি সম্মানজনক চিন্তাটা হারিয়ে যেতনা কখনও।\nতাহলে সেসময়ের নায়ক, নায়িকা, দর্শকরা কি কুরুচিপূর্ণ অশিক্ষিত ছিল -নাকি বর্তমানকালের নগ্ন, অর্ধনগ্ন নায়িকা আর দর্শকরা কুরুচিপূর্ণ, অশিক্ষিত? মানুষের রুচি যত নিচে নামবে তত তাদেরকে নিয়ে অশিক্ষিত কুরুচিপূর্ণ একটা শ্রেণি সমাজে খেলতে থাকবে। আর এই খেলার মাঝে ভদ্র শ্রেণীর নারী পুরুষ অসভ্যতা, বর্বরতার শিকার হবে- যার বিচার করে শেষ করা যাবেনা।\nযারা গরীব বা দারিদ্র্যের কারণে খারাপ পেশায় চলে যায় তাদের কথা আলাদাভাবে বিচার্য। কিন্তু যারা টাকা পয়সা, সামাজিক সুস্থ অবস্থান থাকার পরও বিভিন্নভাবে দেহ প্রদর্শনে ব্যস্ত থাকে তাদেরকে নারীজাতির অবনতির ক্ষেত্রে সহায়ক বলা যায়। এই শ্রেণির নারীদের ক্ষমা করা যায়না। আমাদের সমাজে অনেক সুন্দরী মেয়ে আছে যারা সুন্দর মত পোশাক পরিধান করে, সুস্থ পারিবারিক, সামাজিক অবস্থাকে সম্মান করে জীবনযাপন করে। নারীদের মধ্যে এই শ্রেনিটাই জ্ঞানে, বিজ্ঞানে, মূল্যবোধে বড়। যারা কাজী নজরুলের কবিতায় ঠাঁই পেয়েছিল “জ্ঞানের লক্ষ্মী,সুষমা লক্ষ্মী ” বলে। এরাই নিজেদেরকে এবং সমগ্র সমাজকে মর্যাদাপূর্ণ করে গড়ে তুলতে পারে। এরাই জন্ম দিতে পারে সেই শিশুদের যারা সকল পাশবিক প্রবৃত্তিকে হার মানিয়ে মানুষের সমাজ গড়ে তুলতে পারে। গড়ে তুলতে পারে নারী পুরুষের সম্মানজনক মিলিত সমাজ।\nআজকাল কিছু দেশে নারীদের অতি পর্দানশীল ভাব দূর করার জন্য আইন হচ্ছে। কিন্তু সিনেমা, নেট, বাস্তব জীবনে যে নগ্নতা, অশ্লীলতার চর্চা চলছে সেসব বন্ধের জন্য কোন আইন কেন করা হচ্ছেনা? মানব সমাজকে শুধুমাত্র যৌন চিন্তায় মগ্ন রাখার যত চেষ্টা চলছে তা বন্ধ করা হোক।\nবর্তমানকালের নায়িকা এবং অতি আধুনিক নারীরা সমাজকে ভিতরে বাইরে যৌন কারখানা বানানোর প্রচেষ্টায় লিপ্ত। সুস্থ, স্বাভাবিক নারী পুরুষের উচিৎ এই ধরণের নারীদের বিষয়ে সচেতন থাকা এবং তাদের কুপ্রবৃত্তি প্রতিহত করা যাতে তনুদের মত সকল ভদ্র, পরিশ্রমী নারীরা হেসে খেলে বেঁচে থাকতে পারে ও ভদ্রভাবে পুরুষের দ্বারা মূল্যায়িত হতে পারে।\n← সাবমেরিনের স্বপক্ষে আমার অবস্থান\n২ thoughts on “নারীদের উপর পুরুষদের অশ্লীল আচরণের জন্য নারীরাও কম দায়ী নয়”\nমার্চ ১৭, ২০১৭; ১:০৮ অপরাহ্ন এ\nনারীদের উপর পুরুষদের অশ্লীল\nনারীদের উপর পুরুষদের অশ্লীল আচরণের জন্য নারীরাও কম দায়ী নয়।\n*clapping* চালিয়ে যান, সত্যি বলায়ে সাহস লাগে। আপনার তা অাছে। *clapping*\nতানিয়া ফারাজী বলেছেন:\nমার্চ ১৯, ২০১৭; ২:৪২ পূর্বাহ্ন এ\nধন্যবাদ সবাইকে। লেখাপড়া জানা\nধন্যবাদ সবাইকে। লেখাপড়া জানা লোকের কিছু কথা বলতেই হয় তাতে অন্যের সমালোচনা বা কোন ভয়াবহতার কবলে পড়ার সম্ভাবনা যতই থাকুক।


প্রধান বিচারপতি ও অ্যাটর্নি জেনারেল যুক্তিতর্ক | BD News\nপ্রধান বিচারপতি ও অ্যাটর্নি জেনারেল যুক্তিতর্ক\nপ্রধান বিচারপতি সুরেন্দ্র কুমার সিনহার নেতৃত্বে সাত বিচারপতির বেঞ্চে এ শুনানি চলছে। আজ সকাল ৯ টার দিকে শুনানি শুরু হয়।\nতখন অ্যাটর্নি জেনারেল বলেন, আই এম নট টোটালি হ্যাপি।\nআপিল বিভাগ বলেন, জুডিশিয়াল ইমপ্রুভমেন্ট থাকবে না? জুডিশিয়াল রিভিউ থাকবে না? উঠিয়ে দেন। সংবিধানের এ টু জেড আমরা ব্যাখ্যা করব জনগণের অধিকার প্রশ্নে, বিচার বিভাগের স্বাধীনতার প্রশ্নে।\nঅ্যাটর্নি জেনারেল বলেন, আমি আপনার সঙ্গে দ্বিমত পোষণ করছি। ইংল্যান্ড বিদেশিদের লুণ্ঠন করেছে। তাদের সভ্য বলতে পারেন না।\nপ্রধান বিচারপতি বলেন, লুণ্ঠন অন্য জিনিস। আমেরিকাও লুণ্ঠন করছে।\nঅ্যাটর্নি জেনারেল বলেন, তাদের (ইংল্যান্ড) আইনের শাসন ডেভেলপ করেছে- এটা বলতে পারেন।\nপ্রধান বিচারপতি বলেন, ইয়েস, তারা তাদের নাগরিকদের সুরক্ষা দিতে পেরেছে।\nএ সময় অ্যাটর্নি জেনারেল বলেন, অন্যদের লুণ্ঠন করে নিজের নাগরিকদের সুরক্ষা দিয়েছে।


November 25, 2014 – নোয়াখালী প্রতিদিন Designed by shamsuddin noman\nWritten on November 25, 2014, by Rofiqual Anwar\nঅবৈধভাবে সমুদ্রপথে থাইল্যান্ড হয়ে মালয়েশিয়ায় কাজের সন্ধানে যেতে গিয়ে বাংলাদেশের অনেক যুবক পথেই মৃত্যুমুখে পতিত হচ্ছেন, অনেকে থাইল্যান্ডে মানবেতর জীবনযাপন করছেন। দেশে তাদের পরিবার-পরিজন রয়েছেন দুশ্চিন্তায়, কেউ খোঁজই পাচ্ছেন না Continue Reading »\nComments Off on সমুদ্রপথে মানবপাচার\nবাতাসচালিত মোটরসাইকেলের উদ্ভাবক হাফেজ নুরুজ্জামানের করুণ মৃত্যু\nবাতাসচালিত মোটরসাইকেলের উদ্ভাবক হাফেজ নুরুজ্জামান (৩০) আর নেই। ব্রাহ্মণবাড়িয়ার ঢাকা-সিলেট মহাসড়কের আশুগঞ্জ উপজেলার সোহাগপুরে রবিবার দুপুরে প্রাইভেটকারের সঙ্গে ট্রাকের সংঘর্ষে নুরুজ্জামানসহ চার যাত্রী নিহত হন। নুরুজ্জামান হবিগঞ্জ সদর উপজেলার রিচি Continue Reading »\nComments Off on বাতাসচালিত মোটরসাইকেলের উদ্ভাবক হাফেজ নুরুজ্জামানের করুণ মৃত্যু\nডায়েটে রাখুন প্রাণীজ প্রোটিন\nবাড়ছে ওজন, আর সেই চক্করে ক্যালোরি কাউন্ট করতে গিয়ে আপনি আপনার রোজকার ডায়েট থেকে বাদ দিচ্ছেন মাছ, মাংস, ডিম। অথবা হঠাৎ করেই জীব প্রেমের চক্করে নিরামিষাশী হয়ে যাবেন বলে ঠিক Continue Reading »\nComments Off on ডায়েটে রাখুন প্রাণীজ প্রোটিন\nপাঁচ প্রেমিকে পাঞ্চালি স্বস্তিকা!\nবস্তিকা মুখোপাধ্যায়৷বাংলা ফিল্ম ইন্ডাস্ট্রির সবচেয়ে বিতর্কিত নাম৷। কেরিয়ার গ্রাফে দুর্দান্ত সাফল্যের পাশাপাশি চালু গসিপে বারবার উঠে এসেছে তাঁর নাম৷সাধারণ মানুষেক মনে স্বস্তিকা মানেই মুচমুচে গল্প, নিত্যনতুন প্রেম, চরম সাহসী ফটোশুট, Continue Reading »\nComments Off on পাঁচ প্রেমিকে পাঞ্চালি স্বস্তিকা!\nসার্ক সম্মেলন: বিকেলে নেপাল যাচ্ছেন প্রধানমন্ত্রী\n: দক্ষিণ এশিয় আঞ্চলিক সহযোগিতা সংস্থার (সার্ক) ১৮তম শীর্ষ সম্মেলনে যোগদানের জন্য নেপাল যাবেন প্রধানমন্ত্রী শেখ হাসিনা। মঙ্গলবার বিকেলে নেপালের রাজধানী কাঠমান্ডুর উদ্দেশ্যে ঢাকা ত্যাগ করবেন তিনি। দু’দিনব্যাপী এ শীর্ষ Continue Reading »\nComments Off on সার্ক সম্মেলন: বিকেলে নেপাল যাচ্ছেন প্রধানমন্ত্রী\nরধানমন্ত্রীর নির্দেশ পেলেই লতিফ গ্রেপ্তার\nঢাকা: প্রধানমন্ত্রীর নির্দেশে যে কোনো সময় আওয়ামী লীগের বহিষ্কৃত মন্ত্রী আব্দুল লতিফ সিদ্দিকীকে গ্রেপ্তার করা হবে বলে জানিয়েছেন স্বরাষ্ট্র প্রতিমন্ত্রী আসাদুজ্জামান খান কামাল। তিনি বলেন, ‘লতিফ সিদ্দিকীকে গ্রেপ্তারে আর কোনো Continue Reading »\nComments Off on রধানমন্ত্রীর নির্দেশ পেলেই লতিফ গ্রেপ্তার\nযে কোনো মুহূর্তে গ্রেপ্তার লতিফ সিদ্দিকী\nধর্মীয় অনুভুতিতে আঘাত করা, মন্ত্রিসভা ও ক্ষমতাসীন দল থেকে অপসারিত আবদুল লতিফ সিদ্দিকী হঠাৎ করে দেশে ফেরায় নতুন করে রাজনৈতিক অস্থিরতার আশঙ্কা তৈরির পরিপ্রেক্ষিতে সরকার তাঁকে গ্রেপ্তারের সিদ্ধান্ত নিয়েছে। স্বরাষ্ট্র Continue Reading »\nComments Off on যে কোনো মুহূর্তে গ্রেপ্তার লতিফ সিদ্দিকী\nলতিফ সিদ্দিকীকে নিয়ে সরকারি চিন্তাভাবনা\nজ ও ইসলামের নবীকে নিয়ে বিতর্কিত মন্তব্যের জেরে বাংলাদেশ মন্ত্রীত্ব হারানো আব্দুল লতিফ সিদ্দিকীকে গ্রেপ্তারের জন্য সরকারে প্রতি আলটিমেটাম দিয়েছে হেফাজতে ইসলামীসহ কয়েকটি সংগঠন। বুধবারের মধ্যে তাকে গ্রেপ্তার করা না Continue Reading »\nComments Off on লতিফ সিদ্দিকীকে নিয়ে সরকারি চিন্তাভাবনা\nসরকারি চাকরিজীবীদের জন্য সর্বোচ্চ ৮০ শতাংশ পর্যন্ত বেতন বাড়ানোর সুপারিশ করতে যাচ্ছে সরকার গঠিত পে কমিশন। নতুন বেতন স্কেলে বর্তমানের ২০টির পরিবর্তে ১৭টি গ্রেড নির্ধারণ করা হচ্ছে। নতুন বেতন কাঠামো Continue Reading »\nComments Off on বেতন বাড়ছে সরকারি চাকরিজীবীদের\nঢাকা: বেশ কয়েকটি গ্রেপ্তারি পরোয়ানা মাথায় নিয়ে দেশে ফেরা সাবেক মন্ত্রী ও আওয়ামী লীগের বহিষ্কৃত নেতা আব্দুল লতিফ সিদ্দিকী এমপির হাইকোর্টে যাওয়া নিয়ে ধূম্রজালের সৃষ্টি হয়েছে। সোমবার সকাল সাড়ে ৯টার দিকে খবর আসে আগাম জামিন নিতে হাইকোর্টে গেছেন লতিফ সিদ্দিকী। খবর পাওয়ার পর তার আইনজীবী অ্যাডভোকেট নূরুল ইসলাম সুজনের এক জুনিয়র বাংলামেইলকে বিষয়টি নিশ্চিতও করেন। তিনি জানান, তার জামিনের কাগজপত্র তৈরি হচ্ছে। এসময় বেসরকারি টেলিভিশন চ্যানেলগুলোতেও অ্যাডভোকেট নূরুল ইসলাম সুজনকে উদ্ধৃত করে ব্রেকিং নিউজ দেয়া হয়। খবরটি ব্যাপক আলোচনায় এলে ঘণ্টাখানেক পর অ্যাডভোকেট নূরুল ইসলাম সুজন তাকে উদ্ধৃত করার বিষয়টি অস্বীকার করেন। পরে বাংলামেইলের নিজস্ব করেসপন্ডেন্ট লতিফ সিদ্কিীর হাইকোর্টে আসার ব্যাপারে খোঁজখবর নিতে শুরু করেন। কিন্তু তিনিও দুপুর ৩টা পর্যন্ত লতিফ সিদ্দিকীকে হাইকোর্টের কোথাও দেখতে পাননি। যে বেঞ্চে জামিন চাওয়ার কথা ছিল সেখানে গিয়েও তাকে পাওয়া যায়নি। তবে বাংলামেইলের করেসপন্ডেন্ট জানতে পেরেছেন, লতিফ সিদ্দিকীর বিষয়ে সারাদেশে কেন একই অভিযোগে- এতোগুলো মামলা হলো সে ব্যাপারে একটি রিট দায়েরের প্রস্তুতি চলছে। এরই মধ্যে দুপুর সাড়ে ১২টার মধ্যে লতিফ সিদ্দিকীর হাইকোর্টে আসাকে কেন্দ্র করে সুপ্রিম কোর্ট চত্বরে সমাবেশ করেন বিএনপি-জামায়াতপন্থি আইনজীবীরা। এদিকে গতকাল রোববার রাত ৮টা ৪০ মিনিটে এয়ার ইন্ডিয়ার একটি ফ্লাইটে বিমানবন্দরে অবতরণ করেন সাবেক মন্ত্রী লতিফ সিদ্দিকী। তবে তার বিরুদ্ধে গ্রেপ্তারি পরোয়ানা থাকলেও লতিফ সিদ্দিকীকে গ্রেপ্তার করা হননি। রাত ৯টা ২৬ মিনিটের সময় ভিআইপি টার্মিনাল থেকে সাদা পোশাকধারীরা তাকে আন্তর্জাতিক বিমানবন্দর টার্মিনালের ভেতর থেকে হাঁটিয়ে অভ্যন্তরীণ টার্মিনালে নিয়ে যান। এরপর সেখান থেকে একটি সাদা প্রাইভেটকারে করে লতিফ সিদ্দিকী চলে যান। উল্লেখ্য, গত ২৮ সেপ্টেম্বর নিউইয়র্কের জ্যাকসন হাইটসের একটি হোটেলে নিউইয়র্কে বসবাসরত টাঙ্গাইলবাসীর সঙ্গে মতবিনিময় করেন লতিফ সিদ্দিকী। এসময় তিনি বলেন, ‘আব্দুল্লাহর পুত্র মোহাম্মদ চিন্তা করলো এ জাজিরাতুল আরবের লোকেরা কীভাবে চলবে? তারাতো ছিল ডাকাত। তখন সে একটা ব্যবস্থা করলো যে আমার অনুসারীরা প্রতিবছর একবার একসঙ্গে মিলিত হবে। এর মধ্য দিয়ে একটা আয়-ইনকামের ব্যবস্থা হবে।’ তিনি বলেন, ‘আমি হজ আর তাবলীগ জামাতের ঘোরতর বিরোধী, জামায়াতে ইসলামীরও বিরোধী, তবে তার চেয়েও বেশি হজ ও তাবলীগ জামাতের।’ হজ প্রসঙ্গে আওয়ামী লীগের এ প্রবীণ নেতা বলেন, ‘হজের জন্য ২০ লাখ লোক সৌদি আরবে গিয়েছে। এদের কোনো কাম নাই। এদের কোনো প্রডাকশন নাই। শুধু রিডাকশন দিচ্ছে। শুধু খাচ্ছে আর দেশের টাকা দিয়ে আসছে।’ এ সময় তাবলীগ জামাতের সমালোচনা করে তিনি বলেন, ‘তাবলীগ জামাত প্রতিবছর ২০ লাখ লোকের জমায়েত করে। নিজেদেরতো কোনো কাজ নেই। সারা দেশের গাড়িঘোড়া তারা বন্ধ করে দেয়।’ প্রধানমন্ত্রী শেখ হাসিনার ছেলে সজীব ওয়াজেদ জয়কে নিয়েও বিরূপ মন্তব্য করেন তিনি। এরপরই দেশে-বিদেশে ব্যাপক তোপের মুখে পড়েন লতিফ সিদ্দিকী। ধর্মীয় অনভূতিতে আঘাত দেয়ার জন্য লতিফ সিদ্দিকীর বিরুদ্ধে ঢাকা ও দেশের ১৮টি জেলায় ২২টি মামলা হয়। নির্ধারিত সময়ে আদালতে হাজির না হওয়ায় প্রায় প্রতিটি মামলায় আদালত তার বিরুদ্ধে প্রেপ্তারি পরোয়ানা জারি করেন। পরে তাকে মন্ত্রিসভা এবং দল থেকে বহিষ্কার করা হয়। সেই থেকে আর দেশে ফেরেননি লতিফ সিদ্দিকী। তিনি ভারতের অবস্থান করছিলেন বলে অনেকে দাবি করেন। এদিকে লতিফ সিদ্দিকীর দেশে ফেরার খবরে হেফাজতে ইসলামসহ ধর্মভিত্তিক দলগুলো আবার সরব হয়ে ওঠেছে। তারা লতিফ সিদ্দিকীর গ্রেপ্তার দাবি করছে।\nঢাকা: বেশ কয়েকটি গ্রেপ্তারি পরোয়ানা মাথায় নিয়ে দেশে ফেরা সাবেক মন্ত্রী ও আওয়ামী লীগের বহিষ্কৃত নেতা আব্দুল লতিফ সিদ্দিকী এমপির হাইকোর্টে যাওয়া নিয়ে ধূম্রজালের সৃষ্টি হয়েছে। সোমবার সকাল সাড়ে ৯টার Continue Reading »\nComments Off on ঢাকা: বেশ কয়েকটি গ্রেপ্তারি পরোয়ানা মাথায় নিয়ে দেশে ফেরা সাবেক মন্ত্রী ও আওয়ামী লীগের বহিষ্কৃত নেতা আব্দুল লতিফ সিদ্দিকী এমপির হাইকোর্টে যাওয়া নিয়ে ধূম্রজালের সৃষ্টি হয়েছে। সোমবার সকাল সাড়ে ৯টার দিকে খবর আসে আগাম জামিন নিতে হাইকোর্টে গেছেন লতিফ সিদ্দিকী। খবর পাওয়ার পর তার আইনজীবী অ্যাডভোকেট নূরুল ইসলাম সুজনের এক জুনিয়র বাংলামেইলকে বিষয়টি নিশ্চিতও করেন। তিনি জানান, তার জামিনের কাগজপত্র তৈরি হচ্ছে। এসময় বেসরকারি টেলিভিশন চ্যানেলগুলোতেও অ্যাডভোকেট নূরুল ইসলাম সুজনকে উদ্ধৃত করে ব্রেকিং নিউজ দেয়া হয়। খবরটি ব্যাপক আলোচনায় এলে ঘণ্টাখানেক পর অ্যাডভোকেট নূরুল ইসলাম সুজন তাকে উদ্ধৃত করার বিষয়টি অস্বীকার করেন। পরে বাংলামেইলের নিজস্ব করেসপন্ডেন্ট লতিফ সিদ্কিীর হাইকোর্টে আসার ব্যাপারে খোঁজখবর নিতে শুরু করেন। কিন্তু তিনিও দুপুর ৩টা পর্যন্ত লতিফ সিদ্দিকীকে হাইকোর্টের কোথাও দেখতে পাননি। যে বেঞ্চে জামিন চাওয়ার কথা ছিল সেখানে গিয়েও তাকে পাওয়া যায়নি। তবে বাংলামেইলের করেসপন্ডেন্ট জানতে পেরেছেন, লতিফ সিদ্দিকীর বিষয়ে সারাদেশে কেন একই অভিযোগে- এতোগুলো মামলা হলো সে ব্যাপারে একটি রিট দায়েরের প্রস্তুতি চলছে। এরই মধ্যে দুপুর সাড়ে ১২টার মধ্যে লতিফ সিদ্দিকীর হাইকোর্টে আসাকে কেন্দ্র করে সুপ্রিম কোর্ট চত্বরে সমাবেশ করেন বিএনপি-জামায়াতপন্থি আইনজীবীরা। এদিকে গতকাল রোববার রাত ৮টা ৪০ মিনিটে এয়ার ইন্ডিয়ার একটি ফ্লাইটে বিমানবন্দরে অবতরণ করেন সাবেক মন্ত্রী লতিফ সিদ্দিকী। তবে তার বিরুদ্ধে গ্রেপ্তারি পরোয়ানা থাকলেও লতিফ সিদ্দিকীকে গ্রেপ্তার করা হননি। রাত ৯টা ২৬ মিনিটের সময় ভিআইপি টার্মিনাল থেকে সাদা পোশাকধারীরা তাকে আন্তর্জাতিক বিমানবন্দর টার্মিনালের ভেতর থেকে হাঁটিয়ে অভ্যন্তরীণ টার্মিনালে নিয়ে যান। এরপর সেখান থেকে একটি সাদা প্রাইভেটকারে করে লতিফ সিদ্দিকী চলে যান। উল্লেখ্য, গত ২৮ সেপ্টেম্বর নিউইয়র্কের জ্যাকসন হাইটসের একটি হোটেলে নিউইয়র্কে বসবাসরত টাঙ্গাইলবাসীর সঙ্গে মতবিনিময় করেন লতিফ সিদ্দিকী। এসময় তিনি বলেন, ‘আব্দুল্লাহর পুত্র মোহাম্মদ চিন্তা করলো এ জাজিরাতুল আরবের লোকেরা কীভাবে চলবে? তারাতো ছিল ডাকাত। তখন সে একটা ব্যবস্থা করলো যে আমার অনুসারীরা প্রতিবছর একবার একসঙ্গে মিলিত হবে। এর মধ্য দিয়ে একটা আয়-ইনকামের ব্যবস্থা হবে।’ তিনি বলেন, ‘আমি হজ আর তাবলীগ জামাতের ঘোরতর বিরোধী, জামায়াতে ইসলামীরও বিরোধী, তবে তার চেয়েও বেশি হজ ও তাবলীগ জামাতের।’ হজ প্রসঙ্গে আওয়ামী লীগের এ প্রবীণ নেতা বলেন, ‘হজের জন্য ২০ লাখ লোক সৌদি আরবে গিয়েছে। এদের কোনো কাম নাই। এদের কোনো প্রডাকশন নাই। শুধু রিডাকশন দিচ্ছে। শুধু খাচ্ছে আর দেশের টাকা দিয়ে আসছে।’ এ সময় তাবলীগ জামাতের সমালোচনা করে তিনি বলেন, ‘তাবলীগ জামাত প্রতিবছর ২০ লাখ লোকের জমায়েত করে। নিজেদেরতো কোনো কাজ নেই। সারা দেশের গাড়িঘোড়া তারা বন্ধ করে দেয়।’ প্রধানমন্ত্রী শেখ হাসিনার ছেলে সজীব ওয়াজেদ জয়কে নিয়েও বিরূপ মন্তব্য করেন তিনি। এরপরই দেশে-বিদেশে ব্যাপক তোপের মুখে পড়েন লতিফ সিদ্দিকী। ধর্মীয় অনভূতিতে আঘাত দেয়ার জন্য লতিফ সিদ্দিকীর বিরুদ্ধে ঢাকা ও দেশের ১৮টি জেলায় ২২টি মামলা হয়। নির্ধারিত সময়ে আদালতে হাজির না হওয়ায় প্রায় প্রতিটি মামলায় আদালত তার বিরুদ্ধে প্রেপ্তারি পরোয়ানা জারি করেন। পরে তাকে মন্ত্রিসভা এবং দল থেকে বহিষ্কার করা হয়। সেই থেকে আর দেশে ফেরেননি লতিফ সিদ্দিকী। তিনি ভারতের অবস্থান করছিলেন বলে অনেকে দাবি করেন। এদিকে লতিফ সিদ্দিকীর দেশে ফেরার খবরে হেফাজতে ইসলামসহ ধর্মভিত্তিক দলগুলো আবার সরব হয়ে ওঠেছে। তারা লতিফ সিদ্দিকীর গ্রেপ্তার দাবি করছে।


আইপিএলে আরও ছয় বাংলাদেশি ক্রিকেটার! দেখে নিন কে কে আছেন… – SwadeshKantha.com | Best Online News Portal in Bangladesh | Concern of RadioSwadesh.net\nHome / খেলা / আইপিএলে আরও ছয় বাংলাদেশি ক্রিকেটার! দেখে নিন কে কে আছেন…\nAdmin Rafi February 16, 2017\tখেলা Leaveacomment 759 Views\nসাকিব আল হাসান কয়েক বছর ধরেই ইন্ডিয়ান প্রিমিয়ার লিগে (আইপিএল) নিয়মিত খেলে যাচ্ছেন। বলিউড বাদশা শাহরুখ খানের কলকাতা নাইট রাইডার্সের (কেকেআর) হয়ে আইপিএল মাতিয়ে আসছেন সাকিব। গত বছর হায়দরাবাদের জার্সিতে আইপিএলে যুক্ত হয়েছিলেন কাটার মাস্টার মোস্তাফিজুর রহমান। এবার নতুন করে আরও ছয় বাংলাদেশি ক্রিকেটার আইপিএল খেলতে পারেন।\nসাকিব-মোস্তাফিজ তো আছেনই, নতুন ছয় বাংলাদেশি ক্রিকেটার আইপিএলের নিলামে উঠেছেন এবার। ছয় ক্রিকেটার হলেন-তামিম ইকবাল, মাহমুদুউল্লাহ রিয়াদ, সাব্বির রহমান, এনামুল হক বিজয়, তাসকিন আহমেদ ও মেহেদি হাসান মিরাজ। ছয় জনেরই ভিত্তি মূল্য ধরা হয়েছে ৩০ লাখ রুপি।\nএই ছয় ক্রিকেটারকে এবার আইপএলের দলগুলো কিনলে এক সাথে আট বাংলাদেশি ক্রিকেটার বিশ্বের সবচেয়ে জাকজমকপূর্ণ ফ্রাঞ্চাইজি টি-টোয়েন্টি লিগে খেলবেন।\nসম্প্রতি টি-টোয়েন্টি পারফরম্যান্স দেখেই নিলামে বিবেচনা করার কথা। আর টি-টোয়েন্টি ক্রিকেটটা সম্প্রতি দুর্দান্তই খেলেছেন তামিম, রিয়াদ, সাব্বিররা। গত বাংলাদেশ প্রিমিয়ার লিগে (বিপিএল) এক ম্যাচ কম খেলেই সর্বোচ্চ রান সংগ্রাহক হয়েছিলেন তামিম ইকবাল। ১৩ ম্যাচে ৪৭৬ রান করেছিলেন।\nবিপিএলের সর্বোচ্চ রান সংগ্রাহকের তালিকায় এর পরেই ছিলেন মাহমুদউল্লাহ রিয়াদ। মাহমুদউল্লাহ বল হাতেও দুর্দান্ত ছিলেন বিপিএলে। আর সাব্বির রহমান ছিলেন তিন নম্বরে। এছাড়া তাসকিন আহমেদ, মেহেদি হাসান মিরাজ ও এনামুল হক বিজয়রাও দারুণ খেলেছিলেন গত বিপিএল।\nPrevious পদ্মায় এবার ৯৬ কেজি ওজনের বিশাল মাছ (ভিডিও দেখুন…)\nNext বাগেরহাটে দুই কিশোরীর বিরল প্রেম, এলাকায় তোলপাড়। দেখুন ভিডিও…


‘ফ্রি মশারি নিতে হলে বসতে হবে রোদে’\nমঙ্গলবার বেলা ১১টা। জাতীয় সংসদ ভবনের পার্লামেন্ট মেম্বারস ক্লাব চত্বর। শ্রাবণের আকাশে মেঘ নেই, আছে প্রখর রোদ। ক্লাব চত্বরে আয়োজন করা হয়েছে ডেঙ্গু প্রতিরোধে মশারি বিতরণ কার্যক্রম। পার্লামেন্ট মেম্বারস ক্লাব আয়োজিত এ কর্মসূচিতে প্রধান অতিথি স্পিকার ড. শিরীন শারমিন চৌধুরী। তিনি আসার আগেই মঞ্চের সামনে পাতানো সংসদ সচিবালয়ের কর্মচারীদের বসানোর আপ্রাণ চেষ্টা। কিন্তু কেউ রাজি হচ্ছিলেন না। কারণ প্রখর রোদে ‘হিটস্ট্রোক’ হওয়ার শঙ্কা। ঢাকাঢোল পিটিয়ে মশারি বিতরণ কার্যক্রমের জন্য ছাউনিসহ সুন্দর মঞ্চ বানানো হলেও সামনে শুধু চেয়ার পাতানো হয়েছে। তাই সবাই আশপাশের গাছের নিচে ও ট্যানেলে আশ্রয় নিয়েছেন। কিন্তু আইনশৃৃঙ্খলা বাহিনীর সদস্যসহ আয়োজকরা কর্মচারীদের বসানোর চেষ্টা করছেন। কেউ রাজি না হওয়ায় একজন ক্ষিপ্ত হয়ে বললেন, ‘ফ্রি মশারি নিতে হলে রোদে বসতে হবে’। এ নিয়ে বাকবিতন্ডার একপর্যায়ে আইনশৃঙ্খলা বাহিনীর এক সদস্য বলেন, ‘বসবেন না তা আসছেন কেন’। এরপর কেউ যাচ্ছেন, কিছু সময় বসে উঠে আসছেন। অবশ্য বেলা সোয়া ১১টা থেকে স্পিকার মঞ্চে আসন গ্রহণ করার পর থেকে মেঘ না হওয়া পর্যন্ত অনেকেই সেখানে বসেছিলেন। কেউ কেউ ছাতা মাথায় দিয়েই ছিলেন।\nএদিকে স্পিকারের হাত থেকে মশারি গ্রহণের জন্য ১৭ জনকে পুরো বেলা ১১টা থেকে বক্তব্য শেষ না হওয়া পর্যন্ত রোদে লাইন ধরে দাঁড়িয়ে থাকতে দেখা যায়। আর আয়োজকদের এই দায়িত্বজ্ঞানহীনতা নিয়ে উপস্থিত সংসদ সদস্য, কর্মকর্তা-কর্মচারীসহ অনেকেই ক্ষোভ প্রকাশ করেন। এর আগের দিন একই স্থানে পরিষ্কার-পরিচ্ছন্নতা কার্যক্রম পরিদর্শনকালে সাংবাদিকদের সঙ্গে আলাপকালে কেউ কেউ স্পিকারের মাথায় ছাতা ধরার চেষ্টা করলে তিনি তা সরিয়ে দেন এবং বিরক্তি প্রকাশ করেন।\nডেঙ্গু প্রতিরোধ কার্যক্রমের অংশ হিসেবে সংসদ সচিবালয়ে চতুর্থ শ্রেণির কর্মচারীদের মধ্যে ১ হাজার মশারি বিতরণ করা হয়। এ উপলক্ষে আয়োজিত ওই অনুষ্ঠানে সভাপতিত্ব করেন পার্লামেন্ট মেম্বারস ক্লাবের সভাপতি প্রধান হুইপ নূর ই আলম চৌধুরী। অনুষ্ঠানে উপস্থিত ছিলেন পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য, হুইপ ইকবালুর রহিম, স্বরাষ্ট্র মন্ত্রণালয় সম্পর্কিত সংসদীয় স্থায়ী কমিটির সভাপতি শামসুল হক টুকু, পার্লামেন্ট মেম্বারস ক্লাবের সাধারণ সম্পাদক এ বি তাজুল ইসলাম, বিএনপিদলীয় সংসদ সদস্য হারুনুর রশীদ, জাতীয় সংসদের সিনিয়র সচিব ড. জাফর আহমেদ খান প্রমুখ।\nঅনুষ্ঠানে স্পিকার ডেঙ্গু প্রতিরোধে সবাইকে একযোগে কাজ করার আহ্বান জানিয়ে বলেন, এডিস মশা যেহেতু পরিষ্কার, স্বচ্ছ পানিতে বংশবিস্তার করে। তাই ফুলের টব, ফ্রিজের নিচের পানি, এসির পানিসহ আশপাশের এলাকা পরিষ্কার-পরিচ্ছন্ন রাখতে হবে।\nতিনি বলেন, সংসদ সদস্যদের এ ব্যাপারে অবহিত করা হয়েছে। তারা তাদের নিজস্ব নির্বাচনী এলাকায় ডেঙ্গু প্রতিরোধে কার্যকর ব্যবস্থা গ্রহণ করবেন। তারা অনেকেই তাদের নিজস্ব এলাকায় আছেন এবং তারা যাতে এই কার্যক্রম অব্যাহত রাখেন, সে বিষয়ে তাদের সঙ্গে কথা বলেছি।


নিরাপত্তা পরিষদের স্থায়ী সদস্য কত জন? – প্রশ্ন উত্তর অয়েব পোর্টাল\nনিরাপত্তা পরিষদের স্থায়ী সদস্য কত জন?\nপ্রশ্ন ও উত্তর সমূহ › Category: ইতিহাস › নিরাপত্তা পরিষদের স্থায়ী সদস্য কত জন?\nগান্ধীজী কম্যুনাল অ্যাওয়ার্ড সিদ্ধান্ত নেন কেন\nগণপ্রজাতন্ত্রী চিন কবে নিরাপত্তা পরিষদের স্থায়ী সদস্যপদ লাভ করেছে?\nশিল্পবিপ্লবের পরে রাজনৈতিক ক্ষমতা ভোগ করত কারা?\nভারতের কর্মকেন্দ্রিক পাঠ্যক্রমের প্রবর্তক কে ?


অর্থনীতিতে জ্বালানি তেলের মূল্য পরিবর্তনের প্রভাব | পর্ব - ১\nআমরা বিমানে করে এক দেশ থেকে আরেক দেশে যাতায়াত করি। বিমান ওড়াতে যে জ্বালানি ব্যবহার করা হয়, সেটি হচ্ছে 'জেট ফুয়েল'। এটি উৎপাদন করা হয় কেরোসিন পরিশোধনের মাধ্যমে। কেরোসিন পাওয়া যায় খনিজ তেল থেকে। দেশের অসংখ্য স্কুল, কলেজ কিংবা বিশ্ববিদ্যালয়ের শিক্ষার্থীদের নিরাপদে বাড়িতে পৌঁছে দিতে কর্তৃপক্ষ নিজস্ব বাসের ব্যবস্থা করে থাকে। এই বাস চালাতে ব্যবহার করা হয় ডিজেল, পেট্রোল কিংবা গ্যাসোলিন। এগুলো কোথা থেকে উৎপাদন করা হয় জানেন? খনিজ তেল থেকে। যানবাহনের ইঞ্জিনের বিভিন্ন যন্ত্রাংশ সচল ও কর্মক্ষম রাখতে আমরা ব্যবহার করি 'লুব্রিকেটিং ওয়েল'। এটাও খনিজ তেল থেকে উৎপাদন করা হয়। জমি কর্ষণের জন্য পুরো বিশ্বজুড়ে বর্তমানে বহুল প্রচলিত একটি যান 'ট্রাক্টর'। অতি অল্প সময়ে, স্বল্প পরিশ্রমে অধিক পরিমাণ জমি চাষের জন্য ট্রাক্টর পুরো পৃথিবীতে কৃষকদের কাছে অতি প্রয়োজনীয়। এই ট্রাক্টরে যে জ্বালানি তেল ব্যবহার করা হয়, এটাও কিন্তু খনিজ তেলে থেকে উৎপাদন করা হয়।\nখনিজ তেল না থাকলে আমাদের জীবন থমকে যাবে; image source: oilprice.com\nনা, এখানেই শেষ নয়। আপনার হয়তো ধারণাও নেই, জ্বালানি তেলের উপর আপনি কত বেশি নির্ভরশীল। বেঁচে থাকার জন্য আমাদের খাবার খেতে হয়। এই খাবার উৎপাদনে ব্যবহার করা হয় বিভিন্ন ধরনের সার। পোকামাকড়ের হাত থেকে ফসল বাঁচাতে ব্যবহার করা হয় বিভিন্ন ধরনের কীটনাশক। এই কীটনাশক কিংবা সার উৎপাদন করা হয় খনি থেকে প্রাপ্ত তেল থেকে। শিল্পকারখানায় বিভিন্ন ফসল কাঁচামাল হিসেবে ব্যবহার করে বিভিন্ন খাদ্যদ্রব্য তৈরি করা হয়, যেগুলো ভোক্তার কাছে পরিবহন করা হয় মালবাহী গাড়ির মাধ্যমে। এই মালবাহী গাড়ি চালাতে খনিজ তেল থেকে উৎপাদিত গ্যাসোলিন কিংবা পেট্রোল দরকার হয়। আবার শিল্পকারখানা চালাতে যে শক্তির দরকার হয়, সেটি উৎপন্ন করা হয় জ্বালানি তেল থেকে। আমরা প্রতিদিন যেসব জিনিসপত্র ব্যবহার করি, তার একটি বড় অংশ প্লাস্টিকের তৈরি। প্লাস্টিক তৈরি করা হয় কোথা থেকে জানা আছে? সেই খনিজ তেল থেকে। আমরা অনেকেই পলিয়েস্টার কাপড়ের পোশাক পরিধান করে থাকি। এই পলিয়েস্টার কাপড়ও খনিজ তেল থেকে উৎপাদন করা হয়।\nআমাদের নিত্যপ্রয়োজনীয় অসংখ্য দ্রব্য খনিজ তেল থেকে তৈরি করা হয়; image source: coga.com\nকখনও যদি খনিজ তেলের যোগান একেবারে বন্ধ হয়ে যায়, তাহলে কী পরিস্থিতি দাঁড়াতে পারে, সেটি একটু বিবেচনায় নেয়া যাক। আপনি যেসব যানবাহনে চড়ে চলাফেরা করেন, সেসব আর করতে পারবেন না, কারণ পেট্রোল, ডিজেল কিংবা গ্যাসোলিনের অভাবে এসব চলবে না। পৃথিবীর কোনো দেশই খাদ্য ও শিল্পপণ্যে স্বয়ংসম্পূর্ণ নয়, তাকে এসবের জন্য বৈদেশিক বাণিজ্যের উপর নির্ভর করতে হয়। এক দেশ থেকে আরেক দেশে পণ্য পরিবহনের জন্য ব্যবহার করা হয় বিমান, মালবাহী জাহাজ কিংবা ট্রাক। জ্বালানি তেলের যোগান বন্ধ হয়ে গেলে আকাশ, সড়ক কিংবা নৌপথের পণ্য পরিবহনের সমস্ত যানবাহন চলাচল বন্ধ হয়ে যাবে, বৈদেশিক বাণিজ্য থমকে দাঁড়াবে। পৃথিবীজুড়ে প্লাস্টিক দ্বারা তৈরি বিভিন্ন পণ্যের যোগান বন্ধ হয়ে যাবে, কারণ জ্বালানি তেলের অভাবে প্লাস্টিক উৎপাদন করা বন্ধ হয়ে যাবে। শুধু তা-ই নয়, জ্বালানি তেল উত্তোলনের যে তেলক্ষেত্রগুলো রয়েছে সেগুলো যে বিশাল পরিমাণ মানুষ কাজ করে, তারা বেকার হয়ে পড়বে। শিল্পকারখানাগুলোতে জ্বালানি হিসেবে কিংবা বিভিন্ন দ্রবণের উপাদান হিসেবে খনিজ তেল ব্যবহার করা হয়। সুতরাং যোগান বন্ধ হয়ে গেলে শিল্পকারখানাগুলোও পুরোপুরি অচল হয়ে পড়বে।\nমানবজাতির বিভিন্ন সংকট উতরে আসার অসংখ্য উদাহরণ আছে। দুর্যোগ কিংবা বিপর্যয়ের মুখে মানবজাতি একেবারে ভেঙে পড়ে না, বরং দিনশেষে বিজয়ীর বেশে সব প্রতিকূলতা জয় করে ফিরে আসে। এটা অবশ্যই ঠিক, জ্বালানি তেলের যোগান যদি একেবারে বন্ধ হয়ে যায়, তাহলে প্রাথমিকভাবে পৃথিবীর প্রতিটি রাষ্ট্রের অর্থনীতিতে বিপর্যয় নেমে আসবে। কিন্তু যেহেতু মানবজাতির সংকট কাটিয়ে ওঠার অভ্যাস রয়েছে, তাই জ্বালানি তেলের অনুপস্থিতিতে অন্যান্য বিকল্প ব্যবস্থা ঠিকই আবিষ্কার করে ফেলবে মানুষ। পৃথিবীতে জীবাশ্ম জ্বালানির পরিমাণ অসীম নয়। একসময় জীবাশ্ম জ্বালানি ফুরিয়ে যাবে। সেদিনের কথা ভেবে এখনই দুশ্চিন্তায় পড়ে যাওয়ার কিছু নেই। ইতোমধ্যে নবায়নযোগ্য শক্তির ব্যবহার নিয়ে ব্যাপক হারে গবেষণা শুরু হয়ে গিয়েছে। সামনের দিনগুলোতে যে এই ধরনের গবেষণা আরও ব্যাপকতা লাভ করবে, সেটি বলার অপেক্ষা রাখে না। অনেক গবেষণার ফলাফল আমরা পেয়েও গিয়েছি। অনেক দেশে বর্তমানে বিদ্যুৎচালিত গাড়ি দেখা যাচ্ছে, যেগুলো চালানোর জন্য গতানুগতিক ডিজেল, পেট্রোল, গ্যাসোলিন কিংবা সিএনজির পরিবর্তে বিদ্যুৎশক্তি দরকার হয়।\nজ্বালানি তেলের মূল্য প্রভাবিত করতে ওপেকের বড় ভূমিকা থাকে; image source: english.aawsat.com\nবলা হয়ে থাকে, দেহের জন্য যেমন রক্তের প্রয়োজন, তেমনই একটি দেশের জন্য জ্বালানি তেল প্রয়োজন। রক্তের পরিমাণ একেবারে কমে গেলে যেমন একজন মানুষ বেঁচে থাকতে পারে না, তেমনই জ্বালানি তেল ছাড়া একটি রাষ্ট্রের সমাজব্যবস্থা কোনোভাবে টিকিয়ে রাখা সম্ভব না। জ্বালানি তেলের এখনও পর্যন্ত কোনো শক্ত ও বিশাল পরিসরে ব্যবহারযোগ্য বিকল্প আবিষ্কার হয়নি। আন্তর্জাতিক বাজারে জ্বালানি তেলের দাম একেবারে নির্দিষ্ট নয়। এখনও জ্বালানি তেলের দাম বেড়ে যেতে দেখা যায়। আবার আমরা অনেক সময় দেখে থাকি, জ্বালানি তেলের দাম কমে গিয়েছে। যেহেতু জ্বালানি তেল একটি দেশের অর্থনীতির উপর অনেক বেশি প্রভাব রাখে, তাই জ্বালানি তেলের দরপতন কিংবা মূল্যবৃদ্ধিতে বেশ প্রভাব পড়ে। জ্বালানি তেলের মূল্য বৃদ্ধি পেলে তেল উৎপাদনকারী প্রতিষ্ঠান ও দেশগুলো বাড়তি মুনাফা অর্জন করতে সক্ষম হয়। আবার যেসব দেশ জ্বালানি তেল আমদানি করে, তাদের অর্থনীতিতে এটি নেতিবাচক প্রভাব ফেলে। ঠিক বিপরীতভাবে, জ্বালানি তেলের দরপতন হলে আমদানিকারী দেশগুলোর সুবিধা হয়, অপরদিকে তেল রপ্তানিকারী প্রতিষ্ঠান ও দেশগুলোর মুনাফায় ভাটা পড়ে।\nবিগত পঞ্চাশ বছরে আন্তর্জাতিক বাজারে জ্বালানি তেলের দামের ওঠা-নামা সম্পর্কে একটু ধারণা নেয়া যাক। সদস্য রাষ্ট্রগুলোর জ্বালানি তেল রপ্তানির নীতিগত সমন্বয়সাধন, এবং ন্যায্য ও স্থিতিশীল দামে জ্বালানি তেল রপ্তানি নিশ্চিত করতে ১৯৬০ সালে 'অর্গানাইজেশন অব দ্য পেট্রোল এক্সপোর্টিং কান্ট্রিজ' বা 'ওপেক' (Organisation Of The Petrol Exporting Countries - OPEC) গঠিত হয়। এই সংগঠনটি ১৯৭৩ সালে ইসরায়েল বনাম আরব বিশ্বের সাথে সংঘটিত ইওম কিপুর যুদ্ধের আগপর্যন্ত বিশ্ববাজারে জ্বালানি তেলের দাম স্থিতিশীল রাখতে গুরুত্বপূর্ণ ভূমিকা রেখেছিল। কিন্তু পরবর্তীতে ইওম কিপুর যুদ্ধে ইসরায়েলের পক্ষে আমেরিকা সমর্থন অব্যাহত রাখলে আরব বিশ্ব আমেরিকায় তেল রপ্তানিতে নিষেধাজ্ঞা প্রদান করে। ফলে ১৯৭৪ সালে আন্তর্জাতিক বাজারে তেলের দাম ব্যারেলপ্রতি ২৪ ডলার থেকে বেড়ে ৫৬ ডলারে গিয়ে দাঁড়িয়েছিল। ১৯৭৯ সালের দিকে আরেক তেল রপ্তানিকারক দেশ ইরানে যখন ইসলামিক বিপ্লব শুরু হয়, তখন দেশটির রপ্তানির পরিমাণ কমে বিশ্ববাজারে সংকট তৈরি হয়। সেসময় একপর্যায়ে ব্যারেলপ্রতি খনিজ তেলের দাম দাঁড়িয়েছিল ১২৫ ডলারে!\nইওম কিপুর যুদ্ধের সময় আন্তর্জাতিক বাজারে জ্বালানি তেলের দাম বেড়ে গিয়েছিল; image source: history.com\n১৯৯০ সালের আগস্টে যখন ইরাকের সাদ্দাম হোসেন কুয়েতে আক্রমণের মাধ্যমে প্রথম আরব উপসাগরীয় যুদ্ধের সূচনা করেন, তখন তেলের দাম ৩৪ ডলার থেকে একধাক্কায় বেড়ে দাঁড়িয়েছিল ব্যারেলপ্রতি ৭৭ ডলারে। এরপর যখন মার্কিন নের্তৃত্বাধীন সামরিক জোট সাদ্দাম হোসেনকে উৎখাত করে, তখন ১৯৯১ সালে তেলের দাম ব্যারেলপ্রতি ৩৭ ডলারে নেমে আসে। ২০০৮ সালের প্রথমদিকে ভেনেজুয়েলা যখন তাদের তেলক্ষেত্রগুলো জাতীয়করণ করে, তখন নতুন সংকট শুরু হয়। এছাড়াও যুদ্ধের কারণে ইরাকের জ্বালানি তেল রপ্তানি ব্যহত হচ্ছিল, নাইজেরিয়ার তেলক্ষেত্রগুলোতে চলছিল শ্রমিক ধর্মঘট। ফলে ২০০৭ সালের ডিসেম্বরে যেখানে জ্বালানি তেলের দাম ছিল ব্যারেলপ্রতি ১১৮ ডলার, সেখানে ২০০৮ সালের মাঝামাঝি সময়ে গিয়ে জ্বালানি তেলের দাম বেড়ে দাঁড়ায় ১৬৫ ডলারে। ২০০৮ সালের দিকে মহামন্দা হানা দেয়, অর্থনীতির ধীরতার প্রভাব পড়ে তেলের বাজারেও। ২০০৮ সালের শেষের দিকে আন্তর্জাতিক বাজারে জ্বালানি তেলের দাম নেমে আসে ৫০ ডলারে।\nযখন করোনাভাইরাসের আগ্রাসন শুরু হয়, তখন মহামারির সংক্রমণ ঠেকাতে রাষ্ট্রগুলো তাদের সীমান্ত বন্ধ করে দেয়, বন্ধ হয়ে যায় দ্বিপাক্ষিক বাণিজ্য। তাছাড়া তেল উত্তোলনের পরিমাণ কমিয়ে আনা নিয়ে রাশিয়া এবং সৌদি আরবের দ্বন্দ্ব নতুন মাত্রা যোগ করে। এর প্রত্যক্ষ প্রভাব পড়ে আন্তর্জাতিক বাজারে। যেহেতু চাইলে হঠাৎ করে তেল উত্তোলন সম্ভব নয়, তাই দেখা গিয়েছিল, চাহিদার তুলনায় তেল উত্তোলন করা হয়েছে অনেক। এত বেশি যে, উত্তোলিত তেল কোথাও সংরক্ষণ করারও উপায় ছিল না। ২০২১ সালের এপ্রিলে ইতিহাসে প্রথবারের মতো জ্বালানির তেলের দাম ঋণাত্মক হয়ে গিয়েছিল, যদিও সেই বছরর শেষের দিকে গিয়ে দাম আবার স্বাভাবিক হয়ে এসেছিল।


অর্থনীতি অর্থনীতি – Icon News Today\nসরকারি টার্গেট ছিল ৭৮৭ মেট্রিক টন! এ লজ্জা কার? আইকন নিউজ ডেস্কঃ উখিয়ায় বোরো মৌসুমে এক কেজি ধানও সংগ্রহ করতে পারেনি খাদ্য গুদাম। কৃষক অ্যাপের মাধ্যমে ধান সংগ্রহের জন্য প্রচার আরও পড়ুন\nআইকন নিউজ ডেস্কঃ সরকারি ৬ ব্যাংকের মধ্যে ৫ ব্যাংকেরই মূলধন থেকে ১০ হাজার ৫শ কোটি টাকার হদিস নেই। ব্যাংকগুলোর মধ্যে রয়েছে- সোনালি, রূপালী, জনতা, অগ্রণী এবং বেসিক ব্যাংক। অনিয়ম\nআইকন নিউজ ডেস্কঃ ভল্টের ১৯ কোটি টাকা উধাও হয়ে যাওয়ার খবরে বেশ আলোচনায় আসে চতুর্থ প্রজন্মের বেসরকারি খাতের ইউনিয়ন ব্যাংক। এর রেশ না কাটতেই আরেকটি অনিয়মের তথ্য বেরিয়ে এসেছে। এবার\nআইকন নিউজ ডেস্কঃ একজন বৃদ্ধ ইকনোমিক্সের প্রফেসর তাঁর মেধাবী ছাত্রকে নিয়ে হাঁটতে বেরিয়েছেন। রাস্তায় কিছুদূর গিয়ে তাঁরা একটা মরা ইঁদুর পড়ে থাকতে দেখলেন। প্রফেসর বললেন – শোনো, তুমি যদি এই\n১৩টি জোনে ভাগ করা হবে বোটানিক্যাল গার্ডেনকে। প্রতিটি জোনের আগ্রাসী প্রজাতির উদ্ভিদের স্থলে শুধুমাত্র মাস্টারপ্ল্যানে বর্ণিত প্রজাতির উদ্ভিদ রোপণ করা হবে। বোটানিক্যাল গার্ডেনে পরিবেশ ও দর্শনার্থীবান্ধব অবকাঠামো নির্মাণ করা হবে।\nআইকন নিউজ ডেস্কঃ উখিয়ার বালুখালীর এক ব্যবসায়ীর ২৪ লাখ টাকা আত্মসাতের উদ্দেশ্যে নিজের অপহরণের নাটক সাজিয়েছিলেন ব্যাংকার। কক্সবাজারের উখিয়া উপজেলার কুতুপালং আল আরাফাহ ইসলামি ব্যাংক (এজেন্ট ব্যাংকিং) শাখার ক্যাশিয়ার হামিদ\nএম আর আয়াজ রবি। উখিয়া উপজেলা প্রশাসন ও যথাযথ কর্তৃপক্ষের প্রতি সনির্বন্ধ নিবেদন এই যে, গুটিকয়েক চিহ্নিত সিন্ডিকেট চক্রের হাতে পুরো বাজার ব্যবস্থাপনা, বাণিজ্য ব্যবস্থা জিম্মী হয়ে আছে। ওরা পবিত্র


খালাস ও জামিন চেয়ে আপিল করেছেন খালেদা জিয়া - ZoomBangla News\nখালাস ও জামিন চেয়ে আপিল করেছেন খালেদা জিয়া\nনিজস্ব প্রতিবেদক : জিয়া অরফানেজ ট্রাস্ট দুর্নীতি মামলায় ১০ বছরের কারাদণ্ড থেকে খালাস চেয়ে হাইকোর্টে আপিল করেছেন বিএনপির চেয়ারপারসন খালেদা জিয়া। বৃহস্পতিবার (১৪ মার্চ) সুপ্রিম কোর্টের আপিল বিভাগের সংশ্লিষ্ট শাখায় তার আইনজীবীরা এ আপিল দায়ের করেন।\nগণমাধ্যমকে তার অন্যতম আইনজীবী কায়সার কামাল এই তথ্য নিশ্চিত করেছেন।\n২০১৮ সালের ৩০ অক্টোবর এই মামলায় খালেদার সাজা বৃদ্ধিতে দুদকের আবেদন গ্রহণ করে বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত হাইকোর্ট বেঞ্চ এবং দীর্ঘ শুনানির পর খালেদা জিয়ার ১০ বছর কারাদণ্ড দেয় হাইকোর্ট।\nহাইকোর্টের ওই আদেশে ৫ বছরের দণ্ডথেকে খালাস চেয়ে খালেদা জিয়ার করা আপিল খারিজ করে দেয় উচ্চ আদালত। এ ছাড়া ১০ বছরের দণ্ড থেকে খালাস চেয়ে মাগুরার সাবেক সংসদ সদস্য (এমপি) কাজী সালিমুল হক কামাল ওরফে কাজী কামাল ও ব্যবসায়ী শরফুদ্দিন আহমেদের আপিলও খারিজ করে আদালত।\n২০১৮ সালের ২৯ অক্টোবর জিয়া অরফানেজ ট্রাস্ট দুর্নীতি মামলায় কারাদণ্ডপ্রাপ্ত খালেদা জিয়ার খালাস চেয়ে করা আপিল ও সাজা বৃদ্ধি চেয়ে দুদকের আপিলের শুনানি সমাপ্ত ঘোষণা করে হাইকোর্ট।\nজিয়া অরফানেজ ট্রাস্ট দুর্নীতি মামলায় ২০১৮ সালের ৮ ফেব্রুয়ারি খালেদা জিয়াকে পাঁচ বছরের কারাদণ্ড দেয় বিচারিক আদালত। রায় ঘোষণার পরপরই তাকে ওই দিনই রাজধানীতে পুরোনো কেন্দ্রীয় কারাগারে নিয়ে যাওয়া হয়।\nএ মামলায় ছয় আসামির মধ্যে খালেদা জিয়াসহ তিনজন কারাগারে আছেন। অন্য তিন আসামি পলাতক। খালেদা জিয়া ছাড়া কারাবন্দী বাকি দু’জন হলেন- মাগুরার প্রাক্তন সংসদ সদস্য (এমপি) কাজী সালিমুল হক কামাল ওরফে ইকোনো কামাল ও ব্যবসায়ী শরফুদ্দিন আহমেদ।\nপলাতক তিনজন হলেন- বিএনপির ভারপ্রাপ্ত চেয়ারপারসন তারেক রহমান, সাবেক মুখ্য সচিব কামাল উদ্দিন সিদ্দিকী ও বিএনপির প্রতিষ্ঠাতা জিয়াউর রহমানের ভাগ্নে মমিনুর রহমান।


প্রবাসীদের জন্য সবচেয়ে খারাপ দেশ কুয়েত!\nপ্রচ্ছদ » App Home Page প্রবাসীদের জন্য সবচেয়ে খারাপ দেশ কুয়েত!\nঅর্থসূচক ডেস্ক । ৫ সেপ্টেম্বর, ২০১৬ ১২:২১ অপরাহ্ণ\tএকবার নয়, টানা তিন তিন বার প্রবাসীদের জন্য সবচেয়ে খারাপ দেশের খেতাব অর্জন করেছে মধ্যপ্রাচ্যের দেশ কুয়েত। আন্তর্জাতিক গবেষণা প্রতিষ্ঠান ইন্টারন্যাশন এক্সপ্যাট ইনসাইডারের জরিপে সম্প্রতি এ তথ্য উঠে এসেছে।\n৬৭টি দেশে প্রবাসীদের ব্যক্তিগত জীবন মান, বসবাস, ব্যক্তিগত মূলধন, কাজের অবস্থা ও পারিবারিক জীবনের ওপর গবেষণা জরিপ চালিয়ে এ তথ্য তুলে ধরা হয়েছে।\nজরিপে দেখা গেছে সবচেয়ে কম স্কোর পেয়েছে কুয়েত। জরিপে কাতার-সৌদি আরব প্রথম ১০টি দেশের মধ্য রয়েছে।\nতালিকায় পারস্য উপসাগরীয় দেশ বাহরাইন ১৯তম। ওমান ২২তম এবং সংযুক্ত আরব আমিরাত ৪০তম অবস্থানে রয়েছে।\nঅ্যারাবিয়ানবিজনেসডটকমের এক প্রতিবেদনে উল্লেখ করা হয়েছে, প্রবাসীদের জন্য সবচেয়ে সুন্দরতম দেশ হিসেবে নির্বাচিত হয়েছে তাইওয়ান, মাল্টা ও ইকুয়েডর।\nখবরে বলা হয়, ইন্টারন্যাশন এক্সপ্যাট ইনসাইডারের এ জরিপ নিয়ে সন্তুষ্ট নয় কাতার। দেশটির পক্ষ থেকে বলা হচ্ছে- তারা এ জরিপ বিশ্বাস করে না। এটা ভুল জরিপ। তা না হলে পরপর ৩ বার কীভাবে সবচেয়ে কম স্কোর পায় কুয়েত।\nএ নিয়ে রীতিমতো তদন্ত চালানোর আহ্বান জানিয়েছে তারা।\nজরিপের ফলাফল প্রত্যখ্যান করে দেশটির শ্রম এবং স্বরাষ্ট্রমন্ত্রী কুয়েতটাইমসকে বলেছেন, আন্তর্জাতিক মান বজায় রেখে প্রবাসী শ্রমিকদের অধিকার রক্ষা ও নিয়ম-নীতি রক্ষায় কুয়েত সরকারের প্রচেষ্টা বিশ্বের বেশ কিছু সংস্থার কাছে প্রশংসিত।\nতিনি বলেন, প্রতিবছর কুয়েতে প্রবাসী শ্রমিকদের আগমনের সংখ্যা বাড়ছে। এটাই প্রমাণ করে ইন্টারন্যাশনের জরিপ ভুল।\nশ্রম মন্ত্রণালয়ের একটি টিমকে প্রতিবেদনটি তদন্ত করে দেখতে বলা হয়েছে এবং প্রকাশিত প্রতিবেদনটিতে তৈরিতে সর্বোচ্চ মান বজায় রাখা হয়েছে কি না তাও যাচায়-বাছাই করে দেখতে বলা হয়েছে।\nহিলারির অবস্থান এখন যেখানে\n‘বাংলাদেশে বিনিয়োগ বাড়াতে চায় কুয়েত’\nবাংলাদেশে বিনিয়োগে আগ্রহী কুয়েত\nচিটাগাং চেম্বার প্রতিনিধি দলের কুয়েত যাত্রা\nট্যাগঃ অবস্থান, কুয়েত, প্রবাসী


এক প্রশ্নকারী জিজ্ঞাসা করল এমন আযাব সম্পর্কে, যা আপতিত হবে-*\nকাফিরদের উপর, যার কোন প্রতিরোধকারী নেই।\nঊর্ধ্বারোহণের সোপানসমূহের অধিকারী আল্লাহর পক্ষ থেকে,\nফেরেশতাগণ ও রূহ এমন এক দিনে আল্লাহর পানে ঊর্ধ্বগামী হয়, যার পরিমাণ পঞ্চাশ হাজার বছর।\nঅতএব তুমি উত্তমরূপে ধৈর্যধারণ কর।\nতারা তো এটিকে সুদূরপরাহত মনে করে।\nআর আমি দেখছি তা আসন্ন।\nসেদিন আসমান হয়ে যাবে গলিত ধাতুর ন্যায়।\nএবং পর্বতসমূহ হয়ে যাবে রঙিন পশমের ন্যায়।\nআর অন্তরঙ্গ বন্ধু অন্তরঙ্গ বন্ধুকে জিজ্ঞাসা করবে না।\nতাদেরকে একে অপরের দৃষ্টিগোচর করা হবে। অপরাধী চাইবে যদি সে সেদিনের শাস্তি থেকে তার সন্তান-সন্ততিকে পণ হিসেবে দিয়ে মুক্তি পেতে,\nআর তার স্ত্রী ও ভাইকে,\nআর তার জ্ঞাতি-গোষ্ঠীকে, যারা তাকে আশ্রয় দিত।\nআর যমীনে যারা আছে তাদের সবাইকে, যাতে এটি তাকে রক্ষা করে।\nকখনো নয়! এটিতো লেলিহান আগুন।\nযা মাথার চামড়া খসিয়ে নেবে।\nজাহান্নাম তাকে ডাকবে যে পৃষ্ঠ প্রদর্শন করেছিল এবং মুখ ফিরিয়ে নিয়েছিল ।\nআর সম্পদ জমা করেছিল, অতঃপর তা সংরক্ষণ করে রেখেছিল।\nনিশ্চয় মানুষকে সৃষ্টি করা হয়েছে অস্থির করে।\nযখন তাকে বিপদ স্পর্শ করে তখন সে হয়ে পড়ে অতিমাত্রায় উৎকন্ঠিত।\nআর যখন কল্যাণ তাকে স্পর্শ করে তখন সে হয়ে পড়ে অতিশয় কৃপণ।\nসালাত আদায়কারীগণ ছাড়া,\nযারা তাদের সালাতের ক্ষেত্রে নিয়মিত।\nআর যাদের ধন-সম্পদে রয়েছে নির্ধারিত হক,\nযাচঞাকারী ও বঞ্চিতের,\nআর যারা প্রতিফল-দিবসকে সত্য বলে বিশ্বাস করে।\nআর যারা তাদের রবের আযাব সম্পর্কে ভীত-সন্ত্রস্ত।\nনিশ্চয় তাদের রবের আযাব থেকে কেউ নিরাপদ নয়।\nতবে যে কেউ এদের বাইরে অন্যকে কামনা করে, তারাই তো সীমালংঘনকারী।\nআর যারা নিজদের আমানত ও ওয়াদা রক্ষাকারী,\nআর যারা তাদের সাক্ষ্যদানে অটল,\nআর যারা নিজদের সালাতের হিফাযত করে,\nতারাই জান্নাতসমূহে সম্মানিত হবে।\nকাফিরদের কী হল যে, তারা তোমার দিকে ছুটছে,\nডানে ও বামে দলে দলে?\nতাদের প্রত্যেক ব্যক্তি কি আশা করে যে, তাকে প্রাচুর্যময় জান্নাতে দাখিল করা হবে?\nকখনো নয়, নিশ্চয় আমি তাদেরকে সৃষ্টি করেছি তারা যা জানে তা থেকে।\nঅতএব, আমি উদয়স্থল ও অস্তাচলসমূহের রবের কসম করছি যে, আমি অবশ্যই সক্ষম!\nতাদের চাইতে উত্তমদেরকে তাদের স্থলে নিয়ে আসতে এবং আমি অক্ষম নই।\nঅতএব তাদেরকে ছেড়ে দাও, তারা (বেহুদা কথায়) মত্ত থাকুক আর খেল-তামাশা করুক যতক্ষণ না তারা দেখা পায় সেদিনের, যার প্রতিশ্রুতি তাদেরকে দেয়া হয়েছে।\nযেদিন দ্রুতবেগে তারা কবর থেকে বের হয়ে আসবে, যেন তারা কোন লক্ষ্যের দিকে ছুটছে,\nঅবনত চোখে। লাঞ্ছনা তাদেরকে আচ্ছন্ন করবে! এটিই সেদিন যার ওয়াদা তাদেরকে দেয়া হয়েছিল।


ভাঙ্গা সংসারে শিশুর শারীরিক বিকাশ ঘটলেও মানসিক বিকাশ ঘটেনা - BanglareaderBanglareader Bangla Reader | Breaking news, Politics, Travel, Sports\nভাঙ্গা সংসারে শিশুর শারীরিক বিকাশ ঘটলেও মানসিক বিকাশ ঘটেনা\nমঙ্গলবার, ২৪ জুলাই, ২০১৮ ০৭:১০:০৮ অপরাহ্ন\nনওগাঁর সদর উপজেলার বাংগাবাড়িয়া গ্রামের বিচ্ছেদে থাকা এক দম্পতির ৮ বছরের শিশুর হেফাজতে থাকার মামলার শুনানিতে উচ্চ আদালত বলেছেন, ভাঙ্গা সংসারে শিশুর শারীরিক বিকাশ ঘটলেও মানসিক বিকাশ ঘটেনা।\nআজ মঙ্গলবার বিচারপতি জেবিএম হাসান ও বিচারপতি মো. খায়রুল আলমের হাইকোর্ট বেঞ্চ বিচ্ছেদে থাকা দম্পতির উদ্দেশ্যে এমন মন্তব্য করেন।\nআদালতে শিশুর মায়ের পক্ষে মামলা পরিচালনা করেন সুপ্রিম কোর্ট লিগ্যাল এইড কমিটির প্যানেল আইনজীবী অমিত দাস গুপ্ত । শিশুর বাবার পক্ষে ছিলেন আইনজীবী এএসএম শাহরিয়ার কবির।\nপরে অমিত দাসগুপ্ত বলেন, আদালত উভয়পক্ষকে পারস্পরিক বোঝাপড়া করতে সময় দিয়েছেন। এ মামলার পরবর্তী আদেশের জন্য ৫ আগস্ট দিন রেখেছেন।\n২০০৮ সালের ২৭ জুন নওগাঁর সদর উপজেলার বাংগাবাড়িয়া গ্রামের মো. সাজ্জাদুর রহমানের সঙ্গে একই উপজেলার কুসুমদি গ্রামের তৌহিদা আক্তারের বিয়ে হয় ।\nওই সংসারে জন্ম নেয় সাজফা সাজিদা। দাম্পত্য কলহের কারণে গত বছরের ১৮ ডিসেম্বর তাদের বিবাহ বিচ্ছেদ হয়। সন্তানকে নিজ হেফাজতে নিতে হাইকোর্টে রিট করেন সাজ্জাদুর।\nগত ৩০ মে হাইকোর্ট শিশুটিকে আদালতে হাজির করতে নওগাঁ থানার ভারপ্রাপ্ত কর্মকর্তাকে (ওসি) নির্দেশ দেয়। এরপর ২৭ জুন শিশুটিকে আদালতে হাজির করা হয়। একইসঙ্গে উপস্থিত ছিলেন বাবা-মাও।\nওইদিন শিশু সাজফা সাজিদাকে (৮) আপাতত মায়ের হেফাজতে রাখার নির্দেশ দেন হাইকোর্ট। তবে তার বাবা সপ্তাহে কমপক্ষে একদিন সন্তানকে দেখতে পারবেন। তবে এ সময়ের মধ্যে স্বামী-স্ত্রীর দ্বন্দ্ব নিরসন করা যায় কিনা সে বিষয়ে উভয় পক্ষকে প্রচেষ্টা চালাতে বলেছে আদালত।\nঅমিত দাসগুপ্ত বলেন, আদেশ অনুসারে শিশুটির বাবা দুইবার তার সঙ্গে সাক্ষাত করেছে। শিশুটির সঙ্গে সম্পর্ক হয়েছে। এখন বাবা শিশুর ভরণ পোষনের জন্য ৫ হাজার টাকা করে দিতে প্রস্তুত রয়েছে। এরপর আদালত বাবা-মায়ের পারস্পরিক বোঝাপড়ার জন্য আরও সময় দিয়ে ৫ আগস্ট আদেশের দিন রেখেছেন।\nতিনি আরও বলেন, ‘বিচ্ছেদের পর শিশুটির মা তার বাবার বিরুদ্ধে দুটি মামলা করেছেন। এ বিষয়ে আদালত বলেছেন, মামলা করে সংসার করা যায় না। এছাড়াও আদালতে শিশুটির বাবা বলেছে, সে(শিশুটির মা) আমার মায়ের সঙ্গে থাকতে চায় না। তখন আদালত বলেন, শাশুড়ি হচ্ছে মায়ের মতো। তাকে নিয়েই তো সংসার করতে হয়।


প্রকাশ: ০৪ ডিসেম্বর ২১ । ১২:২৪ | আপডেট: ০৪ ডিসেম্বর ২১ । ১২:২৪\nঅধ্যাপক মো. সেলিম হোসেন\nখুলনা প্রকৌশল ও প্রযুক্তি বিশ্ববিদ্যালয়ের (কুয়েট) ইলেকট্রিক্যাল অ্যান্ড ইলেকট্রনিক ইঞ্জিনিয়ারিং (ইইই) বিভাগের অধ্যাপক মো. সেলিম হোসেনের মৃত্যুর ঘটনায় পাঁচ সদস্যের নতুন তদন্ত কমিটি গঠন করেছে বিশ্ববিদ্যালয় কর্তৃপক্ষ।\nশুক্রবার রাতে এই কমিটি গঠন করা হয়। একই সঙ্গে গত ৩০ নভেম্বর গঠিত প্রথম তদন্ত কমিটি বাতিল করা হয়েছে।\nবিশ্ববিদ্যালয়ের ভারপ্রাপ্ত রেজিস্ট্রার মো. আনিছুর রহমান ভূঞা হোসেন বলেন, কুয়েটের জরুরি সিন্ডিকেট সভার সিদ্ধান্ত অনুযায়ী অধ্যাপক মো. সেলিম হোসেনের অস্বাভাবিক মৃত্যুর ঘটনা তদন্তে পাঁচ সদস্যের কমিটি গঠন করা হয়েছে। কমিটিকে আগামী ১০ দিনের মধ্যে প্রতিবেদন দিতে বলা হয়েছে।\nবিশ্ববিদ্যালয় প্রশাসন সূত্র জানায়, নতুন তদন্ত কমিটিতে ইইই বিভাগের অধ্যাপক মহিউদ্দিন আহমাদকে সভাপতি ও গণিত বিভাগের অধ্যাপক মো. আলহাজ উদ্দীনকে সদস্যসচিব করা হয়েছে। কমিটিতে কুয়েটের সিভিল ইঞ্জিনিয়ারিং (সিই) বিভাগের অধ্যাপক খন্দকার মাহবুব হাসান, খুলনা জেলা প্রশাসকের একজন প্রতিনিধি (ন্যূনতম নির্বাহী ম্যাজিস্ট্রেট পদমর্যাদার) ও খুলনা মেট্রোপলিটন পুলিশ (কেএমপি) কমিশনারের একজন প্রতিনিধিকে (ন্যূনতম সহকারী কমিশনার পদমর্যাদার) সদস্য করা হয়েছে।\nঅধ্যাপক মো. সেলিম হোসেনের অস্বাভাবিক মৃত্যুর ঘটনায় গত মঙ্গলবার রাতে তিন সদস্যের একটি তদন্ত কমিটি গঠন করা হয়েছিল। এ কমিটির সভাপতি ছিলেন মেকানিক্যাল ইঞ্জিনিয়ারিং বিভাগের অধ্যাপক মো. আরিফুল ইসলাম। কমিটির অপর দুইজন সদস্য ছিলেন সিভিল ইঞ্জিনিয়ারিং বিভাগের অধ্যাপক আতাউর রহমান ও ইইই বিভাগের অধ্যাপক কল্যাণ কুমার হালদার। তাদের মধ্যে কল্যাণ কুমার হালদার লিখিতভাবে এবং মো. আরিফুল ইসলাম মৌখিকভাবে তদন্ত করতে অপারগতা জানিয়েছিলেন। পরে বৃহস্পতিবার বিকেল চারটায় জরুরি সিন্ডিকেট সভার আয়োজন করে বিশ্ববিদ্যালয় প্রশাসন। তবে কোনো সিদ্ধান্ত ছাড়াই ওই জরুরি সভা মুলতবি করা হয়।\nশুক্রবার সকালে মো. সেলিম হোসেনের মৃত্যুর ঘটনায় দ্বিতীয় দিনের মতো সিন্ডিকেট বৈঠক শুরু হয়। সভায় ৩ থেকে ১৩ ডিসেম্বর পর্যন্ত বিশ্ববিদ্যালয় বন্ধ ঘোষণা করে শুক্রবার বিকেল চারটার মধ্যে শিক্ষার্থীদের হল ছাড়ার নির্দেশ দেওয়া হয়।\nমঙ্গলবার ইইই বিভাগের অধ্যাপক ও লালন শাহ হলের প্রাধ্যক্ষ সেলিম হোসেন (৩৮) ক্যাম্পাসের পাশের ভাড়া বাসায় মারা যান। ছাত্রলীগের কিছু নেতা-কর্মীর মানসিক নিপীড়নের কারণে তার মৃত্যু হয়েছে বলে অভিযোগ উঠেছে। বিশ্ববিদ্যালয় শিক্ষক সমিতি এবং অধ্যাপক সেলিমের পরিবার এটিকে হত্যাকাণ্ড বলে অভিযোগ করেছে।\nএকটি সূত্র জানায়, মঙ্গলবার বাসায় ফেরার পথে ছাত্রলীগের নেতা-কর্মীরা অধ্যাপক সেলিমকে বিভাগে তার কক্ষে নিয়ে গিয়ে তার ওপর মানসিক নিপীড়ন চালায়।\nবিষয় : খুলনা প্রকৌশল ও প্রযুক্তি বিশ্ববিদ্যালয় কুয়েট শিক্ষকের মৃত্যু অধ্যাপক মো. সেলিম হোসেন\nকুয়েটের ৪ ছাত্রকে বহিষ্কার, ৪৪ জনের শাস্তি; সন্তুষ্ট নয় শিক্ষকের পরিবার\nকুয়েট শিক্ষকের মৃত্যুর ঘটনায় ৪৪ শিক্ষার্থীকে শোকজ


বাংলাদেশ পুলিশের অতিরিক্ত পুলিশ সুপার পদমযার্দার ৮ জন কমর্কতাের্ক বদলি করা হয়েছে। বৃহস্পতিবার পুলিশ সদর দফতরের অতিরিক্ত ডিআইজি (পাসোর্নাল ম্যানেজমেন্ট-১) আমিনুল ইসলাম স্বাক্ষরিত প্রজ্ঞাপনে এ বদলি করা হয়।\nবদলি করা কমর্কতার্রা হলেনÑ পিটিসি টাঙ্গাইলের অতিরিক্ত পুলিশ সুপার মো. আবদুল মাবুদকে পুলিশ সদর দফতরের অতিরিক্ত পুলিশ সুপার (টিআর) পদে, নওগঁা ইন সাভির্স ট্রেনিং সেন্টারের অতিরিক্ত পুলিশ সুপার মো. রেজাউল করিমকে ট্যুরিস্ট পুলিশের অতিরিক্ত পুলিশ সুপার।\nট্যুরিস্ট পুলিশের অতিরিক্ত পুলিশ সুপার খন্দকার ফজলে রাব্বিকে পিবিআই ঢাকার অতিরিক্ত পুলিশ সুপার, পুলিশ সদর দফতরের (৮ম এপিবিএন উত্তরায় সংযুক্ত) এর অতিরিক্ত পুলিশ সুপার মো. মনজুর আহমেদ সিদ্দিকীকে পুলিশ সদর দফতরের অতিরিক্ত পুলিশ সুপার, পুলিশ সদর দফতরের অতিরিক্ত পুলিশ সুপার (দারফুর সুদান মিশন থেকে প্রত্যাগত) মুহা. মতিউর রহমান সিদ্দিকীকে পুলিশ সদর দফতরের অতিরিক্ত পুলিশ সুপার, এসবি ঢাকার অতিরিক্ত পুলিশ সুপার জসিম উদ্দিন মজুমদারকে নরসিংদীর সদর সাকেের্লর অতিরিক্ত পুলিশ সুপার।\nএ ছাড়া ১২ এপিবিএন ঢাকার অতিরিক্ত পুলিশ সুপার মুহা. মাহাবুবুর রহমানকে এন্টি টেররিজম ইউনিটের অতিরিক্ত পুলিশ সুপার ও নরসিংদীর সদর সাকেের্লর অতিরিক্ত পুলিশ সুপার মো. শাহরিয়ার আলমকে গাজীপুর মেট্রোপলিটন পুলিশের অতিরিক্ত উপ-পুলিশ কমিশনার হিসেবে বদলি করা হয়েছে।


সূরা আর রূম (অর্থ, নামকরণ, শানে নুযূল, পটভূমি ও বিষয়বস্তু) - IslamerBani.Net\nSeptember 20, 2013 July 3, 2018 by Islamer Bani\n“সকল খোদার বড় খোদা, সমগ্র পৃথিবীর অধিকারী খসরুর পক্ষ থেকে তাঁর নীচ ও মূর্খ অজ্ঞ বান্দা হিরাক্লিয়াসের নামে –\n২) রোমানরা নিকটবর্তী দেশে পরাজিত হয়েছে এবং নিজেদের এ পরাজয়ের পর কয়েক বছরের মধ্যে তারা বিজয় লাভ করবে৷\n৩) ক্ষমতা ও কতৃত্ব আগেও আল্লাহরই ছিল৷ পরেও তাঁরই থাকবে৷\n৪) আর সেদিনটি হবে এমন দিন যেদিন আল্লাহ প্রদত্ত বিজয়ে মুসলমানরা আনন্দে উৎফুল্ল হবে৷\n৭) লোকেরা দুনিয়ায় কেবল বাহ্যিক দিকটাই জানে এবং আখেরাত থেকে তারা নিজেরাই গাফেল৷\n৮) তারা কি কখনো নিজেদের মধ্যে চিন্তা- ভাবনা করেনি ? আল্লাহ পৃথিবী ও আকাশ মণ্ডলী এবং তাদের মাঝখানে যা কিছু আছে সবকিছু সঠিক উদ্দেশ্যে এবং একটি নির্দিষ্ট সময়ের জন্য সৃষ্টি করেছেন৷ কিন্তু অনেকেই তাদের রবের সাক্ষাতে বিশ্বাস করে না৷\n৯) আর এরা কি কখনো পৃথিবীতে ভ্রমণ করেনি ? তাহলে এদের পূর্বে যারা অতিক্রান্ত হয়েছে তাদের পরিণাম এরা দেখতে পেতো৷ তারা এদের চেয়ে বেশি শক্তিশালী ছিল, তারা জমি কর্ষণ করেছিল খুব ভালো করে এবং এত বেশি আবাদ করেছিল যতটা এরা করেনি৷ তাদের কাছে তাদের রাসূল আসে উজ্জ্বল নিদর্শনাবলী নিয়ে৷ তাঁরপর আল্লাহ তাদের প্রতি জুলূমকারী ছিলেন না কিন্তু তারা নিজেরাই নিজেদের প্রতি জুলুম করছিল৷\n১১) আল্লাহ সৃষ্টির সূচনা করেন, তাঁরপর তিনিই তাঁর পুনরাবৃত্তি করবেন৷ তাঁরপর তাঁরই দিকে তোমাদের ফিরিয়ে নেয়া হবে৷\n১২) আর যখন সে সময়টি সমাগত হবে, সেদিন অপরাধী বিস্ময়ে বিমূঢ় হয়ে যাবে৷\n১৩) তাদের বানানো শরীকদের মধ্য থেকে কেউ তাদের সুপারিশ করবে না এবং তারা নিজেদের শরীকদের অস্বীকার করবে৷\n১৪) যেদিন সেই সময়টি সমাগত হবে সেদিন (সমস্ত মানুষ) পৃথক পৃথক দলে বিভক্ত হয়ে যাবে৷\n১৫) যারা ঈমান এনেছে এবং সৎকাজ করেছে তারা একটি বাগানে আনন্দে থাকবে৷\n১৬) আর যারা কুফরী করেছে এবং আমার নিদর্শনাবলী ও পরলোকের সাক্ষাতকারকে মিথ্যা বলেছে তাদেরকে আযাবে হাজির রাখা হবে৷\n১৭) কাজেই আল্লাহর মহিমা ও পবিত্রতা ঘোষণা করো যখন তোমাদের সন্ধ্যা হয় এবং যখন তোমাদের সকাল হয়৷\n১৮) আকাশসমূহে ও পৃথিবীতে তাঁর জন্যই প্রশংসা এবং (তাঁর মহিমা ও পবিত্রতা ঘোষণা করো) তৃতীয় প্রহরে এবং যখন তোমাদের কাছে এসে যায় যোহরের সময়৷\n১৯) তিনি জীবিত থেকে মৃত্যুকে বের করেন এবং মৃত থেকে জীবিত কে বের করে আনেন এবং ভূমিকে তাঁর মৃত্যুর পর জীবন দান করেন৷ অনুরূপভাবে তোমাদেরও (মৃত অবস্থা থেকে ) বের করে নিয়ে যাওয়া হবে৷\n২০) তাঁর নিদর্শনাবলীর মধ্যে রয়েছে, তিনি তোমাদের সৃষ্টি করেছেন মাটি থেকে তাঁরপর সহসা তোমরা হলে মানুষ, (পৃথিবীর বুকে) ছড়িয়ে পড়ছো৷\n২১) আর তাঁর নিদর্শনাবলীর মধ্যে রয়েছে , তিনি তোমাদের জন্য তোমাদেরই জাতি থেকে সৃষ্টি করেছেন স্ত্রীগণকে, যাতে তোমরা তাদের কাছে প্রশান্তি লাভ করো এবং তোমাদের মধ্যে ভালোবাসা ও দয়া সৃষ্টি করেছেন৷ অবশ্যই এর মধ্যে বহু নিদর্শন রয়েছে তাদের জন্য যারা চিন্তা- ভাবনা করে৷\n২২) আর তাঁর নিদর্শনাবলীর মধ্যে রয়েছে আকাশ ও পৃথিবীর সৃষ্টি এবং তোমাদের ভাষা ও বর্ণের পার্থক্য৷ অবশ্যই তাঁর মধ্যে বহু নিদর্শন রয়েছে জ্ঞানবানদের জন্য৷\n২৩) আর তাঁর নিদর্শনাবলীর মধ্যে রয়েছে তোমাদের রাতে ও দিনে ঘুমানো এবং তোমাদের তাঁর অনুগ্রহ সন্ধান করা৷ অবশ্যই এর মধ্যে রয়েছে বহু নিদর্শন এমনসব লোকদের জন্য যারা (গভীর মনোযোগ সহকারে) শোনে৷\n২৪) আর তাঁর নিদর্শনাবলীর অন্তরভুক্ত হচ্ছে, তিনি তোমাদের দেখান বিদ্যুৎচমক ভীতি ও লোভ সহকারে৷ আর আকাশে থেকে পানি বর্ষণ করেন এবং তাঁরপর এর মাধ্যমে জমিকে তাঁর মৃত্যুর পর জীবন দান করেন৷ অবশ্যই এর মধ্যে নিদর্শন রয়েছে এমন লোকদের জন্য যারা বুদ্ধি খাটিয়ে কাজ করে৷\n২৫) আর তাঁর নিদর্শনাবলীর মধ্যে রয়েছে , আকাশ ও পৃথিবী তাঁর হুকুমে প্রতিষ্ঠিত আছে৷ তাঁরপর যখনই তিনি পৃথিবী থেকে তোমাদের আহ্বান জানিয়েছেন তখনই একটি মাত্র আহ্বানেই সহসা তোমরা বের হয়ে আসবে৷\n২৭) তিনিই সৃষ্টির সূচনা করেন, তাঁরপর তিনিই আবার তাঁর পুনরাবর্তন করবেন এবং এটি তাঁর জন্য সহজতর ৷ আকাশসমূহ ও পৃথিবীতে তাঁর গুণাবলীর শ্রেষ্ঠ মর্যাদা সম্পন্ন এবং তিনি পরাক্রমশালী ও জ্ঞানী৷\n২৮) তিনি নিজেই তোমাদের জন্য তোমাদের আপন সত্তা থেকে একটি দৃষ্টান্ত পেশ করেছেন৷ তোমাদের যেসব গোলাম তোমাদের মালিকানাধীন আছে তাদের মধ্যে কি এমন কিছু গোলাম আছে যারা আমার দেয়া ধন- সম্পদে তোমাদের সাথে সমান অংশীদার এবং তোমরা তাদেরকে এমন ভয় করো যেমন পরস্পরের মধ্যে সমকক্ষদেরকে ভয় করে থাকে ? – যারা বুদ্ধি খাটিয়ে কাজ করে তাদের জন্য আমি এভাবে আয়াতগুলো সুস্পষ্টভাবে বর্ণনা করি৷\n২৯) কিন্তু এ জালেমরা না জেনে বুঝে নিজেদের চিন্তা-ধারণার পেছনে ছুটে চলছে৷ এখন আল্লাহ যাকে পথভ্রষ্ট করেছেন কে তাকে পথ দেখাতে পারে? এ ধরনের লোকদের কোন সাহায্যকারী হতে পারে না৷\n৩০) কাজেই ( হে নবী এবং নবীর অনুসারীবৃন্দ ) একনিষ্ঠ হয়ে নিজের চেহারা এ দীনের দিকে স্থির নিবদ্ধ করে দাও৷ আল্লাহ মানুষকে যে প্রকৃতির ওপর সৃষ্টি করেছেন তাঁর ওপর প্রতিষ্ঠিত হয়ে যাও৷ আল্লাহ তৈরি সৃষ্টি কাঠামো পরিবর্তন করা যেতে পারে না৷ এটিই পুরোপুরি সঠিক ও যথার্থ দীন৷ কিন্তু অধিকাংশ লোক জানে না৷\n৩১) (প্রতিষ্ঠিত হয়ে যাও একথার ওপর ) আল্লাহ অভিমুখী হয়ে এবং তাকে ভয় করো, আর নামায কায়েম করো এবং এমন মুশরিকদের অন্তরভুক্ত হয়ে যেয়ো না,\n৩২) যারা নিজেদের আলাদা আলাদা দীন তৈরি করে নিয়েছে আর বিভিন্ন দলে বিভক্ত হয়ে গেছে ৷ প্রত্যেক দলের কাছে যা আছে তাতেই তারা মশগুল হয়ে আছে৷\n৩৩) লোকদের অবস্থা হচ্ছে এই যে, যখন তারা কোন কষ্ট পায় তখন নিজেদের রবের দিকে ফিরে তাকে ডাকতে থাকে তাঁরপর যখন তিনি নিজের দয়ার কিছু স্বাদ তাদেরকে আস্বাদন করান তখন সহসা তাদের মধ্য থেকে কিছু লোক শিরকে লিপ্ত হয়ে যায়,\n৩৫) আমি কি তাদের কাছে কোন প্রমাণপত্র ও দলীল অবতীর্ণ করেছি, যা তাদের শিরকের সত্যতাঁর সাক্ষ্য দেয়৷\n৩৬) যখন লোকদের দয়ার স্বাদ আস্বাদন করাই তখন তারা তাতে আনন্দে উৎফুল্ল হয়ে ওঠে এবং যখন তাদের নিজেদের কৃতকর্মের ফলে তাদের ওপর কোন বিপদ এসে পড়ে তখন সহসা তারা হতাশ হয়ে যেতে থাকে৷\n৩৭) এরা কি দেখে না আল্লাহই যাকে চান তাঁর রিযিক সম্প্রসারিত করেন এবং সংকীর্ণ করেন (যাকে চান ? ) অবশ্যই এর মধ্যে রয়েছে বহু নিদর্শনাবলী এমন লোকদের জন্য যারা ঈমান আনে৷\n৩৮) কাজেই (হে মুমিন!) আত্মীয়দেরকে তাদের অধিকার দাও এবং মিসকীন ও মুসাফির কে (দাও তাদের অধিকার)৷ এ পদ্ধতি এমন লোকদের জন্য ভালো যারা চায় আল্লাহর সন্তুষ্টি এবং তারাই সফলকাম হবে৷\n৩৯) যে সূদ তোমরা দিয়ে থাকো, যাতে মানুষের সম্পদের সাথে মিশে তা বেড়ে যায়, আল্লাহর কাছে তা বাড়ে না ৷ আর যে যাকাত তোমরা আল্লাহর সন্তুষ্টি অর্জনের উদ্দেশ্যে দিয়ে থাকো, তা প্রদানকারী আসলে নিজের সম্পদ বৃদ্ধি করে৷\n৪০) আল্লাহই তোমাদের সৃষ্টি করেছেন, তাঁরপর তোমাদের রিযিক দিয়েছেন৷ তাঁরপর তিনি তো তোমাদের মৃত্যু দান করেন, এরপর তিনি তোমাদের জীবিত করবেন৷ তোমাদের বানানো শরীকদের মধ্যে কি এমন কেউ আছে যে এ কাজও করে ? পাক-পবিত্র তিনি এবং এরা যে শিরক করে তাঁর বহু উর্ধ্বে তাঁর অবস্থান৷\n৪১) মানুষের কৃতকর্মের দরুন জলে-স্থলে বিপর্যয় দেখা দিয়েছে, যার ফলে তাদেরকে তাদের কিছু কৃতকর্মের স্বাদ আস্বাদন করানো যায়, হয়তো তারা বিরত হবে৷\n৪২) (হে নবী !) তাদেরকে বলে দাও, পৃথিবীর বুকে পরিভ্রমণ করে দেখো পূর্ববর্তী লোকদের পরিণাম কি হয়েছে! তাদের অধিকাংশই মুশরিক ছিল৷\n৪৩) কাজেই (হে নবী !) এই সত্য দীনে নিজের চেহারাকে মজবুতভাবে প্রতিষ্ঠিত করো আল্লাহর পক্ষ থেকে যে দিনের হটে যাওয়ার কোন পথ নেই তাঁর আগমনের পূর্বে, সেদিন লোকেরা বিভক্ত হয়ে পরস্পর থেকে আলাদা হয়ে যাবে৷\n৪৪) যে কুফরী করেছে তাঁর কুফরীর শাস্তি সেই ভোগ করবে৷ আর যারা সৎকাজ করেছে তারা নিজেদেরই জন্য সাফল্যের পথ পরিষ্কার করছে,\n৪৬) তাঁর নিদর্শনাবলীর একটি হচ্ছে এই যে, তিনি বাতাস পাঠান সুসংবাদ দান করার জন্য এবং তোমাদেরকে তাঁর অনুগ্রহ আপ্লুত করার জন্য৷ আর এ উদ্দেশ্যে যে যাতে নৌযানগুলো তাঁর হুকুমে চলে এবং তোমরা তাঁর অনুগ্রহ সন্ধান করো আর তাঁর প্রতি কৃতজ্ঞ হও৷\n৪৭) আমি তোমার পূর্বে রসূলদেরকে তাদের সম্প্রদায়ের কাছে পাঠাই এবং তারা তাদের কাছে আসে উজ্জ্বল নিদর্শনাবলী নিয়ে৷ তারপর যারা অপরাধ করে তাদের থেকে আমি প্রতিশোধ নিই আর মুমিনদেরকে সাহায্য করা ছিল আমার দায়িত্বের অন্তর্ভুক্ত৷\n৫০) আল্লাহর অনুগ্রহের ফলগুলো দেখো, মৃত পতিত ভূমিকে তিনি কিভাবে জীবিত করেন, অবশ্যই তিনি মৃতদেরকে জীবন দান করেন এবং তিনি প্রত্যেকটি জিনিসের ওপর শক্তিশালী৷\n৫১) আর আমি যদি এমন একটি বাতাস পাঠাই যার প্রভাবে তারা দেখে তাদের শস্য পীতবর্ণ ধারণ করেছে তাহলে তো তারা কুফরী করতে থাকে৷\n৫২) (হে নবী!) তুমি মৃতদেরকে শুনাতে পারো না, এমন বধিরদেরকেও নিজের আহ্বান শুনাতে পারো না যারা মুখ ফিরিয়ে চলে যাচ্ছে\n৫৩) এবং অন্ধদেরকেও তাদের ভ্রষ্টতা থেকে বের করে সঠিক পথ দেখাতে পারো না৷ তুমি তো একমাত্র তাদেরকেই শুনাতে পারো যারা আমার আয়াতের প্রতি ঈমান আনে এবং আনুগত্যের শির নত করে৷\n৫৪) আল্লাহই দুর্বল অবস্থা থেকে তোমাদের সৃষ্টি করেন তাঁরপর এ দুর্বলতাঁর পরে তোমাদের শক্তি দান করেন, এ শক্তির পরে তোমাদেরকে আবার দুর্বল ও বৃদ্ধ করে দেন, তিনি যা চান সৃষ্টি করেন৷ আর তিনি সবকিছু জানেন, সব জিনিসের ওপর তিনি শক্তিশালী৷\n৫৫) আর যখন সেই সময় শুরু হবে, যখন অপরাধীরা কসম খেয়ে খেয়ে বলবে , আমরা তো মুহূর্তকালের বেশি অবস্থান করিনি৷ এভাবে তারা দুনিয়ার জীবনে প্রতারিত হতো৷\n৫৭) কাজেই সেদিন জালেমদের কোন ওজর- আপত্তি কাজে লাগবে না এবং তাদেরকে ক্ষমা চাইতেও বলা হবে না৷\n৬০) কাজেই ( হে নবী!) সবর করো, অবশ্যই আল্লাহর প্রতিশ্রুতি সত্য এবং যারা বিশ্বাস করে না তারা যেন কখনোই তোমাকে গুরুত্বহীন মনে না করে৷\nTagged সূরা আর রূম, আল কুরআন, Quran\nPrevসূরা আল আনকাবূত (অর্থ, নামকরণ, শানে নুযূল, পটভূমি ও বিষয়বস্তু)\nNextমুসলিম নারী এবং সমসাময়িক প্রেক্ষাপটে তার দায়িত্ব ও কর্তব্য – পর্ব ৪


প্রকাশ: বুধবার, ২৩ সেপ্টেম্বর, ২০২০, ৫:১০ পিএম | অনলাইন সংস্করণ\nঅনিয়ম-দুর্নীতির মাধ্যমে শত কোটি টাকার মালিক বনে যাওয়া স্বাস্থ্য অধিদফতরের পরিবহন পুলের গাড়িচালক আব্দুল মালেক ওরফে বাদলকে ইতিমধ্যে চাকরি থেকে সাময়িকভাবে বরখাস্ত করা হয়েছে। তবে দুর্নীতি ও অনিয়মের দায়িত্ব তার ব্যক্তিগত বলে জানিয়েছে স্বাস্থ্য শিক্ষা ও পরিবার কল্যাণ বিভাগ।\nবুধবার (২৩ সেপ্টেম্বর) স্বাস্থ্য শিক্ষা অধিদফতরের পরিচালক (প্রশাসন) ডা. মোস্তফা খালেদ আহমদ স্বাক্ষরিত এক সংবাদ বিজ্ঞপ্তিতে সংস্থাটি তাদের বক্তব্য তুলে ধরে।\nএতে বলা হয়, স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের অধীন স্বাস্থ্য শিক্ষা অধিদফতরে ২০১৯ সালে ৩১ ডিসেম্বর মহাপরিচালক হিসাবে যোগ দেন অধ্যাপক ডা. এ এইচ এম এনায়েত হোসেন। গাড়িচালক মো. আব্দুল মালেককে চলতি বছরের ১ জানুয়ারি তারিখ স্বাস্থ্য অধিদফতর থেকে প্রেষণে স্বাস্থ্য শিক্ষা অধিদফতরে ন্যস্ত করা হয়।\n'প্রতিষ্ঠাকালীন সময় হতে আজ পর্যন্ত নব গঠিত স্বাস্থ্য শিক্ষা অধিদফতর কর্তৃক কোনো প্রকার কেনাকাটা, কর্মচারী নিয়োগ, পদায়ন বা পদোন্নতির কাজ করা হয়নি। কাজেই গাড়িচালক আব্দুল মালেকের বিরুদ্ধে উত্থাপিত অভিযোগসমূহের সাথে স্বাস্থ্য শিক্ষা অধিদফতর বা স্বাস্থ্য শিক্ষা অধিদফতরের মহাপরিচালকের কোনো সংশ্লিষ্টতা নেই। স্বাস্থ্য শিক্ষা অধিদফতরের কোনো পরিবহন পুল নেই। তার বিরুদ্ধে উত্থাপিত অভিযোগসমূহের দায় তার ব্যক্তিগত।\nপ্রসঙ্গত অবৈধ অস্ত্র ও জাল নোটের কারবারের অভিযোগে শতকোটি টাকার মালিক আব্দুল মালেকের বিরুদ্ধে দু’টি মামলা দায়ের করে র‌্যাব। গত সোমবার (২১ সেপ্টেম্বর) তাকে ঢাকা মহানগর হাকিম আদালতে হাজির করে পুলিশ। এ সময় ২ মামলায় আসামির সাত দিন করে ১৪ দিনের রিমান্ড আবেদন করে পুলিশ। পরে এই দুই মামলায় তার ১৪ দিনের রিমান্ড মঞ্জুর করেন আদালত।


ভাসানচরে রোহিঙ্গা ক্যাম্পে প্রয়োজন পরবে আরো নার্স/ স্বাস্থ্যকর্মী, নিয়োগ দেবে NGO গুলো। - Nursing\nHome / News / ভাসানচরে রোহিঙ্গা ক্যাম্পে প্রয়োজন পরবে আরো নার্স/ স্বাস্থ্যকর্মী, নিয়োগ দেবে NGO গুলো।\nগতকালের বিবিসির একটি শর্ট নিউজে ভাসানচরে রোহিঙ্গা স্থানতরকে কেন্দ্র করে নতুন কর্মসংস্থান সৃষ্টির কথা বলা হয়। বিষয়টিকে বিবেচনায় এনে মাইনার্সিং ক্লাবের পক্ষ থেকে বিস্তারিত তথ্যের ভিত্তিতে একটি প্রতিবেদন পেশ করা হচ্ছে, বাংলাদেশের সকল নার্সিং চাকরি প্রত্যশিদের জন্য।\nআজ সন্ধায় ভাসানচর প্রকল্প পরিচালক বলেন এসব রোহিঙ্গাদের খাদ্য, স্বাস্থ্য ও চিকিৎসা সহায়তা নিশ্চিতে ভাসানচরে কাজ করছে মোট ২৩টি এনজিও। (সূত্রঃ এনটিভি)\nmynursing.club থেকে ভাসানচর প্রকল্প পরিচালককে মুঠোফোনে কয়েকবার যোগাযোগের চেষ্টা করার পর সন্ধ্যা ৬ টার দিকে কিছু প্রশ্ন করার সুযোগ মেলে। জানতে চেয়েছিলাম ডাক্তার এবং নার্স নিয়োগের বিষয়ে কোনো তথ্য আছে কিনা?\nতিনি জানান ইতোমধ্যে বাংলাদেশ নৌবাহিনীর অধীনে সরকারীভাবে চিকিৎসার ব্যাপারে যথাযথ ব্যাবস্থা নেয়া হয়েছে। নতুন করে ডাক্তার ও স্বাস্থ্যকর্মী নিয়োগের ব্যাপারে আমি কিছু বলতে পারছিনা এই মুহুর্তে।\nএরপর MSI (NGO) এর বর্তমান তত্বাবধায়কের সাথে কথা হয় mynursing থেকে। তিনি জানান (ইংরেজিতে), স্যানিটেশন, শিক্ষা ও খাদ্য সহায়তা দিয়ে থাকেন তারা। চিকিৎসা সহায়তা যারা দেন তাদের বেশ কিছু টিম কাজ ভাগ করে নিয়েছেন নিজেদের মধ্যে।\nukhiyanews এর রিপোর্টার আদনান সাদিকের মাধ্যমে একজন মেডিক্যাল টিম লিডারের সাথে কথা হয়। তিনি জানান তারা গত ১৫ দিন যাবৎ ভাসানচরে রয়েছেন। তাদের সাথে নতুন আরেকটি টিম কাজ করবেন আগামী জানুয়ারি থেকে। নতুন নিয়োগের বি্ষয়ে জানতে চাইলে তিনি অন্য একজনকে ফোন ধরিয়ে দেন। তিনি জানান বিডি জবসের মাধ্যমে তাদের NGO ইতো মধ্যেই নিয়োগ বিজ্ঞপ্তি প্রকাশ করেছিলো। নিয়োগ চূরান্ত এখনো হয়নি।\nএদিকে icddr,b এর ক্যাম্প ইন্চার্জের ফোনে অনেকবার চেষ্টা করার পরো যোগাযোগ করা যায়নি।\nবিবিসি এর সর্বশেষ তথ্যসুত্র মতে, ক্রমান্বয়ে রোহিঙ্গাদের ভাসানচরে আসার মধ্য দিয়ে চিকিৎসাসেবার জন্য পাঁচ শতাধিক স্বাস্থ্যকর্মী প্রয়োজন পরবে। এদিকে স্থায়ী ও উন্নত হাসপাতাল করার বিষয়ে সিদ্ধান্ত সরকার নেবে, আন্তর্জাতিক মহলের অবস্হান ও রোহিঙ্গাদের স্থানান্তরের অবস্থার উপর বিবেচনা করে। ভাসানচরে রোহিঙ্গাদের চিকিৎসাসেবা দিতে বেশ কিছু হাসপাতল ও ক্যাম্প প্রস্তুত করা হয়েছে।কক্সবাজারের প্রকল্প পরিচালক মো. জনাব আলী বলেন এখানেও ভালো মানের হাসপাতাল গড়ে তোলা সম্ভব। যা পর্বর্তীতে পরিস্থির উপর বিবেচনা করে সিদ্ধান্ত নেয়া হবে।\nফটো: ভাসানচরে রোহিঙ্গা ক্যাম্প\nভাসানচর কোথায় ও কেন?\nভাসানচর নোয়াখালী জেলার হাতিয়া উপজেলার চর ঈশ্বর ইউনিয়ন এর অন্তর্গত। মেঘনা নদী ও বঙ্গোপসাগরের মোহনায় জেগে ওঠা বাংলাদেশের একটি ছোট্ট দ্বীপ ভাসানচর। রোহিঙ্গাদের ভাসানচরে স্থানান্তরের জন্য ২ হাজার ৩১২ কোটি টাকা ব্যয়ে আশ্রয়ণ প্রকল্প বাস্তবায়ন করেছে সরকার। জোয়ার ও জলোচ্ছ্বাস থেকে সেখানকার ৪০ বর্গকিলোমিটার এলাকা রক্ষা করতে ১৩ কিলোমিটার বাঁধ দেওয়া হয়েছে। সেখানে এক লাখ রোহিঙ্গার বসবাসের উপযোগী ১২০টি গুচ্ছগ্রামের অবকাঠামো তৈরি করা হয়েছে।\nকারা কাজ করবে সেখানে এবং নার্স নিয়োগ কারা করবেন?\nরোহিঙ্গাদের মানবিক সহায়তা দেওয়া দেশি-বিদেশি অন্তত ২২টি বেসরকারি সংস্থার (এনজিও) প্রতিনিধিদল গত রবিবার পৌঁছেছে নোয়াখালীর ভাসানচরে। ভাসানচরে যে ২২টি এনজিও গেছে সেগুলো হলো পালস বাংলাদেশ সোসাইটি, কুয়েত সোসাইটি ফর রিলিফ, ফ্রেন্ডশিপ, এসএডাব্লিউএবি, শারজাহ চ্যারিটি ইন্টারন্যাশনাল বাংলাদেশ, গ্লোবাল উন্নয়ন সেবা সংস্থা, আল-মানসিল ওয়েলফেয়ার, সনি ইন্টারন্যাশনাল, আলহাজ শামসুল হক ফাউন্ডেশন, হেল্প দ্য নিডি চ্যারিটেবল ট্রাস্ট, জনসেবা কেন্দ্র, কারিতাস বাংলাদেশ, সমাজকল্যাণ ও উন্নয়ন সংস্থা (স্কাস), সোশ্যাল এইড, সিডিডি, মুক্তি কক্সবাজার, ভলান্টারি অর্গানাইজেশন ফর সোশ্যাল ডেভেলপমেন্ট, আরটিএম ইন্টারন্যাশনাল, মাল্টি সার্ভিস ইন্টারন্যাশনাল (এমএসআই), আল্লামা ফজলুল্লাহ ফাউন্ডেশন, গণস্বাস্থ্য কেন্দ্র ও হেলথ অ্যান্ড এডুকেশন ফর অল (হায়েফা)।\nএছাড়াও আরো কিছু এনজিও সেখানে দ্রুত কাজ শুরু করবেন বলে জানা যায় বিবিসি সূত্রে।